Nasheed Ge Hukum Sumoto Massalaeh Ge Gothugai Balai Baathil Kureveyne - Dhiyana - Vaguthu\nނަޝީދުގެ ޙުކުމް ސުމޯޓޯ މައްސަލައެއްގެ ގޮތުގައި ބަލައި ބާޠިލް ކުރެވޭނެ - ދިޔާނާ\n13 އަހަރުގެ ޖަލު ހުކިމެއް އިއްވާފައިވާ ކުރީގެ ރައީސް މުހައްމަދު ނަޝީދަށް ކޮށްފައިވާ ޖަލު ހުކުމުގެ މައްސަލަ ސުމޯޓޯ މައްސަލައެއްގެ ގޮތުގައި ބަލައި ސުޕްރީމް ކޯޓަށް އެ ހުކުމް ބާތިލްކުރެވޭނެ ކަމުގައި ކުރީގެ ބަންޑާރަ ނައިބު އަލްއުސްތާޛާ ފާޠިމަތު ދިޔާނާ ސަޢީދު ވިދާޅުވެއްޖެއެވެ.\nދިޔާނާ ކުރެއްވި ޓުވީޓުގައި ވިދާޅުވީ، ދިވެހިރާއްޖޭގައި މިހާރުއޮތް ސުޕްރީމްކޯޓުގެ އަޣުލަބިއްޔަތަށް ބަލާއިރު، އެއީ ކުރީގެ އިލެކްޝަންސް ކޮމިޝަނުގެ މެމްބަރުންގެ މައްޗަށް ސުމޯޓޯކޮށް ދައުވާ އުފުލައި އެބޭފުޅުންނަށް ޙުކުމް ކުރެއްވި ބައެއް ކަމަށެވެ.\nDhivehi Raajjeyga mihaaru oiy SC ge aghlabiyyathah balaairu eyee kureege EC ge memberunge macchah suo moto koh dhauvaa ufullavaaebeyfulhunnah hukumkurevvi bayeh. Ehenveema RN ge massalaiga kohfaivaa nuhaggu hukum suo moto koh baathil nukurevvenvee sababeh neiy.\n— Dhiyana ? (@dhiyanasaid) October 22, 2018\n"ރައީސް ނަޝީދުގެ މައްސަލައިގައި ކޮށްފައިވާ ނުހައްޤު ހުކުމް ސުމޯޓޯކޮށް ބާތިލް ނުކުރެވެންވީ ސަބަބެއް ނެތް" ދިޔާނާ ވަނީ ވިދާޅުވެފައެވެ.\nދިޔާނާ ކުރެއްވި އެހެން ޓްވީޓެއްގައި ވަނީ "ހައްގަށް ލޯ ނުހުޅުވި ރާއްޖެ އޮތް އިރު އައްވާއި ވާރޭގައި މާކަނޑުތައް ހުރަސްކޮށް އެއް އަށިން އަނެއް އަށިން ހިނގާ އެތައް ގުރުބާނީއެއްވި ދިވެހިންނަށް ހައްގު މިންވަރު ދަސްކޮށްދެއްވި މީހާ ގެ ހައްގު ފަނޑިޔާރުގެއިން ނިގުޅައިގެންފައިވާ ކަމަށާއި، އިންސާފު ހޯދަން އަނބުރާ އެތަނަށް ދާނީ ކިހިނެތޯ" ސުވާލު ކުރައްވާފައެވެ.\nHaggah loa nuhulhuvi raajje oiyiru aiyvaa vaareyga maa kanduthah huraskoh, eh ashi dhoshun aneh ashi dhoshun hingavaa, ethah gurubaaneeeh ve, dhivehinnah haggu minvaru dhaskohdhevvi meehaage haggu fandiyaarugein nigulhaigatheemaa insaafu hoadhan emeehaa ethanah dhaanee kihineiy? pic.twitter.com/au3nrN4v4W\nދިޔާނާ މިހެން ވިދާޅުވިއިރު "ވީ ހާލެއްގައިވާން" އަންނަ މަހުގެ ފުރަތަމަ ދުވަހު ރާއްޖެ ވަޑައިނަންނަވާނެ ކަމަށް ރައީސް ނަޝީދު ވަނީ ވިދާޅުވެފައެވެ.\nކްރިމިނަލް ކޯޓުގެ ގާޒީ އަބްދުﷲ މުހައްމަދު ހައްޔަރުކުރަން އަމުރު ކުރި މައްސަލައިގައި ޓެރަރިޒަމްގެ ކުށް ސާބިތުވެ ރައީސް ނަޝީދު 13 އަހަރަށް ޖަލަށް ލާން ހުކުމް ކުރީ 2015 ވަނަ އަހަރެވެ. ޖަލުގައި ހުކުމް ތަންފީޒު ކުރައްވަމުން ގެންދަވަނިކޮށް އާލާސްކަންފުޅެއްގައި 2016 ވަނަ އަހަރުގެ ޖެނުއަރީ މަހު ރައީސް ނަޝީދު ބޭސްފަރުވާއަށް ވަޑައިގެންނެވުމަށް ފަހު އިނގިރޭސިވިލާތުން ހިމާޔަތް ހޯއްދަވައިގެން ދިރިއުޅުއްވަމުން ގެންދަވަނީ އެގައުމުގައެވެ.\nއަފީފް ރިޔާސަތުން ފައިބައި ނަޝީދު ގެންނަން ޖާބިރު ގޮވާލައްވައިފި\nއޮކްޓޯބަރ 23, 2018 12:55\nތިޔާ ގޮނޑި ގެއްލިފައިވާ 12 މެމްބަރުން އަނބުރާ މަޖްލީހަށް ގެންނާން އުޅެނީ ބޮޑު ސޭޓް ހުކުމޭ މެންނަށް ފިލި ޖަހައިގެން އަންދާ ގާނޫނުގެ ތެރޭން ކަން މުޅި މާލެ ދަނެއޭ އެއީ އެންމެން ދަންނަ ބޮޑު ސިއްރެކޭ މިހާރު އެންމެ މަތީ ކޯޓް އެއީ ސިޔާސީ ޕާރޓީ ތަކުގެ ބޮޑުން ގަނެ ވިއްކާ ހުކުމް ހުންނަ ހުކުމް މާރުކޭޓް އެކޭ އެއްފަދަ އިހްސާސް ތަކޭ ކުރެވެނީ ތިޔަށް ނުކިޔާނ އިންސާފެކޭ ތިޔާ 12 މެމްބަރުން ނަށް މަޖްލީހުގެ މެމްބަރު ކަން ދޭން އެމެންނަށް ވޯޓް ދިންމީހުން ނުބުނޭދޯ.\nއޮކްޓޯބަރ 23, 2018 12:58\nތިމައްސަލަ ސުޕްރީމް ކޯޓަށް ވައްދަން އެވާހަކަ ދައްކާތާ މިހާރު ކިހާދުވަހެއް، ވީއިރު އަވަހަށް ވައްދައި ގޮތެއްހޯދާ.\nއޮކްޓޯބަރ 23, 2018 13:11\nނަޝީދުއައް ކޮން ހައްގެއްތޯއޮތީ އިސްލާމްދީނަށް މަލާމތްކުރަން، ފަނޑިޔާރުން ވަގަށް ނަގަން؟ ނަޝީދު މިނިވަންކުރަންޏާ އައިދައިގެ ނިކަމެތި ދިވެހިންނަށްވެސް ފަނޑިޔާރުން ވަގަށްނެގުމުގެ ހައްގު އޮންނަން ޖެހޭނެ\nއޮކްޓޯބަރ 23, 2018 13:19\nދިޔާނާ ތި ހުރީ އިންސާފުން ބޭރު ވެފައި! ނަސީދަށް ކޮށްފައިވަނީ ޙައްޤު ޙުކުމެއް!\nނަސީދުގެ މައްސަލަ ސުމޯޓޯ މައްސަލަޔެއްގެގޮތުގާ ބެލުމުގެ ހައްގު އޮތްނަމަ ޖަލުގައިވާ ހުރިހާފަރާތްތަކުގެ ހައްގު ކޮބާ ؟ އަދި ގާނޫނުއަސާސިގެ 17 ވަނަ މާއްދާ ކޮބާ ؟މައާފް ދިނުމާ އަދަބަށް ލުއި ދިނުމުގެ ގާނޫނު ކޮބާ ؟ ގާނޫނުއަސާސީގެ 18 ވަނަ މާއްދާ އާ 17 ވަނަ މާއްދާ އާ 20 ވަނަ މާއްދާ ގަ ދަވްލަތުގެ މައްޗަށް ލާޒިމް ކުރާ ހަމަހަމަ ކުރުމުގެ ހައްގު ކޮބާ ؟ ޓެރަރިޒަމްގެ ގާނޫނުގަ ބުނާ ރަހީނު ކުރުމަކީ ކޮބާ ؟ ތިޔަކަން ކޮށްފަިނަމަ މިގައުމުގާ ގާނޫނުއަސާސީ އެއްވެސް ނެތް .ގާނޫނެއްވެސް ނެތް ގާނޫނުލް އުގޫބާތެއްވެސް ހެއްކާބެހޭ ގާނޫނެއްވެސް ޖިނާއީ އިޖްރާތުގެ ގާނޫނެއްވެސް ނެތް މުޅިގައުމުގާ ކަނޑުގެ އުސޫލް ގާއިމްވީ . ބޮޑެތިމަސް ކުދިމަސް ކާލުމުގެ އުސޫލު މިގައުމުގާ ގާއިމްވީ . ވައްސަލާމް.\nމިހާރު ސުމޯޓޯ އެއް މަޓާޓޯ އެއް ނެތެއްނު ހުކުމް ކޮށް މީހުންތައް ދޫކުރުމުގައެއް\nއޮކްޓޯބަރ 23, 2018 13:24\nގާޒީއަކު ވަގަށް ނެގިކަމުގެ މައްސަލަ އަލުން ބަލާ ނަޝީދަށް ހައްގު ހުކުމް ކުރެވެންޖެހޭނެ!\nއެމނިކުފާނު އުޅުއްވަނީ ދިވެހިރާއްޖެ ބަނޑަށް ޖެއްސުމުގެ މަސަތްކަތާއި އަދި މިގައުމުގެ މިނިވަންކަން ނިގުޅައިގަންނަން ބޭރުގެ އެހީ ހޯދުމަށް ވަރަށްބޮޑަށް އަވަދިނެތި އެ މަނިކުފާނު ކިހާ ރަނގަޅުތޯ އެވަރުގެ ބޭފުޅަކު މި ގައުމުގެ ބަޖެޓުން ބޮޑު މުސާރަ ނަންގަވައިގެން ބޭރު ގައުމުތަކުގައި ނާޗަރަންގީ ކުޅުއްވުމަށް އުޅުއްވާފަ ދެން ރާއްޖެ ވަޑައިގަންނަވަން ޖެހޭނީ ހަމަ ހުދު ކާފޫރުކޮޅެއްގެ ސިފައިގަ ދިޔާނައްތަ ދެއްކެވީ ވަރަށް ރަނގަޅު ވާހަކައެއް އެމަނިކުފާނު ގަދަ އަވީގަ ބޯވިއްސާރައިގަ ގަދަ ކަނޑުގައި ދަތުރު ކުރަމުން ދިވެހިންގެ ހަޔާތް ކަނޑުވައި ދިވެހިންގެ މެދުގައި އޮތް އެކުވެރިކަން ވަރަށް ފުރިހަމައަށް ހަލާކުކޮށްލަ ދެއްވައިފި އެހެންކަމުން ސުމޯޓޯ އެއްނޫން ހުރިހާ މޯޓޯއެއް ހައްދަވައިގެން ވިޔަސް ޟޮހީފް ބޭފުޅަކަށް އެމަނިކުފާނު ނުހަދަންވީ ސަބަބެއްބެތް\nއޮކްޓޯބަރ 23, 2018 17:09\nއޭނަގެނައި ޑިމޮކްރަސީއަކުން މިއޮތް އެއްބައީވަންތަ މުސްލިމް ޤައުމު ބައިބައިކޮއްލައިީފި! ﷲގެ ނިންމުމަކަށް އެދެނީ އެ ހެޔޮ މަހްޝަރުދުވަހުން ލިބުނަސް. އިންޝާﷲ\nއޮކްޓޯބަރ 23, 2018 13:25\nކޮންމެހެން ސޫމޯޓޯ ކުޅޭނެ ކަމެއްނެތް. މިހާރު ކޮންމެ ހުކުމެއް ބާތިލް ކުރަން ހުށަހެޅިޔަސް ވާނެ. މޫސުން ފެށިފަ އޮތީ.\nއޮކްޓޯބަރ 23, 2018 13:29\nނަޝީދުގެ މައްސަލަ ޔަޤީނުންވެސް ބާޠިލްކުރެވޭނެ! މީހަކު ވަގަށްނުނަގާކަމަށްވެސް ހެދޭނެ! ނުވިތާކަށް ވަލީވެރިއަކަށްވެސް ހެދޭނެ! އިންސާފު މިއޮތީ ޤާއިމްކުރެވިފައި!\nއޮކްޓޯބަރ 23, 2018 13:39\nއޮކްޓޯބަރ 23, 2018 13:40\nދެން ތި ޖަލުގަތިބި ހުރިހާ ކުއްވެރިންވެސް ނެރެބަލަ ސުމޯޓޯ މައްސަލައެއް ގޮތުގަބަލައިފަ\nއޮކްޓޯބަރ 23, 2018 13:41\nއެހެންނޫނަސް އެމަސްއަލަ ގެ ހުކުމް ބާތިލުކުރާނެ\nއޮކްޓޯބަރ 23, 2018 13:42\nކަމަނާ ތިޔައުޅުއްވަނީ ޖާބިރުގެ ކެންޕެއިނުގަދެއްތޯ! އެހެންވީމަ ތިވާހަކަ ތިގޮތައް ތިދައްކަނީ\nއޮކްޓޯބަރ 23, 2018 13:51\nދެން މިޤައުމުގެ ޖަލުތަކުގައި ދިގުމުއްދަތަށް ޙުކުމް ކުރެވިފައިތިބި އެހެން މީހުންނަށް ސޫމޯޓޯ މައްސަލައެއްގެ ގޮތުގައި ބަލައި ދޫކޮށް ދެއްވުމަކީ ހަމަހަމަކަން.\nއޮކްޓޯބަރ 23, 2018 13:53\nސްމޯޓޯ މައްސަލައެއްގެ ގޮތުގައި ބަލަންޖެހޭނީ ހަމައެކަނި ނަޝީދުގެ މައްސަލައެއްނޫން ޙުކުމް ކުރެވިފައި ތިބި އެއްމެންގެ މައްސަލަ އެގޮތުގައި ބަލާ ދޫކޮށްލަންޖެހޭނެކަމަށް ޤަބޫލު ކުރެވެނީ\nބަލަންވީ ސްމޯޓޯއަކަށްވެސް ނޫން 11 ނޮބެމބަރ 2018 ވަނަ ދުވަހާއި ހަމަޔަށް ޝަރުޢީ ޙުކުމުގައި ތިބި ހުރިހާ ކުއްވެރިންނާއި އެދުވަހާއި ހަމަޔަށް ޝަރީޢަތަށް އަދި ތަހުޤީގަށް ހުށައެޅިފައިހުރި ހުރިހާ މައްސަލައެއް ދުކޮށްލަން\nއައުސަރުކާރުން ފަށަނީ އަލަށް އިބޫ ސަރުކާރާއި ޙަވަލުވާހިސާބުން އުފެދޭ މައްސަ ލަތަކައިގެން ކުރިއަށްދިއުމަށް ކަމަށްކަޑައަޅަން އަޅުގަނޑަށް ފެނޭ\nއޮކްޓޯބަރ 23, 2018 13:59\nނުހައްގުން މީހުން ހައްޔަރު ކުރިމީހާއަކީތަ ހައްގު ހޯދާދިން މީހަކީ. ބަލަ ތިމީހަކު ހައްގު ހޯދައިދިނީ މިގައުމުގެ ފަސާދައައް. ފަސާދައައް ލޯބިކުރާމީހުން އޭނައަށް ތާއީދުކުރާނެ.\nއޮކްޓޯބަރ 23, 2018 14:05\nދިވެހިރާއްޖޭގައި ގާއިމްކުރެވިފައިވާ އިންސާފަކީ ލާދީނީ ފިކުރުތައް ގާއިމްކުރުމަށާއި ފިރިމިހާއަށް އޮކޮނޮމިކް މިނިސްޓަރުކަން ދީގެން ރާއްޖެ ދަވާލާ ފަޅުރަށްތަކާ ހާތަކާ ގޯތިތައް އެބުނާ ރަތްދަކަ އަވީގަ ހައްގުމިންވަރު ބުނެދެން ކުރި ގުރްބާނީ ގެ އަގެއްގެ ގޮތުގަޔާއި އިންޑިއާ އަށް މި ގައުމު އެއކޮށް ދުރުރާސްތާގަ ދިނުމަށް މަގުކޮށާ މީހުން ގަބޫލުކުރާ ފަލްސަފާއާ ހަމައެކަނި ލިބޭ ލައްޒަތާ ޝާނާ ޗައުކަތުގެ ދަހިވެތިކމަުގައި ވެރިކަން ނުކުރެވިގެން އުޅޭ ހައެއްކަ މީހުން ބޭނުންވާ ގޮތަށް ގާއިމްކުރެވޭ އިންސާފެއް ނަމަ މީ ދެން ގައުމެއްތަ؟\nއޮކްޓޯބަރ 23, 2018 14:08\nދިޔާނާ ހާދަ އެކްޓިވްއޭ.... ވަރަށް ހީވެ ޖާބިރަށް އިކޮނޮމިކް މިނިސްޓްރީ ލިބޭތޯ ލޮބީކުރަނީހެން. އކަމުން ވަރަށްހީނުވޭ އިބޫ އެކަހަލަ މޮޔަކަމެއް ކޮށްފާނެހެން.\nއޮކްޓޯބަރ 23, 2018 14:37\nދިޔާނާ އަށް ހާދަ އެގެއެވެ.ހަމަ ތަންދޮރު އެގޭވަރު މަތިކަމަށް ހީވުމެވެ.\nއޮކްޓޯބަރ 23, 2018 14:39\n38650 ވޯޓްދިން މީހުންގެ ގައުމެއް މީ އިތުރުވާހަކަ ދެން ދައްކާނެ ތަނެއްނެތް\nއޮކްޓޯބަރ 23, 2018 16:39\nދެރަމީހާއަށް ދެރަގޮތް ބާރުގަދަމީހާއަށް މޮޅުގޮތް އެއީ އިންސާފަކީ. ދިޔާނާމެން ގެންނަންބޭނުންވި އަދުލުއިންސާފު\nއޮކްޓޯބަރ 23, 2018 17:27\nވަރަށް ހިތާމަ ހުރިކަންތައްތައް ވަކީލުންނޭ ކިޔައިގެން އުޅޭ މީހުންނާއި ޤައުމުގައި އިސްކޮށް އުޅޭ މީހުން ގެންދަނީ ކުރަމުންނެވެ. ނިކަން ދެކޭށެވެ. އަންނި ކުށެއް ނުކުރާ މީހަކަށް ހަދައިގެން ޖަލުން ނެރެން މަސައްކަތް ކުރާއިރު، ރައްޔިތުންގެ ކުރިމަތީގައި އޭނާ ހިންގި ޖަރީމާތަކާއި، ޤާނޫނާ ޚިލާފަށް ހިންގާފައި ހުރި އެތައްމަސްއަލަތަކެއް ހުރިއިރު މި މީހުން އެމަސައްކަތް ކުރަނީ އަންނި މައުސޫމު މީހަކަށް ހަދާށެވެ. މި ދިޔާނާ މެންގެ މައްޗަށް ދައުވާ ކުރަންޖެހޭ ޤައުމު ވީދައިގެން ކާ މަސްއަލާގައި!\nއޮކްޓޯބަރ 23, 2018 18:08\nކުއްވެރިން ދޫކުރަން ކުރާހުކުމް ކޮން ހުކުމް\nއޮކްޓޯބަރ 24, 2018 09:24\nސްމޯޓޯ ހުކުމް.... ދެން ލަލަލަލަލާ.... ހޮޑައިދޫ މިނިސްޓަރ...\nއޮކްޓޯބަރ 23, 2018 18:42\nދިޔާނާވެސްމީ ގާޟީ ރަހީނުކުރި މައްސަ ލައިގަ ވަޒީފާ ދޫކިއްލާފަ އަންިއާ ދެކޮޅަށް ތެދުވެ އެކަމަށް ދެކޮޅު ހެދުމުގެ ގޮތުން ޖުމްހޫރީ މައިދާނުގަ އިންދާ ކަރުނަ ގޭސް ޖަހާފައޮތް ބަސްބުރިއަކަށް ލާފަ ދުރު ހިސާބަކަށް ދޫކުރި މީހެއް އަދިއޭރު ގާޟީ ރަހީނު ކުރުމަކީ ކުށަކަށްވެގެން ވާހަކަ ދެއްކީ މިހާރު ކޮންތަނަކަުން ނެރެގެން އުޅޭ އަގައެއް ތިޔަ ތަޅުވަނީ\nއޮކްޓޯބަރ 23, 2018 18:43\nމިރާއްޖޭގެ ފަނޑިޔާރުގެ މިހާރުއޮތީ ގާސިމްގެ ބެއްލެވުމުގެދަށުގަ ކޮންމެމީހަކު ކޮންމެވާހަެކައެއްދެއްކިނަމަވެސް ނަސީދުވެސް އިމްރާންވެސް ދޫކޮށް މަޖިލީހުގެ ހުރިހާ މެންބަރުންނަށް ގޮނޑިވެސްދޭނެކަމީ ސައްކެއްވެސްނެތް ސާފްކަމެއް މުސްކުޅިންގެ ހަރުބަހެއްގަ ބުނޭ ލާރިނެތްސޭޓް ހުދުމަރޭ\nއޮކްޓޯބަރ 23, 2018 20:19\nމިއަދު ތިކަންކުރެވިދާނެ! ތިޔަ ވިދާޅުވާ އިންސާފްގެ ހަމައަކީ ތއީކަމަށްވާނަމަ ބުނާނޭވާހަކައެއް ނެތެވެ. އޭނަ ކުށްކުރިކަމާ ކުށަށް އިޢުތިރާފްވީކަމާ ، ޙުކުމްލަސްވެގެން އުޅުނުކަމާ އަދަބު ލިބޭނޭކަމާ އެކަން ޤަބޫލުކުރާކަމާ އަމިއްލަދުލުން ހާމަކޮށްފަހުރިމީހަކު ކުށްނުކުރާކަމަށްހަދައިގެން ދޫކޮށްލިޔަސް ދުވަހެއް އަންނާނޭކަން ދަންނަންވާނެއެވެ. ދޮގާ މަކަރު އިންތިހާއަށް ހަދައިގެން ތިޔަލިބުނު ވެރިކަމަކީ ދެމިއޮންނާނޭއެއްޗެއްކަމުގައި ދުށުމަކީ މޮޔަކަމެކެވެ.\nއޮކްޓޯބަރ 23, 2018 20:28\nބަލަ ތިޔަ ދިޔާނާއެއް ނޫންތަ އަންނިޔާ ދެކޮޅަށް ނުކުމެ ޖުމްހޫރީ މައިދާނުގައި އިންދާ ފުލުހުން ދަމާ ގެންދިޔައީ؟ މިހާރު ހާދަ އަންނި ރަނގަޅުވީ؟ ތިމާޔަކީ ގޮތެއް ހުރި މީހެއްނަމަ ލޮލީ ޖާބިރާ އިންނާނެތަ؟ ފައިސާޔާ ހެދި މޮޔަވެފައި ހުރި އަންހެނެއް. ފުރަތަމަ ތިމާގެ ފިރިމީހާ ދައުލަތަށް ދައްކަންޖެހޭ ޓެކްސް ދައްކާބަލަ.\nއޮކްޓޯބަރ 23, 2018 21:05\nނަޝީދު ދެކެ ފޫހިވިޔަސް ދިޔާނާ އެކަމަކު ތީ ބޮޑުވަރު. އަޅެ މިހުރިހާ ދުވަހު ކީއްވެތަ ތި އައިޑިއާ ނުދިނީ. އޭރުން ނަޝީދެއްނެ އިބޫގެ ބަދަލުގައި ރައީސަކަށް ވާނީ.\nއޮކްޓޯބަރ 23, 2018 22:03\nމިސޮރުތަ ސައުދީ ރަސްގެފާނާއި ބައްދަލުކުރަން ދިޔައީ.\nއޮކްޓޯބަރ 23, 2018 22:31\nވީ ހާލެއްގަ ވާން މިހާރު އަޔަކަސް ގަދަ މީހެއް ނޫން ކަލޭ ތީ. މިއޮއްހާ ދުވަހު މައިބަދަ ފީވެއްޖޭ ކިޔާފަ ފިލައިގެން އުޅުނީ. މަހާނަމައްޗަށް މަޑިއަށް ޖެހެނީ ތި. ހައްގުން ވިޔަސް ނަހައްގުން ވިޔަސް ޖަލަށް ލީމަ މައުމޫނު ވެސް ނުފިލާ. ކޯޓުން މިނިވަން ކުރަންދެން ހުރީ. ކަލޭ ތީ އެއްވެސް ގޮތެއް ފޮތެއް ހުންނަ މީހެއް ނޫން ވިއްޔަ. އަބަދުވެސް ނިޔަތަކީ ކޮންމެވެސް ގަޑުބަޑެއް އުފެއްދުން. ކަލޭގެ އުފަލަކީ އެއީ. ކަލޭ ފަހަތު އުޅޭ ކުނަމެހިންތައް ކޮންމެސް ޒާތަކަށް ހާލެއްގަ ތެޅެން ޖައްސައިގެން އުޅުމަކީ ކަލޭގެ ހިތްހަމަޖެހުން.\nއޮކްޓޯބަރ 23, 2018 22:32\nދަތްދޮޅިކޮޅުގަ ގޮބޮޅިއެއް ޖަހައިގެން އިނެއް ކަމަކު ޓެރަރިސްޓެއް ވާނީ ހަމަ ޓެރަރިސްޓަކަށް ނޫންތަ؟\nއޮކްޓޯބަރ 23, 2018 22:34\nނަޝީދު އަކީ ވަގެއް. ހުކުމް ކޮށްފަ ހުރީ. ނަޝީދު އަކީ ޓެރަރިސްޓެއް. ހުކުމް ކޮށްފަ ހުރީ. ނަޝީދުގެ އާއިލާގަ ތިބީ ބާޣީން. ހުކުމް ކޮށްފަ ތިބި މީހުން އެތިބީ.\nއޮކްޓޯބަރ 23, 2018 22:38\nއަދުލުއިންސާފު ރަނުން ޖަރީކުރަންވީ.\nއޮކްޓޯބަރ 23, 2018 23:13\nޙަދަން މިއުޅޭ އެތި ވަރަށް ސާފު:\n1- ނަޝީދުގެ ހުކުމް ބާތިލްކޮށްފަ،\n2- ނައިބު ރައީސް ފައިސަލް ހުރި މަޤާމަށް ނަޝީދު ގެނެސްފަ،\n3- ރައީސްއިބޫ އިސްތިއުފާ ދޭނީ\n4- ނަޝީދު އަނެއްކާވެސް ވެރިއަކަށް ވާނީ...\n5- ނަޝީދު ވެރިކަމުން ބޭލިގިތަށް އަނެއްކާވެސް ވެރިކަމަށް ގެންނަނީ...\nއޮކްޓޯބަރ 24, 2018 08:46\nދިވެހިރާއްޖޭގައި މިހާރުއޮތް ސުޕްރީމްކޯޓުގެ އަޣުލަބިއްޔަތަށް ބަލާއިރު، އެއީ ކުރީގެ ރައީސް މިނިވަން ކުރާނެ ފަދަބައެއް ނަސީދު ދާންޖެހޭނީ ޖަލައް ހަމަ ޔާނީން ވަރެއްނެތް.\nނޮވެމްބަރު 4, 2018 19:51\nނުހައްގު ހުކުމެކޭ؟ ތިޔައްވުރެ ޙައްގުހުކުމެއް ކޮބައިބާ؟ ތިޔަހުކުމްވަނީ އަންނި ލޮލާބޮލުން ގަބޫލުކޮށްފަ ދެން އެހެންވީއިރު ކޮންސުމޯޓޯ އެއް ދިޔާޓޯއެއް....؟؟؟\nނޮވެމްބަރު 5, 2018 12:19\nނަޝީދު ތިވަރުން ވެރިކަމާ ހެދި ނޫޅުނަކަސް ވެދާނެ! ހުކުމްކުރީމަ ފިލައިގެންގޮސް އެމެރިކާގައި ހުރެފައި ރާއްޖެ ތިޔައައީ ވެރިކަމުގެ އަވާގައި ޖެހިގެންތަ! ސާބަސް\nނޮވެމްބަރު 5, 2018 12:23\nމީ ނަޝީދު ކުރަންއުޅޭ ކަންތައްގަނޑު


Report: Qasim, King akh hadhaidheyn Yameen ge team!\nއިދިކޮޅު ބައެއް އިސް ފަރާތްތަކުން ޖޭޕީއަށް ސޮއި ކުރުމަށް ބޭއްވި ރަސްމިއްޔާތު\nމިދިޔަ އަންގާރަ ދުވަހުގެ ރޭ ޖުމްހޫރީޕާޓީއަށް ވަރަށް ބޮޑު ރެއަކަށްވި އެވެ. ސިޔާސީ ގޮތުން "އެސްޓާބްލިޝްޑް" އަދި އަޑު އަހަރު ބަޔަކު އެ ޕާޓީއާއި ގުޅުނީ އެވެ. ޖޭޕީއާއި އެރޭ ގުޅިވަޑައި ގަތީ ކުރީގެ ނައިބު ރައީސް އަބްދުﷲ ޖިހާދާއި ކުރީގެ ހޯމް މިނިސްޓަރު އަޒްލީން އަހުމަދާއި، ކުރީގެ ރައީސް އަބުދުﷲ ޔާމީންގެ ގާތް ބޭފުޅުން ކަމަށްވާ، ކުރީގެ މަޖިލިސް މެންބަރު އަހުމަދު ނިހާނު ހުސައިން މަނިކާއި ކުރީގެ މެންބަރު އިބްރާހިމް ފަލާހާއި، އަލީ އާރިފާއި، ކުރީގެ ދާންދޫ ދާއިރާގެ މެމްބަރު އަހުމަދު އައްސަދާއި ޕީޕީއެމް ކުރީގެ ސެކެޓްރީ ޖެނެރަލް އިގްބާލް އަހުމަދެވެ.\nޖޭޕީގެ ލީޑަރު ގާސިމް އިބްރާހިމް "އުފަލުން ހުންނަވާ" ވިދާޅުވި ގޮތުގައި އޭނާގެ ވިސްނުންފުޅަކީ ކޯލިޝަނުން ބޭރުވުމެއް ނޫނެވެ. ޕާޓީ ބޮޑު ކުރުމެވެ.\nސިޔާސީ ގޮތުން ކުރީގެ ރައީސް އަބްދުﷲ ޔާމީންގެ އަރިސް ބަޔަކަށް އެ ބޭފުޅުން ވިޔަސް ސިޔާސީ އެކްޓިވިސްޓުން ސިފަ ކުރާ ގޮތުގައި ގާސިމް އެއް ކުރެއްވީ "ސިޔާސީ ކުނިބުންޏެ" ވެ.\nއަދި ބައެއް މީހުން ސިފަ ކުރާ ގޮތުގައި ގާސިމް އެ ބޭފުޅުންގެ އެހީ ހޯދަން ޖޭޕީއަށް ގެންދިޔަ ގެންދިއުމަކީ ސަރުކާރު ކޯލިޝަންގެ ގުޅުމުން އަސަރު ކުރާނެ ކަމެކެވެ. އަދި އަދި ސަރުކާ ހިންގާ އެމްޑީޕީ އާއި ސަރުކާރުން ބަލައިގަންނާނެ ކަމަކަށް ނުވާނެ އެވެ.\n"އިރުއޮއްސެން ދަނިކޮށް ގާސިމް ގުޅާމުން" އައި ބޮޑު އިއްތިފާގެއްގެ ގޮތުގައި އެ އެންމެން ސިފަ ކުރި ސޮއިގެ ބައްދަލުވުމާ ހަމައިން ސޯޝަލް މީޑިއާގައި ގިނަ ބައެއްގެ ނުރުހުން ގާސިމާއި ޖޭޕީއަށް ލިބުނެވެ. މަލަމާތާއި ފުރައްސާރަ ލިބުނެވެ. އެއްބަޔަކަށް އެކަންވީ ވަރަށް ލަދުވެތި ކަމަކަށެވެ. އަނެއް ބަޔަަކަށް ބުނެފައި ވަނީ ގާސިމް "ކުނި ހޮވަނީ" އޭ އެވެ.\n"ޔާމީން ޓީމް" ޖޭޕީއަށް ސޮއި ކުރަާ ހަބަރު ފެތުރުތުމާއެކު، ސޯޝަލް މީޑިއާގައި އެންމެ ބާރަށް ގޮވަމުންދިޔަ ގޮވެލި ފައްއްޗަކަށްވީ "ޖޭޕީ ކޯލިޝަނުން ބޭރުކުރޭ" އެވެ. ހާއްސަކޮށް މި ސަރުކާރު ގެނައުމުގައި ބުރަކޮށް އުޅުނު ފަރާތްތަކަށް ޖޭޕީގެ އެ ނިންމުމަކީ އެހާ ބަލައިގަންނަން ފަސޭހަ ނިންމުމަކަށް ނުވި އެވެ.\nއެމްޑީޕީއަށް ނިސްބަތްވާ ބައެއް މަޖިލިސް މެމްބަރުންވެސް ވަނީ މިވަގުތުން ވަގުތަށް ޖޭޕީ ކޯލިޝަނުން ބޭރު ކުރަން ޖެހޭ ކަމަށް ބުނެ ސޯޝަލް މީޑިއާގައި ޕޯސްޓް ކޮށްފައި ވެއެވެ. ނަމަވެސް އޭގެ ތެރެއިން ބައެއް ބޭބޭފުޅުންގެ އެ ރާގު ފަހުން ވަނީ ބަދަލުވެފަ އެވެ. ސޯޝަލް މީޑިއާގައި އެ މައްސަލައާއި ގުޅިގެން ވަރަށް ގިނަ ބަޔަކު ވަނީ ގާސިމަށް ވެސް ވަރަށް ބޮޑަށް ފާޑު ކިޔާފަ އެވެ.\n"ގާސިމް އުޅުއްވަނީ އަދިވެސް ވެރިކަމާއި ހެދި. އެކަމަކާއި ހެދި ތަންތަނުން ކުނި ގެނެސް އެ އެއްކުރަނީ، އަދިވެސް ސަރުކާރުން ދީފައިހުރި ވަރުން ނުފުދިގެން. ގާސިމާއި، ޖޭޕީ ސަރުކާރުން މިހާރުން މިހާރަށް ބޭރު ކުރަންޖެހޭ. ވެރިކަމާއިހެދި، ވެރިކަން ލިބޭތޯ ކޮންމެފަދަ ކަމެއްވެސް ކޮށްފާނެ" މީހަކު އޭނާގެ ހިޔާލު ފޭސްބުކަށް ލާފައި ވެއެވެ.\nމީގެ އިތުރުން ޖޭޕީއަށް ނިސްބަތްވާ މިނިސްޓަރުންގެ ނާގާބިލު ކަމަށާއި، އެމީހުންނާއި އެއްކޮށް، ޖޭޕީގެ ކިބައިންވެސް ސަރުކާރު ސަލާމަތްވާންޖެހޭ ކަމަށްބުނެ ގިނަ ބަޔަކު ވަނީ ސޯޝަލް މީޑިއާގައި ފާޑު ކިޔާފަ އެވެ. ހާއްސަކޮށް ހެލްތު މިނިސްޓަރު އަބްދުﷲ އަމީނާއި ސައިންސް އެންޑް ޓެކްނޮލޮޖީ މިނިސްޓަރު މުހައްމަދު މަލީހު ޖަމާލަކީ ނާގާބިލު ބައެއް ކަމަށް ގިނަ ބަޔަކު ބުނާ ބުނުން ގަދަވެފައި ވެއެވެ.\nގާސިމާއެކު ޖޭޕީގެ ބައެއް އިސް ބޭފުޅުން\n"ޔާމީން ޓީމް" ޖޭޕީއާ ގުޅުނު ޖަލްސާގައި ގާސިމް ފިޔަވައި އެޕާޓީގެ ލީޑާޝިޕްގެ ބޭފުޅުން ފެންނާކަށް ނެތެވެ. ހާއްސަކޮށް، ސަރުކާރުގެ މަގާމުތަކުގައި ތިއްބެވި ބޭފުޅުންނެވެ. މީގެ އިތުރުން އެ ޕާޓީގެ ޕާލަމެންޓްރީ ގްރޫޕުގެ މުހިންމު މެމްބަރުންވެސް އެ ރަސްމިއްޔާތުން ފެނިފައެއް ނުވެއެވެ. އެހެން ކަމުން އެބޭފުޅުންގެ ކޮންމެވެސް ވަރެއްގެ ނުރުހުމެއް އެކަމުގައި އޮތް ކަމަށް ބެލެވިދާނެ އެވެ. އެކަން ވަށައި ޖައްސަން ގާސިމާއި އަދި ގުޅިވަޑައިގެންނެވި ބޭފުޅުން ވެސް މަސައްކަތް ކުރައްވާފައި އެވެ. އެ ހުރިހާ ބޭފުޅުން ވެސް ވިދާޅުވީ "މިއައީ މަގާމަކަށް ނޫނެވެ. މި އައީ ގާސިމް ކިންގަކަށް ހަދައިދޭށޭ" އެވެ.\nޖޭޕީގެ އިސް ބޭފުޅަކު ނަން ނުޖެހުމަށް އެދި ވަޑައިގެން ވިދާޅުވި ގޮތުގައި ގާސިމް އެބޭފުޅުން ޕާޓީއަށް ވައްދަން އުޅުއްވާ ކަމުގެ އެއްވެސް އިޝާރާތެއް ނުލިބެ އެވެ. އެފަދަ މަޝްވަރާއެއް ވެސް ނެތެވެ. އަދި އެކަމަކީ ކުއްލި އަކަށް އައި ކަމެކެވެ.\n"ގާސިމްގެ އެންމެ ރަނގަޅު ސިފަ އަކީ މައާފު ދިނުމާއި، މާފުކުރުން. ގާސިމަކީ ކިހާ ހިތްތިރި ބޭފުޅެއްކަން އެ ނިންމުމުން އެނގިގެން އެދަނީ. ގާސިމާ ޖައްސާލައިގެން އުޅުނު ބަޔަަކަށް އެ މަރުހަބާކީ އިހުލާސްތެރި ހިތަކާއެކު. އެހެން ނަމަވެސް ޕާޓީގެ އެހެން މެމްބަރުންނަށް، އެބޭފުޅުން ބަލައިގަންނާކަށް ފަސޭހައެއް ނުވާނެ. ހަމަ އެ ކުނޫޒު ދޮރުމަތިން ޕެޕާ ސްޕްރޭ ޖެހީމާ އަތްޖަހަން ތިބި ކުދިން މިހާރު ޖޭޕީއަށް އެ އައީ" އޭނާ ވިދާޅުވި އެވެ.\nޖޭޕީގެ އެހެން ބޭފުޅަކު ވިދާޅުވި ގޮތުގައި ޖޭޕީގެ ތެރެއަށް އެ ބެފުޅުން އައި ނަމަވެސް، އެބޭފުޅުންނަށް އެ ޕާޓީގައި ކުރެވޭނެ ކަމެއް ނެތެވެ. މަގާމެއްވެސް ނެތެވެ. ޖޭޕީގެ ކޮންޓްރޯލް އެގޮތަށް ފޮރުޅާލުމަކީ އެއްގޮތަކަށްވެސް ވާނެ ކަމެއް ނޫނެވެ.\n"ޕާޓީގެ ބާރުތަކެއް އެބޭފުޅުންނަކަށް ނުލިބޭނެ. ޕާޓީގެ ލީޑާ ޝިޕަކާ ހަމައަކަށް ނާދެވޭނެ. އެގޮތަށް މީގެ ކުރިންވެސް ބަޔަކު އައިސްފި. ޖޭޕީގެ ލީޑަޝިޕް އޮތީ ބަދަހިކޮށް އެޒާތުގެ ހުރިހާ ކަމެއް ކައުންޓާކުރަން ތައްޔާރަށް،"\nޕާޓީގެ ބާރުތަކެއް އެބޭފުޅުންނަކަށް ނުލިބޭނެ. ޕާޓީގެ ލީޑާ ޝިޕަކާ ހަމައަކަށް ނާދެވޭނެ. އެގޮތަށް މީގެ ކުރިންވެސް ބަޔަކު އައިސްފި. ޖޭޕީގެ ލީޑަޝިޕް އޮތީ ބަދަހިކޮށް އެޒާތުގެ ހުރިހާ ކަމެއް ކައުންޓާކުރަން ތައްޔާރަށް،\nޖޭޕީގެ އިސް ފަރާތެއް\nސިޔާސީ ބޭ ބޭފުޅުންގެ ވިސްނުން\nއެމްޑީޕީގެ ގިނަ ފަރާތްތަކުން ގާސިމާއި، ޖޭޕީއަށް ފާޑު ކީ ނަމަވެސް އެމްޑީޕީގެ ލީޑާޝިޕްގެ ބައެއް ބޭބޭފުޅުން އެކަން ނަންގަވަނީ ގާސިމްގެ ސިޔާސީ މޫވެއްގެ ގޮތުގަ އެވެ. އަދި އެކަމުގައި އެބެފުޅުންނަށް މާބޮޑު މައްސަލައެއް ވެސް ނެތެވެ. އެެއީ ސިޔާސީ ގޮތުން ގާސިމް ޕާޓީ ވަރުގަދަ ކުރައްވަން ކުރައްވާ މަސައްކަތެކެވެ.\nއެގޮތުން އެމްޑީޕީގެ ނައިބު ރައީސް އަދި ރައީސް އޮފީހުގެ މިނިސްޓަރު މުހައްމަދު ޝިފާޒު ވިދާޅުވި ގޮތުގައި ރައީސް މައުމުނާއެކު ކޯލިޝަންގައި ހަތަރު ޕާޓީ އޮތް ކަމުގައިވީ ނަމަވެސް، ކޮންމެ ޕާޓީއެއްގެ ވެސް ތަފާތު ވިސްނުމެއް އޮންނާނެ އެވެ.\n"ކޮންމެ ޕާޓީއަކީ ވެސް ތަފާތު އައިޑިއަލޮޖީއެއް ދެއްތޯ. އެެހެންވީމަ އެ ޕާޓީއަކުން ގަބޫލު ކުރާ ފިލޯސޮފީއެއްގެ މަތީގައި އެ ޕާޓީއަކުން ހަރަކާތްތައް ކުރިޔަށް ގެންދާނެ. ޕާޓީ ބިލްޑު ކުރުމުގެ މަސައްކަތްތައް ކުރިޔަށް ގެންދާނެ. އެއީކީ އެހެން ބަޔަކު އެކަމަށް ބަސް ކިޔަން ޖެހޭ ވަރު ކަމަކަަށް ނުވާނެ. ޖޭޕީގެ ނަޒަރުގައި އެޕާޓީއަށް އެންމެ ރަނގަޅު ގޮތް އަބަދުވެސް އެ ޕާޓީން ހަދާނީ. އެމްޑީޕީން ހަދާނީ އެމްޑީޕީއަށް އެންމެ ރަނގަޅުގޮތް. އެއިރެއްްގައި ނަގަންޖެހޭ ސިޔާސީ މޫވްތައް ނަގާ. އެބޭފުޅުން ވިދާޅުވި، އެއީ އެ ޕާޓީ ބޮޑު ކުރުމުގެ މަސައްކަތެކޭ،" ޝިފާޒު ވިދާޅުވި އެވެ.\nއެމްޑީޕީގެ ނައިބް ރައީސް މުހައްމަދު ޝިފާޒު\nމީގެ އިތުރުން އެމްޑީޕީގެ ޕާލިމެންޓްރީ ގްރޫޕްގައި ހިމެނިވަޑައިގަންނަވާ ފޮނަދޫ ދާއިރާގެ މެމްބަރު މޫސާ ސިރާޖް ވިދާޅުވި ގޮތުގައި ރައީސް ޔާމީންގެ އެހާ އަރިސް ބޭފުޅުންކޮޅެއް ގޮސް ޖޭޕީއާ ގުޅުމަކީ ލަދުވެތި ކަމެކެވެ.\n"އަޅުގަނޑު ދެކޭ ގޮތުގައި ކޮންމެ މީހަކަށްވެސް އޮންނާނެ ހައްގެއް އެމީހަކު ބޭނުންވާ ޕާޓީއަކަށް ގުޅެން، އެގޮތުން ބަލާއިރު، އެކަމަކީ މައްސަލައެއް ނޫން. ނަމަވެސް، ޖޭޕީ ސަރުކާރު ކޯލިޝަންގެ ތެރޭގައި އޮވެފައި، އަނިޔާވެރި ކަމަށް އެންމެ ގަދައަށް ހިތްވަރުދިން މީހުން އެޕާޓީއަށް ވައްދާ ކަމަށްވަންޏާ ރައްޔިތުން ކޯލިޝަނާމެދު ކުރާ އިތުބާރު ކުޑަވެގެން ދޭ. ރައްޔިތުން އެކަހަލަ ކަންކަން ސީރިއަސްކޮށް ދެން ނުނަގާނެ މިކަންކަން މިހެން ހިގަންވެއްޖެއްޔާ. ވަރަށް ދަތިކަމަކަށް ވާނެ ޔާމީނާއި އެހާ ގާތުން މަސައްކަތްކޮށްފައިތިބި ބަޔަކާއެކީ މަަސައްކަތް ކުރަން،" ސިރާޖު ވިދާޅުވި އެވެ.\nޑީއާރުޕީގެ ލީޑަރު އަބުދުﷲ ޖާބިރު\nޑީއާރުޕީގެ ލީޑަރު ކާށިދޫ ދާއިރާގެ މެމްބަރު އަބުދުﷲ ޖާބިރު ވިދާޅުވި ގޮތުގައި ރޯލް ވަމުން ދަނީ އެކައްޗެކެވެ. ސިޔާސީ މީހުންނަކީ ސިޔާސީ މީހުނެވެ. އެބޭފުޅުން ބޭނުން ޕާޓީއަކަށް ވަނުމުގެ ފުރުސަތު އޮންނަންވާނެ އެވެ.\n"ފިކުރަކީ މީ މުހިންމު އެއްޗަކީ. އެބޭފުޅުންގެ ފިކުރަކީ އެކައްޗެއްތާ. ކޮންމެ ޕާޓީއަކަށްވެސް މީހުން ވަންނާނެ. އެބަޔަކު ވަންނާނީ އެބައެއްގެ ފިކުރު ދިމާވާ ޕާޓީއަކަށް. ޔާމީންގެ ފިކުރަކީ ވެސް އެއްކޮޅުން އަނެއްކޮޅަށް ރޯލްކޮށްކޮށް އޮންނަ ފިކުރެއް. އެއީ އަޅުގަނޑު މާ އަޖައިބުވާ ކަހަލަ ކަމެއް ނޫން" ޖާބިރު ވިދާޅުވި އެވެ.\nއެމްޑީޕީ ޕީޕީއެމް އަހުމަދު ނިހާން ހުސައިން މަނިކު + ގާސިމް އިބްރާހިމް އަބްދުﷲ ޖާބިރު ޖުމްހޫރީ ޕާޓީ ރައީސް އަބްދުﷲ ޔާމީން އިދިކޮޅު ފަރާތްތައް ޕޮލިޓިކްސް\nދިޔަވާ އޮޑިން ފުންމާލައި ނިވާފަތްގަނޑަށް؟


Messi thafaathu dhahkaifi, Barcelona alun eh vana ah | Mihaaru\nމެސީ ތަފާތު ދައްކައިފި، ބާސެލޯނާ އަލުން އެއް ވަނަ އަށް\n30 އޮކްޓޯބަރ 2019 - 08:552comments\nމިދިޔަ ހަފްތާ ބަންދުގައި ކުޅެން ހަމަޖެހިފައި އޮތް އެލް ކްލަސިކޯ މެޗު ފަސްކުރުމުން ބާސެލޯނާ އަށް އެއް ވަނަ ގެއްލުނީ ގްރަނާޑާ ކުޅުނު މެޗުން މޮޅުވުމުންނެވެ. ރޭގެ މެޗުން މޮޅުވެ ބާސެލޯނާ އަލުން އެއް ވަނަ އަށް އެރީ 10 މެޗުން 22 ޕޮއިންޓް ހަމަކޮށްގެންނެވެ. ދެ ވަނައިގައި ގްރަނާޑާ އޮތީ 10 މެޗުން 20 ޕޮއިންޓާ އެކު އެވެ. ރޭ އަލަވޭސްއާ ދެކޮޅަށް ރަށުންބޭރުގައި ކުޅެ 1-1 އިން އެއްވަރުވި އެތުލެޓިކޯ މެޑްރިޑް ތިން ވަނައިގައި އޮތީ 11 މެޗުން 20 ޕޮއިންޓް ހަމަކޮށްގެންނެވެ.\nމި ފަހަރުގެ ސީޒަން ފެށިއިރު އަނިޔާއެއްގައި ހުރި މެސީ ވަނީ ފަހަކަށް އައިސް އޭނާގެ ކުރީގެ ކުޅުން ދައްކަން ފަށައިފަ އެވެ. ރޭގެ މެޗުގައި ބާސެލޯނާ އިން ޖެހި ފަސް ގޯލުގެ ތެރެއިން ހަތަރު ގޯލުގައި މެސީގެ ހިއްސާ އެބައޮތެވެ. މެސީ ވަނީ ދެ ގޯލު ޖެހުމުގެ އިތުރުން ދެ ގޯލު ޖަހަން ފުރުސަތު ތަނަވަސްކޮށްދީފަ އެވެ.\nރޭގެ މެޗަށް ފަހު ބާސެލޯނާގެ ކޯޗު އާނެސްޓޯ ވަލްވޭޑޭ ވަނީ މެސީ އަށް ވަރަށް ބޮޑަށް ތައުރީފުކޮށްފަ އެވެ.\n"މީގެ އަހަރެން ދައްކާނެ ވާހަކައެއް ނެތް. މެޗު ބެލީމަ އެބަފެނޭ މެސީ އަދިވެސް ހުރި ލެވެލް. މެސީ އަދިވެސް އެއްކޮށް ފިޓެއް ނޫން. އެކަމަކު އެ ވަރުގެ ފިޓްނަސް އެއްގައި ހުރެ ވެސް އޭނަ އެ ފެންނަނީ ތަފާތުކަން. ތިނެއް ނޫނީ ހަަތަރު ކުޅުންތެރިންނަށް ވެސް އޭނަ ނުހިފެހެއްޓޭ،" ވަލްވޭޑޭ ބުންޏެވެ.\nކްލެމެން ލޯންގްލޭ ޖެހި ގޯލުން ބާސެލޯނާ ލީޑުނަގާފައިވަނިކޮށް ވަލޮޑޮލިޑަށް އެއްވަރުކޮށްދިނީ ކީކޯ އެވެ. ބާސެލޯނާ އަށް އަލުން ލީޑުނަގައިދިނީ މެސީ ދިން ބޯޅަ އަކުން އާޓޫރޯ ވިޑާލް އެވެ. ފުރަތަމަ ހާފް ނިމުމުގެ ކުރިން މެސީ ބާސެލޯނާގެ ލީޑުފުޅާކޮށްދިނީ ހިލޭ ޖެހުމަކުން ޖެހި ގޯލަކުންނެވެ. ބާސެލޯނާ އިން އަނެއް ދެ ގޯލު ކާމިޔާބުކުރީ ދެ ވަނަ ހާފްގަ އެވެ. އިވާން ރަކިޓިޗް ދިން ބޯޅައަކުން ބާސެލޯނާގެ ހަތަރު ވަނަ ލަނޑު މެސީ ޖެހިއިރު، ފަހު ގޯލު މެސީ ދިން ބޯޅައަކުން ކާމިޔާބުކުރީ ލުއިސް ސުއަރޭޒް އެވެ.


ވާރޭފެން ރައްކާކުރާ ހަންތައް ބަހައްޓާފައިވާ ބިމުގެ ވަށާފާރު ރާނައިދޭނެ ފަރާތެއް ބޭނުންވެއްޖެ - R. Fainu Council\nވާރޭފެން ރައްކާކުރާ ހަންތައް ބަހައްޓާފައިވާ ބިމުގެ ވަށާފާރު ރާނައިދޭނެ ފަރާތެއް ބޭނުންވެއްޖެ\nފައިނު ކައުންސިލް އިދާރާ 1:08 AM އިޢުލާން\nވާރޭފެން ރައްކާކުރުމަށް ހަންތައް ބަހައްޓާފައިވާ ބިމުގެ ވަށާފާރު ރާނައިދޭނެ ފަރާތެއް ހޯދަން ބޭނުންވެއްޖެއެވެ.\nމިމަސައްކަތާއި ގުޅޭ މަޢުލޫމާތު ދިނުން އޮންނާނީ 19 އޯގަސްޓް 2020 ވާ ބުދަ ދުވަހުގެ މެންދުރު 13:00 ގައި މިއިދާރާގައެވެ. އަދި އަންދާސީ ހިސާބުތައް ކެނޑުން އޮންނާނީ 24 އޯގަސްޓް 2020 ވާ އާދިއްތަ ދުވަހުގެ މެންދުރު 13:00 ގައި މިއިދާރާގައެވެ. މަޢުލޫމާތު ސާފުނުކޮށް ހުށަހަޅާ އަންދާސީ ހިސާބުތައް ބަލައިނުގަނެވޭނެވާހަކަ ދަންނަވަމެވެ. އަދި މަޢުލޫމާތު ސާފުކުރުމަށް އެހެން ފަރާތެއްގެ ބަދަލުގައި ވަޑައިގަންނަވާއިރު ބަދަލުގައި ވަޑައިގަންނަވާކަން އެނގޭނެފަދަ ލިޔުމެއް ގެންނަވަންވާނެއެވެ. މިކަމަށް އެދި ކުރިމަތިލެވޭނީ ދިވެހިރާއްޖޭގެ ވިޔަފާރި ޤާނޫނު (18/2014) ގެ ދަށުން ރަޖިސްޓަރީ ކުރެވިފައިވާ ކުންފުނިތަކަށާއި، އަމިއްލަ ފަރުދުންގެ ވިޔަފާރި ޤާނޫނު (19/2014) ގެ ދަށުން ރަޖިސްޓަރީވެފައިވާ ފަރާތްތަކަށެވެ. މިކަމާއި ގުޅޭގޮތުން އިތުރު މަޢުލޫމާތު ސާފުކުރެއްވުމަށް ރަސްމީ ގަޑީގައި 6580072 ނަމްބަރ ފޯނާއި ގުޅުއްވުން އެދެމެވެ.\nތާރީޚް ހ: 20 ޛުލްހިއްޖާ 1441 ތާރީޚް މ:9އޯގަސްޓް 2020\nވާރޭފެން ރައްކާކުރާ ހަންތައް ބަހައްޓާފައިވާ ބިމުގެ ވަށާފާރު ރާނައިދޭނެ ފަރާތެއް ބޭނުންވެއްޖެ Reviewed by ފައިނު ކައުންސިލް އިދާރާ on 1:08 AM Rating: 5


<< < ޔޫނުސް 1 > >>\nޔޫނުސްގެފާނު މާތްރަސްކަލާނގެއަށް ފިއްލަވަން ވަޑައިގެންނެވުން\n1-2 އެއްދުވަހަކު އަމިއްތާއިގެ ދަރިކަލުން ޔޫނުސްގެފާނަށް މާތްރަސްކަލާނގެ އެންގެވިއެވެ. ”ބޮޑު ރަށެއްކަމުގައިވާ ނީނަވާގެ މީހުންގެ އުޅުން މާބޮޑަށް ގޯސްވެއްޖެ.❖ އެކަން ތިމަންކަލާނގެ ސަމާލުކަމަށް އަތުވެއްޖެ. އެވާހަކަ އެމީހުންގެ ގާތުގައި ގޮސް ބުނޭ!“\n3 މިހެން އެންގެވީމާ ޔޫނުސްގެފާނު ކަންކުރެއްވި ގޮތަކީ އިސްރާއީލުގެ ޔާފާގެ ގޮނޑުދޮށަށް ވަޑައިގެން އެތަނުން އޮޑިއަކަށް ކުލިދައްކަވައި އެއަށް އަރުއްވައިގެން ނީނަވާއާ ދިމާ އިދިކޮޅަށް ދާން އޮންނަ ތަރްޝީޝްއަށް ދިއުމަށް ދަތުރު ފެއްޓެވީއެވެ.❖ މާތްރަސްކަލާނގެއަށް ފިއްލެވުމަށް ކަމަށް ހިތައެވެ.\n4 ކަނޑު ދެބައި ނުވަނީސް މާތްރަސްކަލާނގެ އަމުރުފުޅަށް ގަދަފަދަ ވައިރޯޅިއެއް އައިސް ކަނޑު ގަދަކޮށްލައިފިއެވެ. އިސާހިތަކު އޮޑިއަށް ނުކަތާ ވަރުވެއްޖެއެވެ. ހީވަނީ ހަމަ ދެންމެ ދެންމެ އޮޑި ފުނޑުފުނޑުވެ ޣަރަގުވެދާނެ ހެންނެވެ.\n5 ފަޅުވެރިން ބިރުން ގޮތްހުސްވެ އެމީހަކު ދަންނަ ކަލާނގެއަކަށް ދުޢާކޮށް ކިޔުނު ހެޔޮ އެއްޗެއް ކިޔާ ރޮއިހޭރެން ފަށައިފިއެވެ. އަދި އެމީހެއްގެ އަތުޖެހުނު އެއްޗެއް ކަނޑަށް އުކައި އޮޑި ފެންމަތީގައި ބެހެއްޓޭތޯ މަސައްކަތް ކުރަން ފަށައިފިއެވެ. މިކަންތައް ހިނގަމުން ދިޔައިރު ޔޫނުސްގެފާނު އޮންނެވީ ވަތުތެރަށް އެރިވަޑައިގެން ގަދަ އަވަހާރަފުޅުގައެވެ.\n6 އޮޑީގެ ކައްޕިތާނަށް މިކަން އެނގުމުން އެކަލޭގެފާނަށް ގޮވައި ހޭފުޅު ލައްވައިފިއެވެ. މިވަރުވެގެން ދާއިރުވެސް ކަލޭ ތިއޮންނަނީ ނިދާފައިތަ؟ ކައްޕިތާނު ރުޅިއައިސްގެން ބުންޏެވެ. ”ތެދުވެ ކަލޭގެ ކަލާނގެއަށް ވެސް ދަންނަވާބަލަ މި މުސީބާތުން އަހަރެމެން މިންޖު ކޮށްދެއްވާތޯ.“\n7 މި މުސީބާތެއް އެމީހުންނަށް މި ލައިގަތީ ކީއްވެތޯ ބެލުމަށް ފަޅުވެރިން އޭރު ދަނީ ފާލު ބަލަމުންނެވެ. ފާލަށް އެރީ އެކަލޭގެފާނެވެ.\n8 ”ކަލޭ ތީ ކޮންތާކުން އައިސް އަރާހުރި ކާކުތަ؟“ އެމީހުން ހަޅޭލަވައިގަތެވެ. ”އަހަރެމެންނަށް މި މުސީބާތެއް މި ލައިގަތީ ކީއްވެތަ؟ ކަލޭ ތީ ކީއްކުރާ މީހެއްތަ؟“\n9 ”އަހަރެން މީ ޢިބްރާނީއެއް.“❖ ޔޫނުސްގެފާނު ވިދާޅުވިއެވެ. ”އަހަންނަކީ އުޑުތަކާއި ބިމާއި ކަނޑު ހެއްދެވި މާތްރަސްކަލާނގެއަށް އަޅުކަން ކުރާ މީހެއް.“\n10 އެކަލޭގެފާނު އެއުޅުއްވަނީ މާތްރަސްކަލާނގެއަށް ފިއްލަވަންކަން އެކަލޭގެފާނުގެ ބަސްފުޅުން އެމީހުންނަށް އެނގުމުން އެމީހުން ގަތީ އަމަށަކު ބިރެއް ނޫނެވެ. ”ތިޔަވަރުގެ ކަމެއް ކަލޭ ތިޔަކުރީ ކީއްވެތަ؟“ އެމީހުން ބުންޏެވެ.\n11 އޭރު ކަނޑު އަންނަނީ ކެކި އުތުރެމުންނެވެ. ދެނަކާ ދެނެއް ނެތެވެ. ”މި ކަންތަކުން ސަލާމަތްވާން އަހަރެމެން ކުރަންވީ ކީއްތަ؟“ އެމީހުން ސުވާލު ދެންނެވިއެވެ.\n12 ”އަހަރެން ކަނޑަށް އެއްލާލާ! އޭރުން ތިޔަ ހުރިހާކަމެއް ރަނގަޅުވީ.“ އެކަލޭގެފާނު ވިދާޅުވިއެވެ. ”މިއީ އަހަންނާހެދި ކަލޭމެންނަށް ލައިގަނެގެން އުޅޭ މުސީބާތެއް.“\n13 އެހެންނަމަވެސް އެގޮތަށް ކަންތައް ނުކޮށް އެމީހުން އުޅުނީ ހިކިފަސްތަނަކަށް ކައިރި ކުރެވޭތޯއެވެ. އެމީހުން ފަލިޖަހައި ހޭރިޔާކޮށް އެގޮތް މިގޮތަށް މަސައްކަތް ކޮށް އުޅެ ވަރުބަލިވި އިރުވެސް ހަމަ ހިލާ އެއްތަނަކަށްވެސް ކައިރި ކުރެވޭނެ ގޮތެއް ނުވިއެވެ. ހައްތާ ދިޔައީ ގަދަވެ ނުރައްކާ ވަމުންނެވެ. އޭރު އަތަކަށް ފަޔަކަށް އޮބިއޮންނަ ވަރެއް ނޫނެވެ.\n14 ދެން އެމީހުން މާތްރަސްކަލާނގެއަށް ދެންނެވިއެވެ. ”މި މީހާ ކުރި ކުށަކާހެދި އަޅަމެންގެ ފުރާނަ ނުގެންދަވާދޭވެ! އަދި ކުށެއްނެތް މީހަކު މަރާލުމުގެ އިލްޒާމު އަޅަމެންގެ ބޮލުގައި ނުއަޅުއްވާނދޭވެ! އިނބަ ރަސްކަލާނގެ އެދިވޮޑިގަންނަވާ ގޮތަކީ މިއީތާ!“\n15 މިހެން ދުޢާ ދެންނެވުމަށް ފަހު އެމީހުން އެކަލޭގެފާނު ކަނޑަށް އެއްލާލައިފިއެވެ. ހަމަ އެއާއެކު ވައިހިނދި ކަނޑު މަޑުވެ އޮމާން ވެއްޖެއެވެ.\n16 ދެން، މި މީހުންނަށް މާތްރަސްކަލާނގެ ކުޅަދުންވަންތަކަން ފެނި ގަތް ބިރެއްގެ ބޮޑުކަމުން އެކަލާނގެއަށް ޤުރުބާނީއެއް ވެދުންކޮށް ނަދުރުބުނެ ހަދައްޕެވެ.\n17 އޭރު މާތްރަސްކަލާނގެ ވަނީ އެކަލޭގެފާނު ދިރުވާލާނެ ބޮޑު މަހެއް ތައްޔާރު ކުރައްވައި ހަމަޖައްސަވާފައެވެ. އެ މަހުގެ ބަނޑުތެރޭގައި އެކަލޭގެފާނު ތިންރޭ ތިންދުވާ ވަންދެން އޮންނެވިއެވެ.


ރިލްވާންގެ މައްސަލާގައި އެމްޑީއެން އިން ތުހުމަތުކުރާ މީހުންގެ ފޮޓޯތަކެއް އާންމުކޮށްފި | Help Find Ahmed Rilwan (@moyameehaa)\nރިލްވާންގެ މައްސަލާގައި އެމްޑީއެން އިން ތުހުމަތުކުރާ މީހުންގެ ފޮޓޯތަކެއް އާންމުކޮށްފި\nގެއްލިފައިވާ މިނިވަން ނޫހުގެ ނޫސްވެރިޔާ އަހްމަދު ރިލްވާގެ މައްސަލައިގައި ބޭރުގެ މާހިރަކު ތައްޔާރުކުރި ތަހްގީގު ރިޕޯޓް، އެމައްސަލައިގައި ތުހުމަތު ކުރެވޭ ބައެއްގެ ފޮޓޯތަކަކާއެކު މިއަދު ނެރެފި އެވެ.\nމޯލްޑިވްސް ޑިމޮކްރެސީ ނެޓްވޯކް (އެމްޑީއެން) އިން ބޭރުގެ އަމިއްލަ ފާމަކާ ގުޅިގެން އެކުލަވާލާފައިވާ މިރިޕޯޓް ނެރެފައިވަނީ މިއަދު މޫކާއި ހޮޓެލްގައި މިކަމަށްޓަކައި ބޭއްވި ނޫސްވެރިންގެ ހާއްސަ ބައްދަލުވުމެއްގަ އެވެ. ރިލްވާންގެ މައްސަލަ ތަހުގީގުކޮށް ރިޕޯޓް އެކުލަވާލާފައިވަނީ އިނގިރޭސިވިލާތުގައި މިފަދަ މައްސަލަތައް ތަހުގީގުކުރާ އަމިއްލަ ކުންފުންޏަކުން ކަމަށް އެމްޑީއެން އިން ބުނެ އެވެ.\nއެމްޑީއެންގެ ރައީސް ސަހިންދާ އިސްމާއިލް ވިދާޅުވީ މި ރިޕޯޓުގެ މަގުސަދަކީ ރިލްވާން ހޯދުމަށް ފުލުހުން ކުރަމުންދާ މަސައްކަތަށް އެއްބާރުލުން ދިނުން ކަމަށެވެ. އަދި މިރިޕޯޓުގެ ސަބަބުން ފުލުހުންގެ މަސައްކަތަށް ހުރަސްއެޅުމުގެ ބަދަލުގައި އިތުރު ފަސޭހަތަކެއް ލިބިގެންދާނެ ކަމަށް އޭނާ ވިދާޅުވި އެވެ.\nޕޮލިސް އިންޓަސަހިންދާ ވިދާޅުވީ އެމްޑީއެންގެ ރިޕޯޓް އެކުލަވާލުމަށް ތަހުގީގުކޮށްދިން އިނގިރޭސިވިލާތުގެ ފާމުގެ އެހީތެރިކަން ފުލުހުން ބޭނުންވާނަމަ އެފަރާތުގެ އެހީތެރިކަން ފުލުހުންނަށް ލިބޭނެ ކަމުގަ އެވެ. އަދި މިރިިޕޯޓް ފުލުހުންނަށް މިހާރު ހިއްސާކޮށްފައިވާ ކަމަށް ވެސް ވިދާޅުވި އެވެ.\nމި ރިޕޯޓުގައި ރިލްވާން ގެއްލުނު ހާދީސާއާއި ގުޅޭ ގޮތުން ވަކި ނިންމުމެއް ނިންމާފައި ނުވި ނަމަވެސް ގަބޫލު ކުރެވޭ ގަބޫލުކުރުން ތަކެއް ހިމަނާފައިވެ އެވެ. އަދި ރިލްވާން ގެއްލުނީތޯއާއި ނުވަތަ އަމިއްލައަށް ފިލީތޯއާއި އަމިއްލައަށް މަރުވީތޯ އާއި ނުވަތަ ރަހީނުކުރީތޯ ސުވާލުކޮށްފައިވެ އެވެ. އަދި އެސުވާލު ތަކުގެ ޖަވާބު ފުލުހުންގެ ތަހުގީގުން ސާފުކޮށްދިނުމަށް ވެސް ސަހިންދާ އެދިވަޑައިގެންނެވި އެވެ.\nތަހުގީގުކުރި ފަރާތުން އެކުލަވާލާފައިވާ ރިޕޯޓުގައި އެފަރާތަށް ފެނުނު ކަންކަމާއި ރިލްވާނަށްވީ ގޮތެއް ވުމުގައި ފެންނަން ހުރި ހެކިތަކެއް ވެސް ހިމަނާފައިވެ އެވެ. އަދި ރިލްވާނަށް އެވީގޮތެއް ވުމާއި ގުޅުން ހުރި މީހުންގެ ފޮޓޯއާއި އެމީހުންގެ ނަންތަކާއި އެމީހުންނާ ގުޅުންހުރި ބައެއް ޒާތީ މައުލޫމާތުތައް ވެސް ރިޕޯޓުގައި ހިމަނާފައިވެ އެވެ. މިރިޕޯޓުގައި ފޮޓޯ އާންމުކޮށްފައިވާ ހަތަރު މީހުންނަކީ ވެސް މާލޭގެ ކުޑަހެންވޭރު ގުރޫޕަށް ނިސްބަތްވާ ބައެއް ރިޕޯޓުގައި ބުނެފައިވެ އެވެ.


Shaithonaa bandhugai hunna dhandivalhu ge beynun hifamaa! | Mihaaru\nމުލަ ރޯދަ ދުވަހުގެ ރޭ އިސްލާމީ މަރުކަޒުގައި ތަރާވީހް ނަމާދު ކުރަނީ: މި މައްސަރަކީ ޝައިޠާނާގެ ވަސްވާސްތަކުން ދުރުހެލިވުމަށް ލިބޭ ރަނުގެ ފުރުސަތެއް. --ފޮޓޯ: މުހައްމަދު ޝަރުހާން / މިހާރު\n07 ޖޫން 2016 - 07:572comments\nނަފްސު އިސްލާހު ކުރުމަކީ އިންސާނާ އަށް އަބަދުވެސް ބޭނުން ޖެހިފައިވާ ކަމެކެވެ. އިންސާނާއަކީ ނުބައި ކަންކަމަށް ބާރު ލިބޭ އެތައް އެދުންތަކަކާއި ޣަރީޒާތަކެއްގެ އަޅަކަށް ވުމުގެ ފުރުސަތު އޮންނަ މަޚްލޫގަކަށް ވާތީ އެވެ. މި ހަގީގަތް ބަޔާން ކޮށްދެއްވަމުން ކީރިތި ރަސޫލު، ޞައްލަﷲ ޢަލައިހި ވަސައްލަމް، ހަދީސް ކުރައްވަނީ ކޮންމެ އާދަމުގެ ދަރިއަކީ ވެސް ކުށް ކުރާނެ މީހެއް ކަމަށެވެ. އިންސާނާގެ މި ތަބީއަތަށް ރިއާޔަތް ކޮށް އިންސާނާ އަށް ސަލާމަތުގެ މަގަށް އާދެވޭނެ ވަރަށް ގިނަ ކަންތައްތައް އިސްލާމް ދީނުގައި ވަނީ ރޭވިފަ އެވެ.\nރަމަޟާން މަހަކީ އިންސާނާގެ ނަފްސު އިސްލާހު ކޮށް ޝަހުވަތްތަކުގެ އަޅުވެތިކަމުން މިންޖުވާން ލިބޭ ވަރަށް މުހިންމު ފުރުސަތެކެވެ. އެހެން މަސްމަހާ ޚިލާފަށް ރަމަޟާން މަހުގައި މިކަމަށް އެހީތެރިވެދޭނެ ވަރަށް މުހިންމު ކަންތައްތަކެއް އެކުލެވިފައިވާތީ އެވެ. މި ކަންތައްތަކުގެ ސަބަބުން ރޯދައިގެ މަގުސަދު ކަމުގައިވާ ތަގުވާވެރިވުން ހާސިލު ކުރަން ފުރުސަތު ލިބޭތީ އެވެ.\nޝަހުވަތްތަކުގެ އަޅުވެތިކަމުން މިންޖުވެ ނަފްސު އިސްލާހު ކުރުމަށް ރަމަޟާން މަސް ރަނގަޅު ފުރުސަތަކަށް ވަނީ އެ މަހުގައި ރޯދަ ހިފުން ވާޖިބު ވާތީ އެވެ. ރޯދަ އަކީ އިންސާނާގެ ނަފްސުގައިވާ ވަރަށް ވަރުގަދަ ދެ އެދުމެއްގެ މައްޗަށް ގަދަވެގަންނަން ލިބޭ ފުރުސަތެކެވެ. ކެއިންބުއިމާއި ޖިންސީ ޝަހުވަތަކީ އޭގެ އަޅުވެތިކަމުގެ ދަށުން ސަލާމަތްވާން އިނސްނާ އަށް އުނދަގޫ ދެ ކަމެކެވެ. ނަމަވެސް ރޯދަ ހިފާއިރު ވަކި ވަގުތެއްގެ ތެރޭގައި މި ދެ ޝަހުވަތުން ދުރުހެލިވާން ދަސްކުރާ ދަސްކުރުމަކީ އޭގެ އަޅުވެތިކަމުން އިންސާނާ ސަލާމަތްވެ އޭގެ މައްޗަށް ގަދަވެގަންނަން ލިބޭ ތަމްރީނެކެވެ.\nދެވަނަ ސަބަބަކީ ޝައިތާނުންތައް ހައްޔަރު ކުރެވުމެވެ. ސުންނަތުން ސާބިތުވާ ގޮތުގައި ރަމަޟާން މަސް އައުމުން ޝައިތާނުންތައް ކަސްތޮޅު އެޅުވެ އެވެ. ޝައިތާނާ އަކީ އިންސާނާގެ އެންމެ ބޮޑު އަދުއްވެވެ. ﷲ ގެ މަގުން އިންސާނާ ދުރުހެލިކޮށް ނަރަކަވަންތަވެރި ކުރުމަށް ޝައިތާނާ ވަނީ ވައުދުވެފަ އެވެ. ﷲ އަށް އީމާންވާ ޞާލިޙު އަޅުން ފިޔަވައި އެހެން މީހުން މަގު ފުރެއްދުމުގެ ފުރުސަތު ﷲ ވަނީ ޝައިތާނާ އަށް ދެއްވާފަ އެވެ.\nނަމަވެސް ރަމަޟާން މަސް އައުމާ އެކު ޝައިތާނާގެ ފަރާތުން އަންނަ ވަސްވާސްތަކަށް ކޮންމެވެސް ވަރަކަށް ހުއްޓުން އާދެ އެވެ. މިއީ އިންސާނާ އަށް ވަރަށް މުހިންމު ފުރުސަތެކެވެ. ސަބަބަކީ ޝަހުވަތްތަކުގެ އަޅުވެތިކަމަށް މީހާ ގެންގޮސްދޭ ދެ ބާރުން ކުރެ އެއް ބާރު މުޅިން ނެތިދާތީ އެވެ. ވީމާ ދެން އޮންނާނީ އަނެއް ބާރު، އާދެ ނުބައި ކަންކަމަށް އަމުރު ކުރާ ނަފްސުގެ މައްޗަށް ގަދަވެގަތުން އެކަންޏެވެ.\nޝައިތާނާގެ ވަސްވާހުން ސަލާމަތް ވެގެންވާ ދަނޑިވަޅަކީ ނުބައި ކަންކަމަށް އަމުރު ކުރާ ނަފްސުގެ މައްޗަށް ގަދަވެގަންނަން ފަހި ދަނޑިވަޅަކަށް ވާނެ އެވެ. އެހެނީ ނަފްސުގައިވާ ހެޔޮ ކަންތައް ކުރުމުގެ ބާރު މި ދަނޑިވަޅުގައި އަމުރު ކުރަމުން ދާނީ ﷲ އަށް ބިރުވެތިވެ ތިމާ ލަދު ގަންނަން ޖެހޭ ފަދަ ކަންކަމުން ދުރުހެލި ވުމަށެވެ. އެހެންކަމުން ރޯދަ އަށް ހުންނަ ވަގުތުގައި މީސްތަކުންގެ ކުރިމަތީގައި ވިޔަސް އަދި އެއްވެސް މީހަކަށް ނުފެންނަ ހިސާބުގައި ވިޔަސް ގޯސް އަމަލެއް ކުރުމަށް ނަފްސު ނުރުހޭނެ އެވެ.\nޝަހުވަތްތަކުގެ އަޅުވެތިކަމުން ސަލާމަތްވާން ރަމަޟާން މަސް ރަނގަޅު ފުރުސަތަކަށްވުމުގެ ތިން ވަނަ ސަބަބަކީ ސުވަރުގޭގެ ދޮރުތައް ހުޅުވި ނަރަކައިގެ ދޮރުތައް ބަންދުވުމެވެ. މިކަމަކީ އިންސާނާ ހެޔޮ ލަފާ ކަންކަން ކުރުމަށާއި ނުބައި ކަންކަމުން ދުރުހެލި ކުރުވަން ހިތްވަރު ލިބޭނެ ކަމެކެވެ. ނުބައި ކަންކަމުން ދުރުހެލިވެ ހެޔޮ ކަންކަން ކުރުމަކީ ހަގީގަތުގައި ޝަހުވަތްތަކުގެ އަޅުވެތިކަމުން މީހާ މިންޖުވެފައިވާ ކަމުގެ އަލާމާތެކެވެ. ރަމަޟާން މަހުގެ ތެރޭގައި ވަކިން ހާއްސަކޮށް ރޯދަ އަށް ހުންނަ ވަގުތުގައި ދޮގުހެދުމާއި ދޮގުހެކި ދިނުމާއި ހަޑިހުތުރު ބަސްބަހުން ވާހަކަ ދެއްކުމާއި މި ނޫންވެސް މިފަދަ އެތައް ނުބައި ކަންކަމުން ދުރުހެލިވާން ކީރިތި ރަސޫލު، ޞައްލަﷲ ޢަލައިހި ވަސައްލަމް، އަމުރު ކުރައްވާފައި ވެއެވެ. މިފަދަ ކަންކަމުން ދުރުހެލި ނުވެވޭ ނަމަ އެފަދަ މީހަކު ރޯދަ ހިފުމުގެ ބޭނުމެއް ނެތްކަން ވެސް އެކަލޭގެފާނު ބަޔާން ކުރައްވާފައި ވެއެވެ.\nޝަހުވަތްތަކުގެ އަޅުވެތިކަމުން ސަލާމަތްވާން ރަނގަޅު ފުރުސަތަކަށް މި މައްސަރު ވުމުގެ ހަތަރު ވަނަ ސަބަބަކީ ރޯދައިން ލިބޭ މަތިވެރި ޖަޒާ ލިބިގަތުމަށްޓަކައި ފުރިހަމަ ގޮތުގައި އެ އަޅުކަން އަދާ ކުރަން ފުރުސަތު ލިބުމެވެ. ﷲގެ ހަޒްރަތުން ސަވާބަށް އެދިގެން އީމާންތެރިކަމާ އެކު ރޯދަ ހިފައިފި ނަމަ އަދި ރޯދަމަހުގެ ރޭ އަޅުކަން ކޮށްފި ނަމަ އިސްވެ ދިޔަ ހުރިހާ ފާފަތައް ފޮހެވިގެން ދާނެ ކަން ކީރިތި ރަސޫލު، ޞައްލަﷲ ޢަލައިހި ވަސައްލަމް، ބަޔާން ކުރައްވާފައި ވެއެވެ. މި މަހުގައި އަދާ ކުރާ އަޅުކަންތަކުގެ ސަވާބު އެހެން މަސްމަހުގައި ކުރާ އަޅުކަންތަކުގެ ސަވާބަށް ވުރެ އެތައް ގުނައެއް އިތުރުވެ އެވެ. މި ހުރިހާ ކަމަކަށް ވުރެ ބޮޑަށް ހިތްވަރު ލިބޭ ކަމަކީ އެއް ހާސް މައްސަރުގެ އަޅުކަން ކުރުމާ އެއް ފަދަ ރެއެއް ރަމަޟާން މަހުގައި އައުމެވެ. މިކަން ކީރިތި ޤުރުއާނުގައި ވަރަށް ސަރީހަކޮށް ބަޔާން ވެގެން ވެއެވެ.\nމި އިޝާރާތް ކުރެވުނު ހުރިހާ ސަބަބުތަކަށް ބަލާއިރު ޝަހުވަތްތަކުގެ އަޅުވެތިކަމުން ސަލާމަތްވާން މި ފުރުސަތުގެ ބޭނުން ނުހިފައި ދޫކޮށްލުމަކީ ބުއްދިވެރި ކަމެއް ނޫނެވެ. ނަމަވެސް މި އަޅުވެތިކަމުން ސަލާމަތްވާ ސަލާމަތް ވުމަކީ ދާއިމީ ކަމަކަށް، ނުވަތަ އެންމެ ކުޑަމިނުން ދެން އަންނަ ރަމަޟާން މަސް އަންނަން ދެން ހިފަހައްޓާލެވޭ ވަރުގެ ކަމަކަށް ހަދަން ޖެހޭނެ އެވެ. މިކަން މިގޮތަށް ވާނީ މި މައްސަރުގައި ބައެއް ކަހަލަ ތަމްރީނުތައް ކޮށް ނަފްސު ތާހިރު ކޮށްގެންނެވެ.\nމިގޮތުން ކުރަން ޖެހޭ ކަންކަމުގެ ތެރެއިން އެއް ކަމަކީ ބެލުން ހަރާމް ކުރައްވާފައިވާ އެންމެހާ ބެލުންތަކުން ދުރުހެލިވުމެވެ. ޖިންސީ ޣަރީޒާ ހިލުވައިލާ ފަދަ އެންމެހާ ބެލުންތަކުން ފާޅާއި ސިއްރުގައި ދުރުހެލިވާން މި މައްސަރުގައި އަޒުމް ކަނޑައަޅައި މަސައްކަތް ކުރަން ޖެހޭނެ އެވެ.\nދެވަނަ ކަމަކީ ނަފްސު ކިލަނބުވާ ފަދަ އަޑުތައް އެހުން ދޫކޮށްލުމެވެ. ފާހިޝް ލަވަތަކާއި ވާހަކަތަކާއި ހަޑިހުތުރު ބަސްތައް އަޑުއެހުމުން ދުރުހެލިވާން ޖެހެ އެވެ. ތިންވަނަ ކަމަކީ ދޫ ރައްކާތެރި ކުރުމެވެ. ދޮގުހެދުމާއި ދެބައުޑުވުމާއި ޣީބަ ބުނުމާއި ހަޑިހުތުރު ބަސްތައް ބޭނުން ކުރުން ފަދަ ކަންކަމުން ދުރުހެލިވާން ޖެހެ އެވެ. އޭގެ ބަދަލުގައި ޒިކުރު ކުރުމާއި ދުއާ ކުރުމާއި ޤުރުއާން ކިޔެވުން ފަދަ ހެޔޮ ބަސްތައް ބޭނުން ކުރުން ގިނަ ކުރަން ޖެހެ އެވެ.\nހަތަރުވަނަ ކަމަކީ މީސްތަކުންނަށް ޣީބަ ބުނެވޭ ތަންތަނާއި މީސްތަކުންގެ އަބުރު ކަތިލެވޭ ތަންތަނާއި ހުއްދަ ނޫން ބުއިންތަކާއި ފާޙިޝް އެކިއެކި އަމަލުތައް ހިންގާ ތަންތަނަށް ދިއުމުން ދުރުހެލިވާން ޖެހޭނެ އެވެ. އަދި އޭގެ ބަދަލުގައި މިސްކިތްތަކާއި ކިޔަވައިދޭ ތަންތަން ފަދަ ހެޔޮ އަމަލުތައް ކުރެވޭ ތަންތަނަށް ދިއުމަށް އާދަ ކުރަން ޖެހޭނެ އެވެ. ފަސް ވަނަ ކަމަކީ ބާތިލު ކަންކަމުން ތިމާގެ އަތް ސަލާމަތް ކުރުމެވެ. ވައްކަން ކުރުމާއި ފޭރުމާއި ބާތިލު ގޮތްގޮތުން މުދާ ހޯދުމުން ދުރުހެލިވާން ޖެހެ އެވެ. އޭގެ ބަދަލުގައި ސަދަގާތް ކުރުމާއި ހެޔޮ ފޯރުވުމާއި އެހީތެރިވެދިނުން ފަދަ ކަންކަން ގިނަ ކުރަން ޖެހެއެވެ.\nމި ފަދަ ތަމްރީނުތަކާ އެކު އަދި ޝަހުވަތްތަކުގެ އަޅުވެތިކަމުން ސަލާމަތްވާން ލިބިފައިވާ ރަނގަޅު ފުރުސަތުތަކުގެ ބޭނުން ހިފައިގެން، މި ރަމަޟާން މަސް ނިމޭއިރު ތިމާ އަކީ ތިމާގެ ޝަހުވަތްތަކުގެ މައްޗަށް ގަދަވެގެންވާ މީހެއް ކަމުގައި ވެވޭތޯ ހަމަ ކޮންމެ މުސްލިމަކު ވެސް މަސައްކަތް ކުރަން ޖެހޭނެ އެވެ.\nއިތުރު ލިޔުންތައް ދީން އިސްލާމް ޤުރުއާން މުޙައްމަދު، ޞައްލަﷲ ޢަލައިހި ވަސައްލަމް ރޯދަ 2016\nހިޖުރައިގައި ޒުވާނުންގެ ދައުރުން އިބުރަތް ހާސިލް ކުރުން


NIC ah kurimathi lumuge mudhdhathu ithuru koffi - vNews.mv\nނޭޝަނަލް އިންޓެގްރިޓީ ކޮމިޝަނުގެ މެންބަރުކަމަށް ކުރިމަތިލުމުގެ ފުރުޞަތު އިތުރުކޮށްފި\nވީނިއުސް 19 August 2020, 17:13\nނޭޝަނަލް އިންޓެގްރިޓީ ކޮމިޝަނުގެ މެންބަރުކަމަށް ކުރިމަތިލުމަށް އެދި ހުށަހެޅުމުގެ މުއްދަތު ރައީސުލްޖުމްހޫރިއްޔާގެ އޮފީހުން އިތުރުކޮށްފިއެވެ.\nނޭޝަނަލް އިންޓެގްރިޓީ ކޮމިޝަނުން ހުސްވެފައިވާ މެންބަރުކަމަށް ކުރިމަތިލުމަށް ހުޅުވާލި ފުރުސަތުގެ މުއްދަތު އިތުރުކޮށްފައިވަނީ3ސެޕްޓެންބަރު 2020 ވާ ބުރާސްފަތި ދުވަހުގެ 12:30 ގެ ނިޔަލަށް ކަމަށް ރައީސް އޮފީހުން ބުނެއެވެ.\nނޭޝަނަލް އިންޓެގްރިޓީ ކޮމިޝަނުގެ މެންބަރުކަމަށް އެދި ހުށަހަޅާ ފޯމު ބަލައިގަތުމަށް ހަމަޖެހިފައިވަނީ، ސެޕްޓެންބަރު 1،2އަދި3ވަނަ ދުވަހު ހެނދުނު 09:30 އިން މެންދުރުފަހު 12:30 އަށް، ރައީސުލްޖުމްހޫރިއްޔާގެ އޮފީހުންނެވެ.\nއެ ކޮމިޝަނުގެ މެންބަރުކަމަށް ކުރިމަތިލުމަށް އެދޭ ފޯމު ރައީސުލްޖުމްހޫރިއްޔާގެ އޮފީހުގެ ރިސެޕްޝަނުންނާއި، ރައީސުލްޖުމްހޫރިއްޔާގެ އޮފީހުގެ ވެބްސައިޓް presidency.gov.mv އިން ޑައުންލޯޑް ކުރެވެން ހުންނާނެއެވެ.\nނޭޝަނަލް އިންޓެގްރިޓީ ކޮމިޝަނުން ހުސްވެފައިވާ މެމްބަރުކަމަށް ކުރިމަތިލުމަށް ފުރަތަމަ ހުޅުވާލީ މި އޮގަސްޓްމަހުގެ 11 ވަނަ ދުވަހުއެވެ.\nރާއްޖެ ސިޔާސީ ރައީސް އޮފީސް


ފުރަތަމަ ޝަރުޠަކީ: އެކަލިމައިގައި ހިމެނޭ ނަހީގެ ބަޔާއި އިޘްބާތުގެ ބަޔާއެކު ކަލިމައިގެ މާނަ ރަނގަޅަށް އެނގުމެވެ. އެކަލިމައިގެ މާނައާއި އެކަލިމަ އެދޭ ކަންތައްތައް ނޭނގި އެކަލިމަ ކިއުމުން އެއްވެސް ފައިދާއެއް ނުކުރާނެއެވެ.\nދެވަނަ ޝަރުޠަކީ އެއްވެސް ޝައްކުކަމެއްނެތި އެކަލިމައިގައި ބުނާއެތި ޔަޤީންކުރުމެވެ.\nތިންވަނަ ޝަރުޠަކީ ޝިރުކުން އެއްފަރާތްވެގެންވާ އިޚްލާޞްތެރިކަމެއް ހުރުމެވެ.\nހަތަރުވަނަ ޝަރުޠަކީ ނިފާޤުކަމަށް ޖާގަނެތް ތެދުވެރިކަމަކުން އެކަލިމަ ތެދުކުރުމެވެ.\nފަސްވަނަ ޝަރުޠަކީ މިކަލިމައަށާއި މިކަލިމައިން ދަލީލުކޮއްދޭ އެންމެހާ ކަންތައްތަކަށް ލޯބިކުރުމެވެ.\nހަވަނަ ޝަރުޠަކީ އެކަލިމައިގެ ޙައްޤުތައް އަދާކުރުމުގައި ކިޔަމަންތެރިވުމެވެ.\nހަތްވަނަ ޝަރުޠަކީ ރައްދު ނަފީކުރާފަދަ ޤަބޫލުކުރުމަކުން ޤަބޫލުކުރުމެވެ.\nއެންމެ ގަދަފަދަ މީހަކީ ރުޅިއަންނަހިނދު ތިމާގެ ނަފުސުގެ މައްޗަށް ގަދަވެގަންނަ މީހާއެވެ.


އެމަރަލްޑް މޯލްޑިވްސް ރިސޯޓް އެންޑް ސްޕާ ހުޅުވައިފި އެމަރަލްޑް މޯލްޑިވްސް ރިސޯޓް އެންޑް ސްޕާ ހުޅުވައިފި\nއެމަރަލްޑް މޯލްޑިވްސް ރިސޯޓް އެންޑް ސްޕާ ހުޅުވައިފި\nއެމަރަލްޑް މޯލްޑިވްސް ރިސޯޓް އެންޑް ސްޕާ\nރ. އަތޮޅު ފަސްމެންދޫގައި ތަރައްޤީކޮށްފައިވާ އެމަރަލްޑް މޯލްޑިވްސް ރިސޯޓް އެންޑް ސްޕާ ހުޅުވައިފިއެވެ.\nމި ރިސޯޓް ހުޅުވާފައިވަނީ މި މަހުގެ 1 ވަނަ ދުވަހުއެވެ. ފަސް ތަރީގެ މިރިސޯޓަކީ 20 ހެކްޓަރު ރިސޯޓެކެވެ.\nރިސޯޓް ހުޅުވިއިރު ރިސޯޓުގައި 120 ވިލާ ހުންނާނެކަމަށް ރިސޯޓުން ބުނެއެވެ. އޭގެތެރޭގައި މޫދު ވިލާތަކާއި ބީޗް ވިލާތައް ހިމެނެއެވެ. އެމަރަލްޑް މޯލްޑިވްސް ރިސޯޓް އެންޑް ސްޕާއަކީ އިނގިރޭސިވިލާތުގެ ދަ ލީޑިންގ ހޮޓެލްސް އޮފް ދަ ވޯލްޑް އިން ރާއްޖޭގައި ތަރައްޤީކުރި ރިސޯޓެކެވެ. މި ކުންފުނިން މިހާރުވެސް އަންނަނީ ދުނިޔޭގެ އެކި ހިސާބުތަކުގައި 400 އަށްވުރެ ގިނަ ހޮޓެލް އަދި ރިސޯޓް ހިންގަމުންނެވެ.\nމިމަހުގެ 1 ވަނަ ދުވަހު މި ރިސޯޓް ހުޅުވާފައިވާއިރު، ދ. މާގައުގައި ތަރައްޤީކުރި ރިސޯޓްވެސް ވަނީ އެދުވަހު ހުޅުވާފައެވެ. ކުރިއަށް އޮތް6މަސްދުވަހުގެ ތެރޭގައި ރާއްޖޭގައި އަލަށް 11 ރިސޯޓެއް ހުޅުވުމަށް ހަމަޖެހިފައިވާކަމަށް ޓޫރިޒަމް މިނިސްޓްރީން ވަނީ ހާމަކޮށްފައެވެ.\nޓޫރިޒަމް މިނިސްޓްރީގެ ތަފާސް ހިސާބުތައް ދައްކާގޮތުން މިއަހަރުގެ މިހާތަނަށް 14 ރިސޯޓު އަލަށް ހުޅުވާފައިވާއިރު، މިއަހަރު ނިމޭއިރު، އަލަށް ހުޅުވާ ރިސޯޓްތަކުގެ އަދަދު 23 އަށް އަރާނެކަމަށް ޓޫރިޒަމް މިނިސްޓްރީން ބުނެއެވެ.\nޗުއްޓީއާ ދިމާކޮަށް ސައުތު އެފްރިކަން އެއާލައިންސްގެ ދަތުރުތައް ސީދާ ގަމަށް\nފައިދާނުވާތީ މަކުނުދޫ ދާއިރާގެ ސްޕީޑް ފެރީގެ ޚިދުމަތް ހުއްޓާލައިފި\nމަސްވެރިންގެ ދުވަހަށް ޙާއްސަކޮށްގެން ބާއްވާ މަސްވެރިންގެ ފޯރަމް ފަށައިފި


Majileehuge Raees Kamah Gasimge Nan Hushahalhaanan - Alhan - Vaguthu\n19 ވަނަަ ރައްޔިތުންގެ މަޖިލީހުގެ ރައީސްކަމަށް މިހާރުވެސް މަޖިލީސްގެ ރައީސްކަން ކުރައްވަމުން ގެންދަވާ ޖުމްހޫރި ޕާޓީގެ ލީޑަރު އަދި މާމިގިލި ދާއިރާގެ މެންބަރު ގާސިމް އިބްރާހިމްގެ ނަން ހުށަހަޅާނެކަމަށް ޖޭޕީގެ މެންބަރު އަަލްހާން ފަހުމީ ވިދާޅުވެއްޖެއެވެ.\nއަލްހާން އިއްޔެ ކުރެއްވި ޓްވީޓެއްގައި މިގޮތަށް ވިދާޅުވިއިރު، އޭނާ ވަނީ މަޖިލީސް ރައީސްކަން އިދިކޮޅު ފަރާތްތަކަށް ދިނުމަކީ މާ ނަޒާހަތްތެރިވާނެ ގޮތެއްކަމަށް ނުދެކޭ ކަމަށް ވިދާޅުވެފައެވެ.\n19 ވަނަ ރައްޔިތުންގެ މަޖިލީހުގެ ބޮޑު އައުލަބިއްޔަތު އެމްޑީޕީން ނެގިއިރު، އެ ޕާޓީއަށް ނިސްބަތްވެވަޑައިގަންނަވާ މެންބަރުން މިހާރު ދަނީ މަޖިލީހުގެ ރައީސް ކަމާއި ނައިބް ރައީސްކަމަށް ގެންނާނެ ބޭފުޅަކާއި ގުޅޭގޮތުން މީސް މިީޑިއާގައި ހިޔާލު ފާޅުކުރަމުންނެވެ.\nއެގޮތުން ގިނަ ބަޔަކު ދަނީ، 19 ވަނަ ދައުރުގެ ރައީސް ކަމަށް ގޮނޑި ކާމިޔާބު ކުރެއްވި ހިތަދޫ އުތުރު ދާއިރާގެ މެންބަރު މުހައްމަދު އަސްލަމް، އާއި ނައިބު ރައީސް ކަމަށް ގަލޮޅު އުތުރު ދާއިރާގެ ގޮނޑި ދިފާއުކުރެއްވި އީވާ އަބްދުﷲ ގެންނަވަން ތާއިދު ކުރައްވާ ކަަމަށް ބުނަމުންނެވެ.\nމިފަަދަ ދަނޑިވަޅެއްގައި އަލްހާން މިގޮތަށް ވިދާޅުވިއިރު، އަލްހާންގެ އެ ޓްވީޓާއި ގުޅިގެން ފާޑުކިޔުންތައްވެސް ދަނީ އަމާޒުވަމުންނެވެ.\nމިދިޔަ މަޖިލީސް އިންތިހާބުގައި އަލްހާން ވަނީ ހެންވޭރު އުތުރު ދާއިރާ އަށް ވާދަކުރައްވާފައެވެ. ނަމަވެސް އޭނާއަށް އެ ގޮޑި ކާމިޔާބުވާގޮތް ނުވެއެވެ.\nއޭޕްރީލް 19, 2019 14:45\nމީ ކާކު ދެން ...ހުރިހާ ކަމަކާ ބެހެން ރަޔީތުން ތާއީދު ނުކުރާ މީހެއް....\nއޭޕްރީލް 19, 2019 15:49\nކަލޭގެ ގޭގޭ ތެރެއަށް ގާސިމުގެ ނަން ހުށައަޅާ ބަލަ. ބަލަ މިގައުމުން ފޮހެވިފަ ތިބި ބައެއް ކަލޭމެންތީ. ރައްޔިތުން ހޮވީމާ. ރައްޔިތުންނައް ކަންތައްތައް ނުކޮއްދީ. ކަލޭގެ އަންބޮނޑިޔައް ބޮޑުކުރީ. ކަލޭމެން ލަދުގަންނާން ޖެހޭ ވާހަކަ ދައްކާން.\nއޭޕްރީލް 19, 2019 16:22\nކޮންތާކަތޯ ހުށައަޅަނީ. ހުށައަޅަން ކަމާނާޔައް އެވެސްބަރެއް އެބައޮއްތޯ؟\nއޭޕްރީލް 19, 2019 17:45\nއަލްހާނޭ؟ އެއީ ކާކު؟\nމެއި 25, 2019 17:52\nމާރަގަޅު ގޮތެއް. މަޖްލިސް މެމބަރަކަށް ނުވިޔަސް އެހެން މީހުން މަޖްލިސް ގެ މަޤާމްތަކަށް ކުރިމަތިލެވޭނެ ގޮތް ހަދާދޭން. ގާސިމް... އަވަހަށް އަލްހާނަށް މެޓާކޮޅެއްދީ.


Falastheenuge Rayyithunge Aadheys: Aharumenge Bimun Faibaa\nފަލަސްތީނުގެ ރައްޔިތުންގެ އާދޭސް: އަހަރުމެންގެ ބިމުން ފައިބާ\n3 މަސް, 1 ހަފްތާ,2ދުވަސް, 22 ގަޑި, 17 މިނެޓް, 40 ސިކުންތު ކުރިން 1330ފަތޯނާ ފާއިޒް\nލޭންޑް ޑޭގެ މުޒާހަރާގެ ތެރެއިން: މުޒާހަރާގެ ބައިވެރިން އިޒްރޭލްގެ ޔަހޫދީންނަށް ގޮވާލަމުން ދިޔައީ އެމީހުންގެ ބިމުން ފޭބުމަށް.\nއިޒްރޭލްގެ ޔަހޫދީން ފަލަސްތީނުގެ ބިންތައް ހިސާރު ކުރި ދުވަހުން ފެށިގެން ފަލަސްތީނުގެ ރައްޔިތުން އަންނަނީ އެމީހުންގެ ބިމުން ފޭބުމަށް އިޒްރޭލްގެ ޔަހޫދިންނަށް ގޮވާލަމުންނެވެ.\nއެގޮތުން 1976 ވަނަ އަހަރުގެ މާޗް މަހުގެ 30 ވަނަ ދުވަހު އަރަބި ލީޑަރުން ވަނީ ފަލަސްތީނުގެ ރައްޔިތުންގެ ދިފާއުގައި އަޑު އުފުލުމަށް ނިންމާ، ކޮންމެ އަހަރެއްގެ މާޗްމަހުގެ 30 ވަނަ ދުވަސް "ބިމުގެ ދުވަހުގެ ގޮތުގައި ފާހަގަކޮށް، އެދުވަހު މުޒާހަރާ ކުރަން ނިންމާފައެވެ. މިއަހަރުގެ ލޭންޑް ޑޭ މުޒާހަރާއިން ހަނދާން އާކޮށްދެނީ މާޒީގައި ފަލަސްތީނުގެ ރައްޔިތުންގެ ކިބައިން ފެނިގެންދިޔަ ހިތްވަރާއި ކެރުމެވެ.\n"ގްރޭޓް މާޗް އޮފް ރިޓާން" ނުވަތަ ލޭންޑް ޑޭގެ ނަމުގައި ފަލަސްތީނުގެ ރައްޔިތުން ކޮންމެ އަހަރެއްގެ މާޗްމަހުގެ 30 ވަނަ ދުވަހު، ގާޒާ ބޯޑަރު ސަރަޙައްދުގައި މުޒާހަރާ ކުރަމުން އަންނަނީ އެމީހުންގެ ގެއްލިފައިވާ ހައްޤުތައް ހޯދުމަށެވެ.\nއިޒްރޭލުން ފަލަސްތީނުގެ ބިންތަކަށް ވެރިވެގަތުމާއެކު، ފަލަސްތީނުގެ ރައްޔިތުންނަށް އަމިއްލަ މިނިވަންކަމާއި، ހަމަހަމަ ކަމުގެ ހައްޤު ގެއްލިފައިވުމަކީ މިއަދު ފަލަސްތީނުގެ ރައްޔިތުންގެ އެންމެ ބޮޑު އެއް ޝަކުވާއެވެ. އެމީހުންގެ އާދޭހަކީ އިޒްރޭލްގެ ޔަހޫދީން އެމީހުންގެ ބިމުން ފޭބުމެވެ. އެހެން އަހަރުތަކޭވެސް އެއްގޮތަށް، މިއަހަރުގެ މާޗް މަހުގެ 30 ވަނަ ދުވަހުން ފެށިގެން ކުރަމުން އަންނަ މުޒާހަރާތަކުގައިވެސް ފަލަސްތީނުގެ ރައްޔިތުން ގޮވާލަމުން އަންނަނީ މިދެންނެވި ހައްޤުތައް ހޯދުމަށެވެ. އަންނަން އޮތް ޖީލުތަކަށް މިނިވަން ފަލަސްތީނެއް ހޯދައިދިނުމުގެ މަޤްސަދުގައެވެ.\nމިއަދުވެސް ފަލަސްތީނުގެ ރައްޔިތުންގެ ކިބައިން ފެންނަމުން އެދަނީ މީގެ އެތައް އަހަރެއް ކުރިން އެމީހުންގެ ކިބައިން ފެނުނު ހިތްވަރާއި ކެރުން. އެ ބިރުކުޑަކަމާއި، އެޖޯޝަށް އަދިވެސް ބަދަލެއް ނާދެއެވެ. މިއަހަރުގެ ލޭންޑް ޑޭ މުޒާހަރާއަށް ނަޒަރު ހިންގާލުމުންވެސް ފެނިގެންދިޔައީ އެމަންޒަރެވެ. 10،000ހަށް ވުރެ ގިނަ މީހުން ލޭންޑް ޑޭ މުޒާހަރާގައި ބައިވެރިވިއިރު، އެމީހުންގެ ތެރޭގައި ގިނަ އަދަދެއްގެ ޒުވާނުންނާއި ކުޑަކުދިންވެސް އަޑު އުފުލަމުން ދިޔައެވެ.\nއިޒްރޭލްގެ ވަރުގަދަ ސަލާމަތީ ބާރުތަކާއި ކުރިމަތިލުމަށް ފަލަސްތީނުގެ ރައްޔިތުން ބޭނުން ކުރީ ވަރަށް "އާދައިގެ" ހަތިޔާރެވެ. މުޒާހަރާގެ ބައިވެރިން ވަނީ އިޒްރޭލްގެ ސަލާމަތީ ބާރުތަކާއި ކުރިމަތިލުމަށް އެމީހުންނަށް ކުރެވުނު ކަމެއް ކޮށްފައޭ ބުނުމަކީ ދޮގަކަށް ނުވާނެއެވެ. އަލްޖަޒީރާއިން ރިޕޯޓް ކުރާ ގޮތުގައި، ލޭންޑް ޑޭގެ މުޒާހަރާގެ ބައިވެރިން ވަނީ އިޒްރޭލްގެ ސަލާމަތީ ބާރުތައް ހުއްޓުވުމަށް ޓަޔަރު އެންދުމާއި، ބަޑިޖަހަން އުޅޭ ސްނައިޕަރުންގެ ލޮލަށް އުނދަގޫ ކުރުމަށް އެމީހުންގެ ލޯތަކަށް އަމާޒުކޮށް ލޯގަނޑުގެ އަލި އަޅުވާފައެވެ.\nމި އަމަލުތައް ހަނދާން ކޮށްދެނީ މީގެ ކުރިން ފަލަސްތީނުގެ ރައްޔިތުން އިޒްރޭލްގެ ސަލާމަތީ ބާރުތައް ހުއްޓުވުމަށް ބޭނުންކޮށް އުޅުނު އުކުޅުތައް ކަމަށް މާޒީގައި މިފަދަ މުޒާހަރާތަކުގައި ބައިވެރިވި މީހަކު ވަނީ ބުނެފައެވެ. އަލްޖަޒީރާއަށް މައުލޫމާތު ދެމުން އޭނާ ބުނީ ހަމާސް ޖަމާއަތާއި ފަތަހަ ޖަމާއަތުގެ އިތުރުން، ޖިހާދު ފަދަ ޖަމާއަތްތަކުގެ މެމްބަރުންވެސް އެއްވުންތަކުގައި ބައިވެރިވެ، ސުލްހަވެރިކަމާއެކު ޝުއޫރުފާޅު ކުރަމުން އަންނަ މަންޒަރު ފެނުމުން އެކަމާއި މެދު ވަރަށް ބޮޑަށް ފަޚްރުވެރިވާ ކަމަށެވެ.\nއެންމެ ފުރަތަމަ ފަލަސްތީނުގެ ރައްޔިތުން މަގުތަކަށް ނުކުމެ އިޒްރޭލްގެ ސަލާމަތީ ބާރުތަކާއި ކުރިމަތިލާފައިވަނީ 1987 ވަނަ އަހަރުގެ ޑިސެމްބަރުމަހުގެ ތެރޭގައެވެ. އެންމެ ފުރަތަމަ ފަލަސްތީނުގެ ރައްޔިތުން އިޒްރޭލުގެ ސިފައިންނާއި ކުރިމަތިލީ އޮއްގަލުންނެވެ. އެހެންނަމަވެސް ފަހުން ފަލަސްތީނުގެ ސިފައިން ވަނީ އިޒްރޭލުގެ އަސްކަރީ ޕޯސްޓްތަކަށް އަމާޒުކޮށް ހަމަލާ ދޭން ފަށާފައެވެ.\nއެފަހަރު ފެށި ހަނގުރާމަ 1993 ވަނަ އަހަރު ނިމުނުއިރު ފަލަސްތީނުގެ ހާހަކަށްވުރެ ގިނަ މީހުން ޝަހީދުވެގެން ދިޔައެވެ. މިއަދު އަނެއްކާވެސް ހަތިޔާރެއް ނެތި ފަލަސްތީނުގެ ރައްޔިތުން އިޒްރޭލްގެ ޔަހޫދީންނާއި ކުރިމަތިލާފައިވާއިރު، ފަލަސްތީނުގެ ރައްޔިތުންގެ އުއްމީދެއް އެބައޮތެވެ. އެއީ މިފަދަ އެއްވުންތަކާއި ގުޅިގެން ފަލަސްތީނުގެ އެކި ޖަމާއަތްތަކުގެ މެދުގައި އޮންނަ ގުޅުން ބަދަހިވެ، މިނިވަންކަން ހޯދަން ކުރާ މަސައްކަތަށް އަލިމަގެއް ފަހިވެގެން ދިއުމެވެ.\n45 މިނެޓް ކުރިން 25 0


Golden Futsal Challenge Ge Championkan Thimarafushi Hoadhaifi - Vaguthu\nގޯލްޑެން ފުޓްސަލް ޗެލެންޖްގެ ޗެމްޕިއަންކަން ތިމަރަފުއްޓަށް\nގޯލްޑެން ފުޓްސަލް އެސޯސިއޭޝަނުން އިންތިޒާމުކޮށްގެން ބޭއްވި ފުޓްސަލް ޗެލެންޖުގެ ޗެމްޕިއަންކަން ތ. ތިމަރަފުށި ހޯދައިފި އެވެ.\nމުޅި ރާއްޖެ އަށް ހުޅުވާލައިގެން ކުރިއަށްދިޔަ މި މުބާރާތުގެ ޗެމްޕިއަންކަން ތިމަރަފުށި ހޯދީ ރޭ ހުޅުމާލޭ ފުޓްސަލް ދަނޑުގައި ކުޅުނު ފައިނަލް މެޗުގައި 5-2 ގެ ނަތީޖާއަކުން ބ. އޭދަފުށި ބަލިކޮށްގެންނެވެ. މި ފަހަރުގެ ތައްޓާއެކު ތިމަރަފުށި ވެފައިވަނީ މި މުބާރާތް ދެ ފަހަރު ކާމިޔާބުކުރި ހަމައެކަނި ޓީމަށެވެ. އެޓީމުން ވަނީ 2016 ވަނަ އަހަރު ވެސް މި މުބާރާތުގެ ޗެމްޕިއަންކަން ހޯދާފަ އެވެ.\nރޭގެ މެޗާއި އޭދަފުށިން ކުރިމަތިލީ އިޝާން އިބްރާހީމް (ސައްޓު) އާއި އަލީ ފާސިރު (ސެންޓޭ) ނުލަ އެވެ. ސައްޓު މިވަގުތުވީ ބަންގްލަދޭޝްގައި މިއަދު ފެށި ޝެއިހް ކަމާލް އިންޓަނޭޝަނަލް ކްލަބް ކަޕްގައި ކުޅުމަށް ޓީސީ ސްޕޯޓްސް ކްލަބާއެކު އެ ގައުމުގަ އެވެ.\nފައިނަލް މެޗު ފަށައިގެން ފުރަތަމަ ލީޑު ނެގީ އޭދަފުށި ޓީމުންނެވެ. ތިންވަނަ މިނެޓުގައި ގޯލުގެ ތިރީ ކަނަށް ބޯޅަ ވައްދާލައިގެން އޭދަފުއްޓަށް މި ގޯލު ކާމިޔާބުކޮށްދިނީ އުނައިސް ޒުބައިރު އެވެ. އޭދަފުށިން ލީޑުގައި އޮއްވައި ތިމަރަފުށިން ވަނީ މެޗުގެ ނުވަ ވަނަ މިނެޓުގައި އެއްވަރުކޮށްފަ އެވެ. މި ގޯލު އެޓީމަށް ޖަހައިދިނީ މި މެޗުގައި މޮޅު ކުޅުމެއް ދެއްކި އިސްމާއީލް މުނީޒް އެވެ.\nތިމަރަފުށިން މެޗުގެ ނަތީޖާ ހަމަހަމަ ކޮށްފައިވަނިކޮށް އޭދަފުށިން ވަނީ އޭގެ ތިން މިނެޓު ފަހުން މެޗުގައި ދެ ވަނަ ފަހަރަށް ލީޑު ނަގައިފަ އެވެ. މި ގޯލު ކާމިޔާބުކުރީ އަހުމަދު އަޝްރަފް ޔޫސުފް (ސޮބީ) އެވެ. އޭގެ ކުޑައިރުކޮޅެއް ފަހުން ތިމަރަފުށީގެ މުނީޒް ވަނީ އޭނާގެ ދެވަނަ ގޯލު ޖަހައި މެޗުގެ ނަތީޖާ 2-2 އަށް ބަދަލުކޮށްލާފަ އެވެ. ތިމަރަފުށިން މެޗުގައި ފުރަތަމަ ފަހަރަށް ލީޑު ނެގީ ފުރަތަމަ ހާފުގެ 16 ވަނަ މިނެޓުގައި އިބްރާހިމް ސިނާހު ޖަހައިދިން ގޯލުންނެވެ. އިބްރާހިމް އަސްވަދު (ގަބޭ) ދިން ބޯޅަ ސިނާ ގޯލުގެ ތެރެއަށް ފޮނުވާލީ ވަރަށް ހުސްކޮށްހުރެ އެވެ. މެޗުގެ ފުރަތަމަ ހާފު ނިމުނީ 3-2 އިން ތިމަރަފުށި ކުރީގައި އޮވެގެންނެވެ.\nދެ ވަނަ ހާފުގައި ތިމަރަފުށިން ޖެހި ދެ ގޯލު ވެސް އެޓީމަށް ކާމިޔާބުކޮށްދިނީ އިސްމާއިލް މުނީޒް އެވެ. އޭނާގެ ހެޓްރިކް ފުރިހަމަކުރި ގޯލު 35 ވަނަ މިނެޓުގައި ކާމިޔާބުކުރިއިރު ތިމަރަފުށީގެ ފަހު ގޯލު އަދި މުނީޒްގެ ހަތަރު ވަނަ ގޯލު އޭނާ ކާމިޔާބުކުރީ އިތުރުވަގުތުގަ އެވެ.\nރޭގެ ފައިނަލް މެޗުގެ މޮޅު ކުޅުންތެރިޔާގެ މަގާމް ހޯދީ ތިމަރަފުށީ ޓީމަށް ހަތަރު ގޯލު ޖަހައިދިން މުނީޒް އެވެ. މުބާރާތުގެ އެންމެ މޮޅު ފަސް ކުޅުންތެރިންގެ ތެރޭގައި ހިމެނުނީ ލ. ގަން ޓީމުގެ ހުސައިން ޝަރީފް (އޮންލީ) އާއި އޭދަފުށީގެ ސޮބީ އަދި ތިމަރަފުށީ ޓީމުގެ ގަބޭ އާއި ރޮނާގެ އިތުރުން ށ. ގޮއިދޫ ޓީމުގެ އިބްރާހީމް އަލީ އެވެ. މި އަހަރުގެ ބެސްޓް ސަޕޯޓިން ޓީމުގެ އެވޯޑާއި ފެއާ ޕްލޭ އެވޯޑް ލިބުނީ ސެމީ ފައިނަލުގައި ބަލިވި ށ. ގޮއިދޫ ޓީމަށެވެ.


Alithari – the website is related to arts and entertainment and science and education\nthe website is related to arts and entertainment and science and education\nޔުނިވާރސް އަދި އންސާނީ ނަސްލުގެ ނިމުން\nއުޑު އުފެދުނީ ކިހިނެއް؟ ހަތް އުޑަކީ ކޮބައިބާ؟\nބިލްޤީސް ގެ ތަހުތުކޮޅު\nއަލްބަޓް އައިސްޓައިންގެ ސްޕެޝަލް ރެލެޓިވިޓީ\nފައިސަޔާ މުދަލާ އެއީ…\nރަތް ހެދުމުގައި ހުރި ނަސީރާ\nދިވެހި މިއުޒިކް ތިއަރީ\nPublished: 31 July 2018: 08:00 GMT\nމިޒަމާނުގައި މާބަނޑުވުން އަޅުގަނޑުމެން ބަހަނީ3ދުވަސްވަރަށެވެ. އިނގިރޭސިބަހުން ކޮންމެ ދުވަސްވަރަކަށް ކިޔާއުޅެނީ “ޓްރައި ސެމެސްޓާރ” އެވެ. މިގޮތުން ފުރަތަމަ 13 ހަފްތާއަކީ 1 ވަނަ ޓްރައިސެމެސްޓާރ އެވެ. 14 ވަނަ ހަފްތާއިން 27 ވަނަ ހަފްތާއަށް އެއީ2ވަނަ ޓްރައިސެމެސްޓާރ އެވެ. އަދި 28 ވަނަ ހަފްތާއާއި ވިހެއުމާ ދެމެދު، އެއީ3ވަނަ ޓްރައިސެމެސްޓާރ އެވެ. ނަމަވެސް އަޅުގަނޑުގެ މި މަޒްމޫނުގައި އެންމެ ޚާއްސަ ސަމާލުކަމެއް ދޭނީ، އިންސާާނާ އުފެދޭ މަރުޙަލާތަކުގެ ތެރެއިން އެމްބްރިޔޯނިކް މަރުހަލާގެ މައްޗަށެވެ. މިމަރުހަލާއަކީ ފުރަތަމަ ޓްރައިސެމެސްޓާރގެ ދުވަސްވަރެވެ. އެމްބްރިޔޯނިކް މަރުހަލާއަކީ، މައިމީހާގެ ބިސް ފާޓިލައިޒްވުމަށްފަހު (އޭގެމާނަޔަކީ ސްޕާމާއި ގުޅުމަށްފަހު)، ފުރަތަމަ 56 ދުވަހުގެ މުއްދަތެވެ. މި 56 ދުވަސް (8 ހަފްތާ) ބަހާލެވެނީ ކާނެގީ ސްޓޭޖްގެ 23 ސްޓޭޖަށެވެ. މައިގަނޑުގޮތެއްގައި މިސްޓޭޖްތައް ބިނާކޮށްފައިވަނީ ހަށިގަނޑުގެ ގުނަވަންތައް (structures) އުފެދުމުގެ މައްޗަށެވެ. އެމްބްރިޔޯނިކް ދުވަސްވަރު ގިނަ ގުނަވަންތައް ވަރަށް އަވަހަށް އުފެދި ފުރިހަމަ ވެއެވެ. އެމްބްރިޔޯނިކް ދުވަސްވަރަކީ، ސެލްތައް އުފެދި، ޙަރަކާތްތެރިވެ، ގުނަވަންތަކަށް ބޭނުންވާ ތަފާތުބާވަތުގެ ހާއްސަ ސެލްތައް އުފެދޭ ދުވަސްވަރުވެސްމެއެވެ. މިހެންމިކަން އޮތަސް، މިދުވަސްވަރު ފާހަގަ ކުރެވިފައިވަނީ އެމްބްރިޔޯ ފެއިލްވުމުގެ ފުރުސަތުވެސްބޮޑު، އަދި މާބަނޑުވުމުގެ އެންމެ ނާޒުކު ދުވަސްވަރު ކަމުގައި އެވެ. އަންދާސާ ކުރެވޭގޮތުގައި ހަށިގަނޑުގައި ހުންނަ 4500 ބައިތަކުގެ (ސްޓަރަކްޗާރގެ) %90 އުފެދެނީ އެމްބްރޯޔޮނިކް ދުވަސްވަރުގައެވެ. މި މަޒްމޫނުގައި އަޅުގަނޑުގެ އަމާޒަކީ އިންސާނާ އުފެދޭގޮތް ކީރިތި ޤުރުއާންއާއި ސައިންސްގެ އަލީގައި ހޯދައި ބެލުމުވެ.\nއެމްބްރިޔޯލޮޖީގެ ދިރާސާވެރިން ހައިރާންކުރުވާ ފަދަ ގޮތަކަށް ، އިންސާނާ އުފެދެމުންދާއިރު، އެކި މަރުޙަލާތަކުގައި އޭނާގެ ސިފަ، ކީރިތި ޤުރުއާނުގައި ބަޔާން ކުރައްވާފައިވެއެވެ. ކީރިތިޤުރުއާނައަކީ މީގެ 1400 އަހަރުކުރިން އަޅުގަނޑުމެންނާއި ހަމަޔަށް އައިސްފައިވާ ފޮތަކަށްވާއިރު އަދި ، މައިކްރޮސްކޯޕް ބޭނުން ކުރަންފެށުމުގެ އެތައް ޤަރުނެއްކުރިން، ކުޑަކުޑަ އެމްބްރިޔޯގެ ސިފަ އަޅުގަނޑުމެންގެ މާތް ރަސޫލާ ދެނެވަޑައިގަންނަަވާނީ ކިހިނެކުންތޯ ސުވާލު އުފެދެއެވެ. އަދި ޚާއްސަކޮށް އެރިސްޓޯޓަލް ފަދަ އިހުގެ ބައެއް މަޝްހޫރު ފިލޯސަފަރުންގެ ބައެއް ހީކުރުންތަކާއި، މިއަދުގެ ދިރާސާތަކުގެ އާހޯދުންތަކާއި ފުށުއަރާއިރު (ގޯރިންގާ، ޒިންދާނީ އަދި މުސްތަފާ، 1990)، ލިޔަންކިޔަން ނޭގޭ ބޭކަލަކަށް އެހާ ސައްޚަ މައުލޫމާތެއް އެނގޭނީ ކިހިނަކުންތޯވެސް ސުވާލު އުފެދެއެވެ. އަދި ކީރިތި ޤުރުއާނަކީ އެކަލޭގެ ފާނުންގެ އަަމިއްލަ ބަސްފުޅުތަކެއް ނޫންކަމާއި، އަދި އެއީ ކާއިނާތުގެ ވެރި އިލާހު، މުޅި އިންސާނިއްޔަތަށް ބާވާލެއްވި ފޮތެއްކަން މިމަޢުލޫމާތުން އިތުރަށް ޔަޤީންވެއެވެ. މިމަޒްމޫނަށް މަޢުލޫމާތު އެއްކުރުމުގެ ގޮތުން އަޅުގަނޑުކިޔާފައިވާ ފޮތްތަކުގެ ތެރެއިން އެންމެ ބޮޑަށް ފާހަގަކުރެވުނީ ތިރީގައިވާ ފޮތެވެ.\n“Human Development As Described in the Qur’an and Sunnah: Correlation with Modern Ebryology”\nމިފޮތުގެ އެކިއެކިބައިތައް ލިޔުއްވާފައިވާ ބޭފުޅުންނަކީ ދެހާހުގެ އަހަރުތަކުަގައި އަދި މިހާރުވެސް، ބޭސްވެރިކަމުގެ ރޮގުގެ ދިރާސާވެރިންނެވެ. މިބޭފުޅުންގެ ނަންފާހަގަ ކޮށްލުމަކީ މިމަޒްމޫނު އިތުރަށް ފުރިހަމަ ވާނެކަމެއް ކަމުގައި ދެކިގެން އެބޭފުޅުންގެ ނަންތައް ދަންނަވާލާނަމެވެ. މިބޭފުޅުންނަކީ ޢަބުދުލް މަޖީދު އ. ޒިންދާނީ (ކިންގ އަބުދުލް ޢަޒީޒް ޔުނިވާރސިޓީ) ، އ. މާޝަލް ޖޯންސަން (ޖެފާސަން މެޑިކަލް ކޮލެޖް، ފިލަޑެލްފިއާ) ، ޖެރަލްޑް ސީ. ގޯރިންގާ (ޖޯޖް ޓައުން ޔުނިވާރސިޓީ)، ޖޯ ލީ ސިމްސަން (ޔުނިވާރސިޓީ އޮފް ޓެނަސީ)، ކީތް އެލް މޯ (ޔުނިވާރސިޓީ އޮފް ޓޮރޮންޓޯ)، މުސްތަފާ އ. އަޙްމަދު (ކިންގ ޢަބުދުލް އަޒީޒް ޔުނިވާރސިޓީ) އަދި ޓީ. ވީ. އެން. ޕްރަސާދެވެ (ޔުނިވާރސިޓީ އޮފް މޮނިޓޯބާ). ކީތް މޯ ފަދަ ބޭފުޅުން ލިޔުއްވާފައިވާ ފޮތްތައް ބޭސްވެރިކަމުގެ ތަޢުލީމު ދިނުމަށް ބޭނުން ކުރަމުންދެއެވެ. ޔުނިވާރސިޓީ އޮފް އިލިނޮއިސް ގައި މިމައުޟޫއަށް ކީތް މޯ ލެކްޗާރކޮށްފައިވާ ވީޑިއޯއެއް ޔޫޓިއުބްގައި ވެއެވެ. މި ވީޑިޔޯގައި، އެމްބްރިޔޯނިކް މަރުޙަލާގައިވާ އިންސާނާ، ކީރިތި ޤުރުއާނުގެ سورة المؤمنون 13 އަދި 14 ވަނަ އާޔަތުގައި ސިފަކޮށްދީފައި ގޮތާއި ބޭސްވެރިކަމުގެ ރޮގުން ހޯދިފައިވާ ހޯދުންތަކާއި ކީތް މޯ ގުޅުވާލަދެއްވާތަން ފެނިގެންދެއެވެ. މި މަޒްމޫނު ލިޔުމުގެ އެންމެބޮޑު ޝައުޤެއް އަޅުގަނޑަށް ލިއްބައިދިނީ އެ ވީޑިޔޯ އެވެ.\nއާދަޔާ ޚިލާފަށް އުފެއްދެވި އިންސާނުން\nފުރަތަމަ އިންސާނާ, ހައްދަވާފައިވާ މާއްދާތައް، ﷲ ކީރިތި ޤުރުއާންގައި އަންގަވާފައި ވެއެވެ. މިގޮތުން سورة الروم ގެ 20 ވަނައާޔަތުގައި އެކަލާނގެ އިންސާނާ ވެލިން ހައްދަވައި ބިންމަތީ ފެތުރުއްވެވިކަމުގައި ވެއެވެ. އަދި سورة الصافات ގެ 11 ވަނަ އާޔަތުގައި އިންސާނާ ހެއްދެވީ ތަތްލާ މަށިންކަމުގައި އަންގަވާފައިވެއެވެ. މީގެ އިތުރުން سورة الرحمن 14 ވަނަ އާޔަތުގައި މުށިތަކެއްފަދަ ހިކިމަށިން (sounding clay) އިންސާނާ އުފެއްދެވި ކަމުގައިވެއެވެ. އަދި އެހެންމެ سورة الحجر 28 ވަނަ އާޔަތުގައިވަނީ, تغيّر ވެފައިވާ ކަޅުކުލައިގެ ކިސަޑުން އުފެދިގެންއައި މަށިން އިންސާނަކު ހައްދަވާނެ ކަމުގައެވެ. އަދި އެކަލާނގެ ރޫޙުފުޅުން އެއިންސާނާއަށް ފުމެލެއްވެވުމުން މަލާއިކަތުން އޭނާޔަށްޓަކައި ސަޖިދަޔަށް ތިރިވުމަށް ދެންނެވުނު އެވެ. ޤުރުއާންގެ އެކިތަންތަނުގައި آدمގެފާނުން ހެއްދެވުމަށް ބޭނުންކުރެވުނު ވެލީގެ ނަންތައް ތަފާތުކޮށް ބަޔާން ކުރައްވާފައިވާތަން އަޅުގަނޑުމެންނަށް އެބަފެނެއެވެ. ދުނިޔޭގައި ހުންނަވެލި ފެނާއެކުވުމުން ކިސަޑަށް ބަދަލުވެއެވެ. އަދި އޭގައި ހުންނަފެނުގެ ބައެއް އާތްވަށް އެރުމުން ތަތްވެއެވެ. އަދި އިތުރު މުއްދަތަކަށް ބަހައްޓައިފިނަމަ ވަސްދުވައި ކަޅުވަންވެސް ފަށައެވެ. މިފަދަ މާއްދާއަކުން އެކަލޭގެފާނު ހައްދަވައި އެކަލޭގެ ފާނުންގެ ފުރާނަފުޅުނެތް ހަށިކޮޅު ހިކި މުށްޓައްވަންދެން ބޭއްވުނީ ބާވައެވެ؟ މި އާޔަތްތަކަށް ބަލާއިރު އެކަލޭގެފާނުގެ ފުރާނަނެތްހަށިކޮޅަށް ﷲ ގެ ރޫޙުފުޅުން ފުމެލެއްވުމުން އިންސާނަކަށް ބަދަލުވިކަމަށް ބެލެވެއެވެ. (ސްޓޭސީ، 2008). ﷲ އީ ކޮންމެ ކަމަކަށް ކުޅަދުންވަންތަ ރަސްކަލާނގެއެވެ. އަދި މަށިން އިންސާނާ ހެއްދެވިގޮތާއި ހިކުމަތް މޮޅަށް ދެނެވޮޑިގެންވަނީވެސް ހަމައެކަލާނގެއެވެ.\nމާތް ﷲ، آدم ގެފާނުން ފިޔަވާ އެހެން ދެ އިންސާނަކު އާދަޔާ ޚިލާފު އުފެއްދެވުމަކުން އުފެއްދެވިއެވެ. حوّاء ގެފާނުން މަން،މައެއްނެތި ހެއްދެވިކަން سورة الزمرގެ6ވަނަ އާޔަތުގައި ވެއެވެ. އަދި އީސާގެފާނުން ބައްޕައެއްނެތި ހެއްދެވިކަން سورة آل عمرانގެ 47 އާޔަތުން އެނގެއެވެ. ނަމަވެސް އަޅުގަނޑުމެން އެހެން އިންސާނުން ދުނިޔެއަށްފޮނުއްވަނީ ބައްޕަޔަކާއި މަންމައެއް މެދުވެރި ކުރައްވައެވެ. ބޭސްވެރިކަމުގެ ތަޢުލީމް މިއަދު ކުރިއަރާފައިވާ މިންވަރުން ސްޓެމްސެލް ބޭނުންކޮށްގެން ދަރިން އުފަން ކުރެވިދާނެކަމަށް ސައިންސްވެރިން ބުނެއެވެ. ޖަޕާނުގެ ކުޔުޝޯ ޔުނިވާރސިޓީގެ ސައިންސްވެރިންގެ ޓީމަކުން މީދާތަކެއްގެ ސްޓެމްސެލް ބިހަށްބަދަލުކޮށް ފާޓިލައިޒް ކުރުމަށްފަހު ސަރުގޭޓް އަންހެން މީދަލެއްގެ ހަށިގަނޑުގައި އިމްޕްލާންޓްކޮށް ކާމިޔާބު ކަމާއިއެކު ވަނީ ސިއްޙަތުރަގަޅު ކުދި މީދާތަކެއް އުފަންކުރުވާފައެވެ. (ވަޓްކިންސް، 2016) އަޅުގަނޑުމެން އިންސާނުން ﷲ ހައްދަވާފައި ސެލް މިހެން ރީޕްރޮގްރާމްކޮށްގެން މިކަންކުރުމުގެ ޢިލްމުދެއްވާފައިވާއިރު ނެތުމުގެ ތެރެއިން އެންމެހާތަކެތި އުފެއްދެވި ރަސްކަލާނގެއަށް އެ ދެއިންސާނުން އާދަޔާ ޚިލާފަށް އުފަންނުކުރެވެންވީ ކީއްވެހެއްޔެވެ؟\nإِذْ قَالَ رَبُّكَ لِلْمَلَائِكَةِ إِنِّي خَالِقٌ بَشَرًا مِّن طِينٍ ﴿٧١﴾ فَإِذَا سَوَّيْتُهُ وَنَفَخْتُ فِيهِ مِن رُّوحِي فَقَعُوا لَهُ سَاجِدِينَ ﴿٧٢﴾ فَسَجَدَ الْمَلَائِكَةُ كُلُّهُمْ أَجْمَعُونَ ﴿٧٣﴾إِلَّا إِبْلِيسَ اسْتَكْبَرَ وَكَانَ مِنَ الْكَافِرِينَ ﴿٧٤﴾\nކަލޭގެފާނުގެ ވެރިރަސްކަލާނގެ، ملائكة ންނަށް وحى ކުރެއްވިހިނދު ހަނދުމަކުރައްވާށެވެ! ހަމަކަށަވަރުން، ތިމަންރަސްކަލާނގެ، މަށިން إنسان އަކު ހައްދަވާހުށީމެވެ. (71) ފަހެ، ތިމަންރަސްކަލާނގެ އެ إنسان އާ (އެބަހީ: آدم ގެފާނު) ހައްދަވައި ފުރިހަމަކުރައްވައި، ތިމަންރަސްކަލާނގެ روح ފުޅުން އެ إنسان އާއަށް ފުމެލައްވައިފިހިނދު، ތިޔަބައިމީހުން އޭނާއަށްޓަކައި سجدة އަށް ތިރިވާހުށިކަމެވެ! (72) ފަހެ، ملائكة ން، އެ އެންމެން އެކުގައި سجدة ކުރައްވައިފޫއެވެ. (73) إبليس މެނުވީއެވެ. އެކަލޭގެ ބޮޑާވެ، كافر ވި މީހުންގެ ތެރެއިންވިއެވެ. (74). (ޤުރުއާން، 74-38:71)\nخَلَقَكُم مِّن نَّفْسٍ وَاحِدَةٍ ثُمَّ جَعَلَ مِنْهَا زَوْجَهَا …﴿٦﴾\nއެކަލާނގެ ތިޔަބައިމީހުން ހެއްދެވީ، އެއް نفس އަކުންނެވެ. (އެއީ آدم ގެފާނެވެ.) ދެން އެ نفس ން އެކަލޭގެފާނުގެ އަނބިކަނބަލުން (حوّاء ގެފާނު) ހެއްދެވިއެވެ. (6) (ޤުރުއާން، 39:6)\nއެކަމަނާ ދެންނެވިއެވެ. އަޅުގެ ވެރިރަސްކަލާކޯއެވެ! މިއަޅާޔަށް ދަރިޔަކު ލިބޭނީ ކޮންފަދަޔަކުންތޯއެވެ؟ އެއްވެސް އިންސާނަކު ތިމަންއަޅާގެ ގަޔަކު ނުބީހެއެވެ. އެ ملائكة އާ ވިދާޅުވިއެވެ. (ކަންހުރީ) އެފަދައިންނެވެ. اللَّه، އެކަލާނގެ އިރާދަކުރައްވާ އެއްޗެއް ހައްދަވަތެވެ. އެކަލާނގެ ކަމަކަށް ނިޔާކުރައްވައިފިނަމަ އެކަމަކަށް وحى ކުރައްވާކަން ކަށަވަރީ، “ވާށޭ” އެވެ! ދެން އެކަމެއް ވެދެއެވެ. (ޤުރުއާން، 3:47)\nސެލް – ހަށިގަނޑުގެ އެންމެ ކުޑަ ޔުނިޓް\nދިރޭތަކެތި އުފެދެނީ ސެލްތަކަކުންނެވެ. ސެލްއަކީ ދިރޭތަކެތީގެ އެންމެ ކުޑަ ބައެވެ. ކޮންމެ ސެލްއަކީ ވަކިވަކި މަސަކަތްތަކެއްކުރާ އެއްޗެކެވެ. ސެލްތައް ބައިބަޔަށްބެހި ހަށިގަނޑުގައި ޓިޝޫތައް އުފެދެއެވެ، ހިތާ ސިކުނޑިފަދަ ގުނަވަންތައް އުފެދެނީ ޓިޝޫއިންނެވެ. އާދައިގެ ސެލްއެއްގައި 23 ޖޯޑު ކްރޮމޮޒޯމްވެއެވެ. މީގެ ކޮންމެ ޖޯޑެއްގެ، އެއް ކްރޮމޮޒޯން ވާރުތަވަނީ މަންމަގެ ފަރާތުންނެވެ، ދެވަނަ ކްރޮމޮޒޯން ވާރުތަވަނީ ބައްޕަގެ ފަރާތުންނެވެ. މަންމަގެ ބިހުގައި ހުންނަނީ 23 ކްރޮމޮޒޯން އެވެ. ބައްޕަގެ ސްޕާމްގައި ހުންނަނީ 23 ކްރޮމޮޒޯންއެވެ. ފާޓިލައިޒޭޝަންއަށް ފަހުގައި މިދެ ސެޓް ކްރޮމޮޒޯން 23 ޖޯޑަށް ބަދަލުވެއެވެ. އެއީ ޖުމުލަ 46 ކްރޮމޮޒޯން އެވެ. ކްރޮމޮޒޯން އެކުލެވިގެންވަނީ ދިގުކޮށްހުންނަ ޑީއެންއޭގެ ސްޓްރޭންޑްތަކުގައެވެ. އިންސާނާގެ ވާރުތަވާއެކި ސިފަތަށް ރަމްޒުކޮށްދޭ “ޖީން” ތަކަކީ ޑީއެންއޭ ނުވަތަ ކްރޮމޮޒޯންގެ ބައިތަކެކެވެ.\nޑީއެންއޭގައި ޖީންސް ހުންނަގޮތް. ސޯސް- thinnergene.com\n23 ވަނަ ޖޯޑަކީ އެކްސް އަދި ވައި ކްރޮމޮޒޯންއެެވެ. މި ދެ ކްރޮމޮޒޯން ގުޅޭގޮތުން އަންހެނެއްތޯ ނުވަތަ ފިރިހެނެއްތޯ ކަނޑައެޅެއެވެ.\nوَأَنَّهُ خَلَقَ الزَّوْجَيْنِ الذَّكَرَ وَالْأُنثَىٰ ﴿٤٥﴾ مِن نُّطْفَةٍ إِذَا تُمْنَىٰ ﴿٤٦﴾\nއަދި رحم ގެ ތެރެޔަށް މަނިފޮދެއް އެޅޭހިނދު އެއިން، ފިރިހެން އަންހެން ދެބާވަތް ހެއްދެވީވެސް އެކަލާނގެއެވެ. (ޤުރުއާން، 46-53:45).\n“…And that He did create the two sexes, the male and female from nutfah, as it is emitted or planned”. (Quran, 53:45-46). -Zindani, Mustafa and Joe.\n23 ޖޯޑު ކޮރޮމޮޒޯން. ސޯސް- missinglink.ucsf.edu\nބިސް ސްޕާމް އަދި ފާރޓިލައިޒޭޝަން – نطفه\nމައިމީހާއަށް ހައިޟުގެލޭގެ އަސަރު ފެންނަދުވަހުން ފެށިގެން ގާތްގަޑަކަށް 13 އާއި 15 ދުވަހާއި ދޭތެރޭގެ މުއްދަތެއްގައި އޯވަރީއިން ފުރާފުރިހަމަވެފައިވާ ބިހެއް ފެލޯޕިއަން ޓިއުބަށް ދޫކޮށްލައެވެ. ދެތިންދުވަހުގެ އުމުރުގެ މިބިހާއި (އޯވަމް) ހަމަޔަށް ބައްޕަގެ ފަރާތުން ދިރޭ ސްޕާމަކަށް ވާސިލްވެވި ބައްޕަގެ ސްޕާމްގެ ނިއުކްލިއަސްއާއި މައިމީހާގެ ބިހުގެ (އޯވަމް) ނިއުކްލިއަސް ގުޅިއްޖެނަމަ ދެން އެބިސް ފާޓިލައިޒް ވީއެވެ.\nތިރީގައިވާ ކުރެހުމުން ދައްކައިދެނީ ސްޕާމްތަކެއް ބިހެއްގެވަށައިލައި، އޭގެތެރެއަށް ވަނުމަށްޓަކައި މަސައްކަތް ކުރަމުންދާތަނެވެ. އާންމުކޮށް އެކަން ކާމިޔާބުކުރެވޭނީ އެއްމެ ސްޕާމަކަށެވެ. ފާޓިލައިޒްވުމަށްފަހު އިތުރު ސްޕާމަކަށް ބިހުގެ ތެރެއަށް ވަނުމަށް، އޭގެ މެމްބްރެއިން ހުރަސް އަޅައެވެ.\nބިހެއްގެ ވަށައިގެން ސްޕާމް- ސޯސް: tech.sina.com.cn\nކީރިިތި ޤުރުއާންގެ سورة الانسان ގެ 1 ވަނަ އަދި2ވަނަ އާޔަތުގައިވަނީ،\nނަންގަނެވިގެންވާ އެއްޗެއްކަމުގައި އިންސާނާ ނުވާ ޒަމާންތަކެއް، އެ އިންސާނާގެ މައްޗަށް އައިކަން ކަށަވަރެވެ (1). ހަމަކަށަވަރުން، އެއްކުރައްވާފައިވާ މަނިތިއްކަކުން، ތިމަންރަސްކަލާނގެ އިންސާނާ ހެއްދެވީމެވެ. (އެއީ) އޭނާ امتحان ކުރެއްވުމަށްޓަކައެވެ. ފަހެ، ކަންފަތަށް އިވޭ، ލޮލަށް ފެންނަ މީހަކު ކަމުގައި ތިމަންރަސްކަލާނގެ އޭނާ ލެއްވީމެވެ (2). (ޤުރުއާން،، 1-2 :76).\nنطفه ގެ މާނަޔަކީ “drop” ނުވަތަ ތިއްކެކެވެ. މިބަސް ފިރިހެނާގެ ސްޕާމް ނުވަތަ އަންހެނާގެ ބިހަށް ނިސްބަތްކޮށްވެސް ބޭނުންކުރެއެވެ. ކީރިތި ޤުރުއާންގެ سورة الانسان ގެ2ވަނަ އާޔަތުގައި نطفة أمشاج އައިސްފައިވާތީ އަދި امشاج ގެ މާނަޔަކީ “އެއްވެފައިވާ އެއްޗެއް (mixtures)” ކަމުގައިވާތީ، نطفه މަރުޙަލާއަކީ ސްޕާމާއި ބިސް ފެލޯޕިއަން ޓިއުބުގައި ގުޅި ޒައިގޯޓް އުފެދޭ މަރުހަލާއަށްވުން ގާތެވެ. އެޙާލަތުގައި نطفه ގެ މާނަޔަކީ ފާޓިލައިޒް ވެފައިވާ ބިހެވެ. އަދި އެބިސް ލޮލަށް ނުފެންނަހާ ކުޑަވުމާއެކު ތިއްކެއްގެ ގޮތުގައި ބަޔާން ކުރެވިފައިވަނީ ކަމަށްވެދާނެއެވެ. ފާޓިލައިޒޭޝަންއަށް އެކަށީގެންވާ މާޙައުލެއް ޤާއިމްވެގެންދަނީ ފިރިހެނާގެ ސްޕާމް ހުންނަ ސެމެން އާއި އަންހެނާގެ ސެކްރީޝިއަންގެ އެހީތެރިކަމާއި އެކުގައެވެ. ފެލޯޕިއަން ޓިއުބުގެ މެމްބްރޭންގެ ލައިނިންގ އިން ދޫކުރާ ދިޔައިގައި ހުންނަނީ ސޯޑިއަމް، ކެލްސިއަމް، ކްލޮރައިޑް، ގުލުކޯޒް، ޕްރޮޓީން، ބައިކާބަނޭޓް އަދި ލެކްޓިކް އެސިޑެވެ. ސްޕާމް އޮކްސިޖަންބޭނުންކުރުމަށާއި ފާޓިލައިޒްވާ ބިހުގެ ހެދި ބޮޑުވުމަށް ބައިކާބަނޭޓާއި ލެކްޓިކް އެސިޑަކީ މުޙިއްމު ދެއެއްޗެވެ. ބިހާއި ސްޕާމްގެ ކާނާ (ނިއުޓްރިއެންޓްސް) އަކީ ގުލުކޯޒެވެ. ދެންހުންނަ ކެމިކަލްތަކުން ބިސްފާޓިލައިޒް ވުމުގެ މާޙައުލެއް ޤާއިމުކޮށްދެއެވެ. (ހަފްމަން، 2018). ފިރިހެނާގެ ދިޔައިގައި (ސެމިނަލް ފްލުއިޑް) ރިޕްރޮޑަކްޓިވް ޓްރެކުން ދޫކުރާ ތަފާތު ފުލުއިޑްތައް ވެއެވެ. އެންމެބޮޑުބޭނުމަކީ ސްޕާމް ދިރިބެހެއްޓުމާއި ބިހާ ހަމަޔަށް ވާސިލްވެވޭނޭ ވެއްޓެއްގާއިމް ކޮށްދިނުމެވެ. މިގޮތުން %60 ކެމިކަލްއަކީ ސެމިނަލް ވެސިކަލް އިންދޫކުރާ ފްރުކްޓޯސް، އެމިނޯ އެސިޑް، ސިޓްރިކް އެސިޑް، ފޮސްފޮރަސް، ޕޮޓޭސިއަމް އަދި ހޯމޯނެއެވެ. އަދި އޭގެއިތުރަށް %30 އަކީ ޕްރޮސްޓޭޓް ގްލޭންޑުން ދޫކުރާ ސިޓްރިކް އެސިޑް، ފޮސްފޭޓް، ކެލްސިއަމް، ސޯޑިޔަމް، ޒިންކް ޕޮޓޭސިއަމް އަދި އެންޒައިމެވެ.\nކުރީގެ ޢިލްމުވެރިންގެ (ކްލާސިކަލް ސްކޯލާރސް) ޤުރުއާން ތަރުޖަމާތަކުގައި نطفه ގެ މާނަ “މަނިތިއްކެއް” ގެ ގޮތުގައި ލިޔުއްވާފައިވާއިރު ފަހުގެ ތަރުޖަމާނުން “ޒައިގޯޓު” ގެ މާނަދޭހަވާގޮތައް, “drop” ލިޔުއްވާފައިވެއެވެ. ދިވެހި ތަރުޖަމާގައިވެސް نطفه ގެ މާނައިގެ ގޮތުގައި ބަަލައިފައިވަނީ “މަނި ތިއްކެއް” ގެ ގޮތުގައިކަން ފާހަގަ ކޮށްލަންޖެހެއެވެ. އެހެންކަމާއެކު މިގޮތުން މަތީގައިވާ އާޔަތް ބައެއް ބޭކަލުން ތަރުޖަމާ ކުރައްވާފައިވާގޮތް ތިރީގައި މިވަނީއެވެ. ސައިންޓިފިކް ގޮތައް ބަލާއިރު “drop” އަކީ “މަނިތިއްކަކަށް” ވުރެ ރަގަޅު މާނައެއްކަމަށް ބެލެވެއެވެ.\nVerily We created man fromasperm yoked (to the ovum) to bring out his real substance, then gave him hearing and sight. (Quran, 76.2)-Ahmed Ali\nIndeed We have created man from mixed semen; in order to test him – We therefore made him hearing, knowing. (Quran, 76.2)-Ahmed Raza Khan\nIndeed, We created man fromasperm-drop mixture that We may try him; and We made him hearing and seeing. (Quran, 76.2)-Saheeh International\nابن کثير މިއާޔަތުގެ ކޮމެންޓްރީ އެކަލޭގެފާނުގެ ތަފްސީރުގައި ދެއްވާފައިވަނީ ތިރީގައިވާ ގޮތަށެވެ.\nVerily, We have created man from Nutfah Amshaj, meaning, mixed. The words Mashaj and Mashij mean something that is mixed together. Ibn `Abbas said concerning Allah’s statement,\n(from Nutfah Amshaj,) “This means the fluid of the man and the fluid of the woman when they meet and mix.” Then man changes after this from stage to stage, condition to condition and color to color. `Ikrimah, Mujahid, Al-Hasan and Ar-Rabi` bin Anas all made statements similar to this. They said, “Amshaj is the mixing of the man’s fluid with the woman’s fluid.”\nއިންސާނާގެ ހަށިގަނޑުގެ އެކިގުނަވަންތައް ބެލުމުގައި މިޒަމާނުގައި ތަފާތު އެންގަލުން ސްކޭލްކޮށްހަދައެވެ. މިގޮތުން ހަށިގަނޑުގެ ކުރިމަތިންނާއި ބިއްދޮށުންނާއި އަދި ހުރަސްކޮށް ސްކޭންކުރެވެއެވެ. MRI އަކީ އަޅުގަނޑުމެންނަށް އެޤާބިލްކަން ލިއްބައިދޭ ޓެކްނޮލޮޖީއެކެވެ. ފިރިހެނާގެ ސެކްރީޝަންގައި ހުންނަނީ ކުރިންދެންނެވިހެން ވަރަށް ގިނަބާވަތްތަކެވެ. %90 އަކީ ސެމިނަލް ވެސިކަލް އާއި ޕްރޮސްޓޭޓް ގްލޭންޑުން އަންނަ ފްލުއިޑްއެވެ. ވުމާއިއެކު ޓެސްޓިސްތަކުން އަންނަ ސްޕާމް އަކީ ނިސްބަތުން ކުޑަމިންވަރެކެވެ. ތިރީގައިވާ ދެފޮޓޯއިން ދައްކައިދެނީ ފިރިހެނެއްގެ ޕެލްވިސްގެ ކްރޮސް ސެކްޝަންއެވެ. މިދެތަސްވީރުން ސެމިނަލް ވެސިކަލް އާއި ޕްރޮސްޓޭޓް ފެނެއެވެ. މި ކްރޮސް ސެކްޝަންގައި ޓެސްޓިސް ނުފެނުނަސް އެ ވެސް އިންނާނީ ޕްރޮސްޓޭޓް ގެ ތިރީގައެވެ. ވުމާއެކު މި އެންގަލުންބަލާއިރު ފިރިހެނާގެ ސެކްޝުއަލް ޑިސްޗާޖް އަންނަނީ سورة الطارق ގެ5ވަނަ އާޔަތުން7ވަނަ އާޔަތުގެ ނިޔަލަށް ނަންގަނެވިގެން ވާގޮތަށް، މޭމަތީގެ ކަށިތަކާއި މައިކައްޓާއި ދެމެދުންނެވެ. އިންސާނާ އޭނާގެ އަމިއްލަ ލޮލުން ބަލަންޖެހޭނީ ތިރިއަށް ކަމުގައިވާތީ އެ އެންގަލުން މެދުވާނީ މިސަރަހައްދެވެ. .\nސެމިނަލް ވެސިކަލްއާއި ޕްރޮސްޓޭޓް MRI ގެ މެދުގައި. ސޯސް- w-radiology.com\nفَلْيَنظُرِ الْإِنسَانُ مِمَّ خُلِقَ﴿٥﴾ خُلِقَ مِن مَّاءٍ دَافِقٍ ﴿٦﴾ يَخْرُجُ مِن بَيْنِ الصُّلْبِ وَالتَّرَائِبِ ﴿٧﴾\nފަހެ، އިންސާނާ، އޭނާ ހައްދަވާފައިވަނީ ކޮންއެއްޗަކުންކަން ބަލައިފާ ހުށިކަމެވެ! (5–6) އޭނާ ހައްދަވާފައިވަނީ، މައިކަށްޓާއި، މޭމަތީގެ ކަށިތަކާ ދެމެދުން ނިކުންނަ، ގަދަޔަށް އޮހޮރިގެންދާ ފެނަކުންނެވެ. (7) (ޤުރުއާން، 7-30:5)\nLet man consider what he was made of: (5) He was created of spurting water (6) Issuing from (the pelvis) between the backbone and the ribs. (7)- Ahmed Ali\nالخلق (creation) އަކީ އިންސާނެއްގެ ފެށުމެވެ. ފާޓިލައިޒޭޝަންގެ ތެރޭ މައިންބަފައިންގެ ފަރާތުން 23 ޖޯޑު ކްރޮމޮޒޯން އެކުލެވިގެންވާ ފުރަތަމަ ސެލް އުފެދުމާއި އެކު ކުރިން ދުނިޔޭގައިނެތް އަދި ނަންގަނެވިފައިނުވާ އިންސާނެއް خَلْق ވީއެވެ. މުސްތަޤްބަލްގައި އެއިންސާނާގެ(ފީޓަސްގެ) ކިބައިގައި ހުންނަންޖެހޭ ހުރިހާ ސިފަތަކެއް ޖެނެޓިކްގޮތުން ޕޮރޮގްރާމް ކުރެވި، މި މަޢުލޫމާތު އަލަށް އުފެދުނު ސެލްގެ ޑީއެންއޭ (ޖީނޯމް) ގައި ރައްކާކުރެވުނީއެވެ. މިއީ تقديرކުރެއްވުމެވެ. މިހާ ހިސާބުން އެމްބްރޮޔޮނިކް އުމުރު ފެށުނީއެވެ. ފުރަތަމަ ދެހަފްތާގެ މުއްދަތަކިޔަނީ ޖާމިނޭޝަން މުއްދަތެވެ. (މޯ، ޒިންދާނީ އަދި އަޙްމަދު، 2000).\nފާޓިލައިޒްވެފައިވާ ބިސް ނުވަތަ ޒައިގޯޓު ދެބައިވެ، ދެން ހަތަރުބައިވެ، މިގޮތަށް އޭގެ ސެލްތައް އިތުރުވާން ފަށައެވެ، ޒައިގޯޓު އޭގެދަތުރު ޔުޓެރަސް އާއި ދިމާއަށް ކުރަމުންދާއިރު، ގާތްގަޑަކަށް6ދުވަހުތެރޭ، ސެލްތަކަކުން އުފެދިފައިވާ ބޯޅަޔެއްގެ ސިފަ އެއަށް ލިބެއެވެ. ދެން އެއަށް ކިޔަނީ “ބްލާސްޓޮކިސްޓް” އެވެ. އެއަށްފަހު، ޔުޓެރަސްގެ ބޯވެފައިވާ ލައިނިންގެ ތެރޭ އޭތި ވަޅުލެވިގަނެއެވެ (އިމްޕްލާންޓޭޝަން). މި ކާނެގީ ސްޓޭޖް5ފުރިހަމަވުމަށް ( އޯަވަރީން ބިސް ދޫކުރާފަހުން)7ދުވަހާއި 12 ދުވަހާއި ދެމެދުގެ މުއްދަތެއް ނަގައެވެ. އޭރު ކުޑަ އެމްބްރިއޯގެ ސައިޒަކީ ހަމަ އެންމެ 0.1 އާއި 0.2 މިލިމީޓަރުކަމުގައިވާތީ، އިމްޕްލާންޓޭޝަނުން ރައްކާތެރިކަން ނުލިބޭނަމަ އެ ލޮލަށް ނުފެންނަ އެމްބްރިޔޯ އިންސާނަކަށް ބަދަލުވުމުގެ ފުރުސަތުގެއްލި، އަންހެނާގެ ރަހިމުން ފައިބައިގެން ހިގައިދާނެއެވެ.\nޒައިގޯޓް ގެ ފުރަތަމަ 8 ނުވަތަ9ދުވަހުގެ ހަރަކާތް. ސޯސް- wikipedia.org\nسورة المؤمنون ގެ 13 ވަނަ އާޔަތުގައި ވަރަށް ސާފުކޮށް އިމްޕްލާންޓޭޝަންގެ ވާހަކަ ވެއެވެ.\nދެން ތިމަންރަސްކަލާނގެ އެ އިންސާނާ، ރައްކާތެރިތަނެއްގައި، މަނިތިއްކެއްގެ ގޮތުގައި ލެއްވީމެވެ. (13) (ޤުރުއާން، 23:13)\nThen made himadrop of fluid inasecure shelter. (Qur’an, 23:13)- Ahmed Raza Khan\nقرار މިބަސް ބޭނުންކުރެވިފައިވަނީ ޔުޓެރަސްއާއި ފީޓަސްއާއި ދެމެދުވާ ގުޅުމުގެ މައްޗަށެވެ. އަދި ދަތުރުކުރަމުންދާ އެއްޗެއް މަޑުކޮށް ހަމަޖެހޭތަނެއްގެ (place of settlement) ގޮތުގައެވެ. مكين ބޭނުންކުރެވިފައިވަނީ ޔުޓެރަސް އާއި މައިމީހާގެ ހަށިގަނޑާއި ވާގުޅުމަށެވެ. ބޭރުންއަންނަ އެއްޗެތި އިންސާނާގެ ހަށިގަނޑު ޤަބޫލުނުކުރިއަސް، نطفه އަދި އެހެނިހެން ސްޓޭޖްތަކުގެ އެންބްރިއޯއަށާއި ފީޓަސްއަށް9މަސްދުވަހުގެ ހިޔާވަހިކަމާއި ކާނާ ޔުޓެރަސް ހޯދާދެއެވެ. ފީޓަސް ހިމާޔަތްކޮށްދޭ މަހާއި ލިގަމެންޓްސް ޔުޓެރަސްގައިވެއެވެ. އަދި ފީޓަސް ހެދިބޮޑުވަމުންއަންނައިރު އެއަށް ޖާގަދިނުމުގެ ގޮތުން ޔުޓެރަސް ބޮޑުވެއެވެ. ފީޓަސްގެ ވަށައިގެންވަނީ އެމްނިއޮޓިކް ފްލުއިޑް، އެމްނިއޮޓިކް މެމްބްރޭން، ޕްލެސެންޓާ ޔުޓެރެސްގެ ބޯ މަސަލް ފަށަލަ އަދި އެބްޑޯމަން ވޯލްއެވެ. މިހުރިހާއެއްޗެއްގެ ސަބަބުން ޔުޓެރަސް އަކީ قرار ވުމަށް ފީޓަސްއަށް އެކަށިގެންވާ ތަނެއްކަމުގައިވެއެވެ. ވީމާ ޤުރުއާންގައި قرارއައިސްފައިވާނި މި ސަބުތަކަށްޓަކައި ކަމުގައި ބެލެވެއެވެ.\nއިންޕްލާންޓޭޝަންއަށްފަހު (علقة ސްޓޭޖް)\nމިމައުޟޫއަށް ލިޔާ ލިޔުންތެރިން ބަޔާން ކުރައްވާގޮތުގައި އަރަބި ޑިކްޝަނަރީ ތަކުގައި علقة ގިނަ މާނަތަކެއް ބަޔާންކޮށްފައިހުރެއެވެ. އޭގެ ފުރަތަމަ މާނަޔަކީ “leech” އެވެ. އަނެއްމާނަޔަކީ “އެލިފައިވާ އެއްޗެކެވެ.” އަދި ތިންވަނަ މާނަޔަކީ”ގަނޑުލޭ” ކޮޅެކެވެ. (ކަރީމް، 2012). ތިރީގައިވާ ތަސްވީރުން ދައްކައިދެނީ ކާނެގީ ސްޓޭޖް 11 (24 ދުވަސް) ގެ އިންސާނެއްގެ އެމްބްރިޔޯ އެކެވެ. މިތަސްވީރުން ފެންނަނީ އެލެކްޓްރޯން މައިކްރޯގްރާމެކެވެ. މިއީ 2.4 އާއި 4.5 މިލިމީޓަރުގެ ސައިޒްގެ އެމްބްރިޔޯއެކެވެ. ފަނިފަދަ ސޫފީގައި ބަދަތައް ހުންނަގޮތައް އެމްބްރިޔޯގެ 13 ޖޯޑު ސޮމައިޓް ވަކިކޮށް ފެނެއެވެ. ސޮމައިޓަކީ އިންސާނާގެ ސްކެލެޓަލް މަސަލް (މަސް) އާއި މައިބަދަ އުފެދުމުގެ ފުރަތަމަ މަރުޙަލާގެ ސެގްމެންޓްތަކެވެ، ފުރަތަމަ ސޮމައިޓް އުފެދެނީ 20 ދުވަހުންނެވެ. ދެން ކޮންމެ ދޮޅުގަޑިއިރަކުން ސޮމައިޓެއް އިތުރުވަމުންގޮސް ގާތްގަޑަކަށް 44 ވަންދެން އުފެދެއެވެ. ބަލާބެލުމަށް ޑޯސަލް ވިއުއިން (މަތިން) ފެންނައިރު އަނގަޔެއްހުރި ދިރޭބާވަތެއްގެ ފަންޏެއްގެ ސިފަޖަހައެވެ.\n24 ވަނަދުވަހުގެ އިންސާނާގެ އެމްބްރިޔޯ. ސޯސް- unsw.edu.au\nކުރިންދެންނެވިހެން علقة އެއްމާނަޔަކީ އެލިފައި އެއްޗެކެވެ. ތިރީގައިވާ ކުރެހުމުުން ދައްކައިދެނީ 21 ދުވަހު އިންސާނާގެ އެމްބްރިޔޯއެކެވެ. މި އެމްބްރިޔޯގެ އަމްބެލިކަލް ވެއިންއާއި އާޓަރީ (ކަނެކްޓިންގ ސްޓޯކް) ގުޅިފައި ވަނީ އެކްސްޓްރާ އެމްބްރޮޔޮނިކް މެސޮޑާރމާއި އެވެ.\n21 ދުވަހުގެ އިންސާނާގެ އެމްބްރިޔޯ-ސޯސް: anatomynote.com\nمُضْغَة އަކީ ޤުރުއާންގައި ބަޔާންކޮށްފައިވާ އިންސާނާގެ ޕްރިނޭޓަލް ޑެވެލްޕްމަންޓްގެ3ވަނަ ސްޓޭޖެވެ. އަރަބި ޑިކްޝަނަރީތަކުގައި مُضْغَة ގެ މާނަ ތަފާތު ގޮތްގޮތައް މާނަކޮށްފައިވެއެވެ. މިގޮތުން އެއްމާނަޔަކީ ދަތްޖެހިފައިވާ (chewed) އެއްޗެކެވެ. އަނެއްމާނަޔަކީ ކުޑައެތިކޮޅެކެވެ (small substances). އަދި ބައެއް ކޮމެންޓޭޓަރުން ބުނާގޮތުން، ތިންވަނަ މާނަޔަކީ އަނގަޔަށްލައި ހަފައި ލެވޭ ސައިޒުގެ ކުޑަ މަސްކޮޅެކެވެ. ތިރީގައިވާ ތަސްވީރުން ފެންނަނީ އިންސާގެ އަދި ބައެއް އެހެނިހެން ޖަނަވާރުންގެ އެމްްބްރިޔޯތަކެކެވެ. މަހުގެ އެމްބްރިޔޯ ފިޔަވާ ދެންހުރި އެމްބްރިޔޯތައް އެއްގޮތްކަން ކިޔުންތެރިޔާއަށް ފާހަގަކުރެވޭނެއެވެ.\nمُضْغَة، މިބަސް ޤުރުއާންގައި ބޭނުންކޮށްފައިވަނީ ސިފަބަޔާން ކޮށްދިނުމަށެވެ. ތިރީގައިވާ ތަސްވީރުގައި އެމްބްރިޔޯ ހުންނަ ބައްޓަމުންނާއި ސޮމައިޓުތައް ފެންނަގޮތުން ދަތުން ހަފާލެވެފައިވާ މަސްކޮޅެއްފަދަ އެއްޗެއްގެ ސިފަޖަހައެވެ. މި5މިލިމީޓަރުގެ އެމްބްރިޔޯއަކީ އޭގެ ސިފަ ހަމަލޮލަށް ފެނިގެން ސިފަ ތަފްސީލްކޮށް ބަޔާން ކުރެވޭވަރަށްވުރެ އަދި ކުޑައެއްޗެކެވެ. މިހާހިސާބަށް އަންނައިރު އެމްބްރޮޔޯގައި ސިކުނޑިޔާއި ސްޕައިނަލްކޯޑް (ނާވަސް ސިސްޓަމް) އަދި ހިތާއި އަތާއިފައި އުފެދެން ފަށައެވެ.\n28 ދުވަހުގެ އިންސާނާ ( ކާނެގީ ސްޓޭޖް 13)- ސޯސް: embryology.med.unsw.edu.au\nކީރިތި ޤުރުއާންގެ سورة المؤمنون ގެ 14 ވަނަ އާޔަތުގައި މިސްޓޭޖް ބަޔާން ކޮށްފައިވަނީ ތިރީގައިވާ ގޮތަށެވެ. ދިވެހިތަރުޖަމާގައި މާނަ ބަޔާންކޮށްފައިވަނީ ގަނޑު ލޭކޮޅެއްގެ ގޮތުގައިކަން ފާހަގަކޮށްލަމެވެ.\nفَخَلَقْنَا الْعَلَقَةَ مُضْغَةً ..\nދެން އެ ގަނޑުލޭކޮޅު، މަސްކޮޅަކަށް ހެއްދެވީމެވެ. (ޤުރުއާން. 23:14)\nعِظَام އަދި لحم ސްޓޭޖް\nއިންސާނާގެ އެމްބްރިޔޯގައި ފުރަތަމަ އުފެދެނީ ކާޓިލޭޖް އެވެ. ކާޓިލޭޖް ދެން ކަށްޓަށް ބަދަލުވަނީއެވެ. ކާޓިލޭޖަކީ ލެބޭ، ރަބަރު ކަހަލަ މާއްދާއެކެވެ. ކަންފަތާއި ނޭފަތް އުފެދިފައިވަނީ ކާޓިލޭޖުންނެވެ. ކާޓިލޭޖަކީ ހަށިގަނޑުގައިހުންނަ އެކިބައިތައް ގުޅުވައިދޭ ޓިޝޫއެކެވެ. ކަށްޓާއި ޚިލާފަށް ކަންފަތަށް ބައްޓަން ލިބި އަދި ފްލެކްސިބަލްކޮށް ލެބެނީ ކާޓިލޭޖްގެ ސަބަބުންނެވެ. ކާޓިލޭޖް ކަށްޓަށް ބަދަލުވުމަށް މަގުފަހިކޮށްދެނީ “ޓްރާންސްކްރިޕްޝަން ފެކްޓާރ” ކިޔާ ތަފްސީލީ އޮޅުންބޮޅުން ބޮޑު، ޕްރޮޓީން އެކުލެވިގެންވާ ސިސްޓަމަކުންނެވެ. ރަގަޅު ޖީންސް އަށް ރަގަޅުވަޤުތުގައި މިނެޓްވޯރކުން އެހީތެރިވުމުން ކަށި އުފެދުމުގެ މަރުހަލާ (އޮސިފިކޭޝަން) ހިނގަންފަށައެވެ. އަލަށް އުފަންވާ ކުދިންނާއި ތުއްތު ކުދިންގެ ކަށި ބޮޑެތިމީހުންގެ ކަށި ހާ ވަރުގަދަނޫނެވެ. އެކުދިންގެ ކަށި ޖެހޭނީ އޮސިފައިވާށެވެ. ތުއްތު އުމުރުގައި ކެލްސިއަމްގެ އެހީއާއި އެކު ހަރު ކަށްޓަށް ބަދަލުވެއެވެ. ކަށީގައި މައިގަނޑުގޮތެއްގައި ހުންނަނީ ކޮލެޖެން، ފޮސްފޮރަސް، ސޯޑިއަމް އަދި ކެލްސިއަމް އެވެ. ކެލްސިއަމް އަކީ ކަށިވަރުގަދަކޮށްދޭ މާއްދާ އެކެވެ. އޭގެސަބަބުން ހަށިގަނޑުގެ ބަރުދަން އިންސާނާޔަށް އުފުލެއެވެ. ކަށީގައި ހުންނަ ކެސްސިއަމް ހަށިގަނޑުގެ އެހެން ބައިތަކަށް ބޭނުންވުމުން ދީވެސްހަދައެވެ. ބޯންމެރޯގައި ހުންނަ ސްޓެމްސެލްއިން ރެޑް ބްލަޑްސެލްއާއި ޕްލޭޓްލެޓްސްއާއި އަދި ބައެއް ބާވަތުގެ ވައިޓްބްލަޑްސެލް އުފައްދައެވެ. އެއްކަށިއަނެއްކައްޓާއި ގުޅުވައިދެނީ ދެމޭ ރަބަރުކަހަލަ ލިގަމެންޓްސް ތަކުންނެވެ.\nކަށި އުފެދެން ފަށާގޮތް. ސޯސް- islampapers.com\nއިންސާނާގެ ހަށިގަނޑުގައި ކަށިއުފެދެނީ އެއްކޮށެއްނޫނެވެ. އެއާއި ޚިލާފަށް ކަށީގެ ޓިޝޫތައްފެންނަމުންދަނީ ވަކިތަރުތީބަކުން, ވަކި ޓައިމްޓޭބަލެއްގެ ދަށުންނެވެ. މިސާލަކަށް އިނާރ އިއާރ (ކަންފަތުގެ) ގެ ކަށްޓަކީ ފީޓަލް ސްޓޭޖްގައި ފުރިހަމަވާ ފުރަތަމަ ކަށްޓެވެ. ނަަވެސް ފައިގެ ދިގު ކަށިތައް އުފަންވުމަށްފަހު 20 ވަރަކަށް އަހަރުވަންދެން އުފެދެމުން ދެއެވެ. (ގޯރިންގާ، ޒިންދާނީ އަދި މުސްތަފާ، 2000). އެހެންނަމަވެސް7ވަނަހަފްތާގައި ފާހަނގަކޮށްލެވޭފަދަ ކުރިއެރުމެއް ކަށިއުފެދުމަށް ލިބެއެވެ. މިގޮތުން ލިމްބްބަޑްގައި, އަތްފައިގެ ކަށިތައް މެޒެންކިމަލް ސެލްއިން (mesechymal cell) އުފެދެން ފަށައެވެ.7ވަނަ ހަފްތާގައި ފައިގެ ފަލަމަސްގަނޑުގެ ކަށިގަނޑުގެ (femur) އޮސިފިކޭޝަން ސެންޓާރ (ޤުދުރަތީ ގޮތުން ކަށިއުފެދެންފަށާ ސަރަޙައްދު) ފާހަގަވާން ފަށައެވެ. ކަށިއުފެދުމުގެ ފުރަތަމަދުވަސްވަރު އެމްބްރިޔޯއަށް އިންސާނެއްގެ ސޫރަޖެހެންފަށައެވެ. ހަށިގަނޑުގެ ބޭރު ހަމަހަމަވެ ހަށިގަނޑު ބޮޑަށް ސީދާވެއެވެ. ފުރަތަމަ 40 (6 ވަނަހަފްތާ) ދުވަހު ކަށްޓާއި މަހުގެ މާބޮޑު ތަފާތެއް ނުފެނެއެވެ. މައިކަށި ވަކިވާންފަށަނީ7ވަނަ ހަފްތާއިންނެވެ. އަދި މަސް ވަކިވާންފަށަނީ 8 ވަނަ ހަފްތާއިންނެވެ. 8 ވަނަ ހަފްތާގެ އެންމެ ޚާއްސަ ކުރިއެރުމަކީ لحم ސްޓޭޖެވެ. ހަށިގަނޑުގެ މެދުގަޔާއި އަތްފައިގައި މަސްޖަހައެވެ. މަސް އުފެދެންވާ ތަންތަނުގައި މަސްޖެހުމާއިއެކު ކަށިތައް މަހުން ފޮރުވެމުން ދެއެވެ. (clothing the bones). އަދި އެމްބްރިޔޯ ހަރަކާތް ކުރަންފަށައެވެ. لحم ސްޓޭޖުގައި އެންބްރިޔޯއަށް އިންސާނީ ސޫރަޖެހި ތަފާތު އޯގަންތައް ހުންނަންވާތަނުގައި އުފެދި މަސައްކަތް ކުރަންފަށައެވެ. މި ސްޓޭޖުގެ މުއްދަތަކީ7ވަނަ ހަފްތާނިމި 8 ވަނަ ހަފްތާގެ ނިޔަލަށެވެ.މިހާހިސާބަށް އަންނައިރު ހިތްވެސް ހިނގަން ފަށައެވެ. އަތާއިފައި ދިގުވެ އަތްފައިގެ އިނގިލިތައް ވެސް އުފެދެން ފަށައި އިންސާނާގެ މޫނުމަތީގެ ސިފަފާޅުވެއެވެ. ކީރިތި ޤުރުއާނުގައިسورة المؤمنون ގެ 14 ވަނަ އާޔަތުގައި ވަރަށް ސާފުކޮށް މަސްއުފެދެނީ ކަށިއުފެދިގެންކަން ބަޔާންކުރައްވާފައި ވެއެވެ. މިތަރުތީބުރަގަޅުކަން ޝައްކެއްނެތި މިހާރު އެނގެއެވެ.\n..فَكَسَوْنَا الْعِظَامَ لَحْمًا..\nދެން އެ ކަށީގައި މަސްލެއްވީމެވެ. (ޤުރުއާން. 23:14)\nޤުރުއާނާއި ސުންނަތުން އެނގޭގޮތުއި ފުރާނައަޅުއްވަނީ 40 ދުވަހުންނެވެ (ސަޙީހް އަލް-ބުޚާރީ: 3036). އަދި ތިރީގައިވާ ހަދީސުން އެނގޭގޮތުގައި ހަށިގަނޑުގައި މަސް ލައްވަނީވެސް 40 ދުވަހުގެ ފަހުންނެވެ. މަތީގައި ބަޔާން ކުރިފަދައިން މަސްލައްވާ މުއްދަތު ރަގަޅެވެ.\nފުރާނަނެތް ދިރުން ހުރި އެއްޗެއްްގެ މިސާލަކީ ގަހެއްގެ މިސާލެވެ. ގަހަކީ ދިރޭއެއްޗެކެވެ. ނަމަވެސް އޭގައި ފުރާނައެއް ނުވެއެވެ. ފުރާނަޔަކީ ރުޙާނީ އެއްޗަކަށް ވުމާއި އެކު އަދި އިންސާނާ އުފައްދާފައިވާ އެއްވެސް އިންސްޓްރޫމެންޓަކަށް ފެންނައެއްޗަކަށް ނުވާތީ، ފުރާނަ އަޅުއްވަނީ ކަނޑައެޅިގެން ކޮންދުވަސްވަރެއްގައިކަން ސައިންޓިފިކްކޮށް ބުނަންނޭގުނަސް، ހަދީސުން އެނގެނީ އެއީ 40 ދުވަހުން ކަމެވެ. 40 ދުވަހުގައި އެމްބްރިޔޯ އޮންނާނީ ކާނެގީ ސްޓޭޖްގެ 16 ވަނަ ސްޓޭޖްގައެވެ. މިއީ6ވަނަ ހަފްތާއެވެ. ތިރީގައިވަނީ މިސްޓޭޖްގެ އެމްބްރިޔޯއެއްގެ ފޮޓޯއެކެވެ.\n40 ދުވަސް ހިސާބުގައި އެމްބްރިޔޯ އޮންނަސިފަ. ސޯސް- unsw.edu.au\nކީރިތި ޤުރުއާނުން އެނގެނީ ދިރުމާއި ފުރާނަޔަކީ ދެއެއްޗެއްކަމެވެ. ސްޕާމްއާއި ބިހުގައިވެސް ދިރުންވެއެވެ. އަދި އޭގެފަހުން ޒައިގޯޓާއި އެމްބްރިޔޯގައިވެސް މެއެވެ. މި އުޞޫލުން ނިދާފައި އޮންނަމީހާގެހަށިގަނޑުގައިވެސް ދިރުންވެއެވެ. އަޅުގަނޑުމެންނަށް އެނގެނީ ނިދާފައި އޮންނައިރު ބައެއް ހިއްސުތައް ވަޤުތީގޮތުން މަސައްކަތް ނުކުރާކަމެވެ. މިސާލަކަށް ލޯހުޅުވިފައިއޮވެ ނިދިފައި އޮތަސް ލޮލަށް ނުފެނުމާއި އަދި އަޑު ނީވޭކަން އަޅުގަނޑުމެންނަށް އެެގެއެވެ. އަދި ގޮވުމުން ނުވަތަ ބީހުމުން މީހާ ހޭލުމަށް އިރުކޮޅެއް ނަގާވެސްމެއެވެ. ބަޔޮލޮޖިކަލް ސަބަބުތަކެއް ނިދުމުގައި ހުރިކަމުގައިވިޔަސް އޭނާގެ އަމިއްލަ ނަފްސަށް ވިސްނާއިރު ނިދާފައި އޮންނައިރު އޭނާ މިދުނިޔޭގައި ނެތްފަދައެވެ. އޭނާގެ ވަށައިގެންވާ މާޙައުލުގައި ހިނގާކަންކަން އޭނާއަކަށް ނޭގެއެވެ. ވުމާއި އެކު ނިދީގެ ތެރޭ އޭނާގެ ފުރާނަ ވަކިހިނދުކޮޅަކަށް އޭނާއާއި ވަކިވެދާކަމުގައި ޤަބޫލުކުރެވެއެވެ. އަދި މީހާ މަރުވުމުން ދާއިމަށް އެފުރާނަ ހަށިގަނޑާއި ވަކިވެދެއެވެ. ކީރިތި ޤުރުއާންގެ سورة الإسراء ގެ 85 އާޔަތުންނާއި سورة الزمر ގެ 42 ވަނަ އާޔަތުން މިކަން އެނގެއެވެ.\nاللَّـهُ يَتَوَفَّى الْأَنفُسَ حِينَ مَوْتِهَا وَالَّتِي لَمْ تَمُتْ فِي مَنَامِهَاوَيَسْأَلُونَكَ عَنِ الرُّوحِ ۖ قُلِ الرُّوحُ مِنْ أَمْرِ رَبِّي وَمَا أُوتِيتُم مِّنَ الْعِلْمِ إِلَّا قَلِيلًا ﴿٨٥﴾\nފުރާނައިގެ ވާހަކައިން އެއުރެން ކަލޭގެފާނާ سؤال ކުރެތެވެ. ކަލޭގެފާނު ވިދާޅުވާށެވެ! ފުރާނައަކީ (ހަމައެކަނި) ތިމަންކަލޭގެފާނުގެ ވެރިރަސްކަލާނގެ ދެނެވޮޑިގަތުމުގެ ތެރެއިންވާ އެއްޗެކެވެ. އަދި ތިޔަބައިމީހުންނަށް (އެބަހީ: އިންސާނުންނަށް) علم ގެ ތެރެއިން ވަރަށްކުޑަ މިންވަރެއް މެނުވީ ދެއްވައިފައެއް ނުވެއެވެ. (ޤުރުއާން، 17:85)\nنفس ތައް މަރުވާހިނދު، އެ نفس ތަކުގެ ފުރާނަތަކާއި، މަރުނުވެ ނިދާވަގުތުގައި ނިދާމީހުންގެ ފުރާނަތައް ހިއްޕަވަނީ اللَّه އެވެ. ދެން މަރުވުމަށް ކަނޑައަޅުއްވައިފިމީހެއްގެ ފުރާނަ، އެކަލާނގެ ހިފަހައްޓަވަތެވެ. އަދި އެނޫންމީހުންގެ ފުރާނަ، ކަނޑައެޅިގެންވާ މުއްދަތަކަށް (ހަށިތަކަށް) ފޮނުއްވަތެވެ. ހަމަކަށަވަރުން، އެކަންތަކުގައި ފިކުރުކުރާ ބަޔަކަށް ހެކިތަކެއްވާކަން ކަށަވަރެވެ. (ޤުރުއާން: 39:42)\nنشا ސްޓޭޖްއާއި އޭގެ ފަސް\nފާޓިލައިޒްވުމަށްފަހު 8 ވަނަ ހަފްތާނިމި9ވަނަ ހަފްތާ ފެއްޓޭއިރު އެމްބްރޯޔޮނިކް ސްޓޭޖް ނިމި ފީޓަލް ސްޓޭޖް ފެށެއެވެ. ބޮޑުވަމުން އަންނަ ފީޓަސް (8 ވަނަ ހަތްތާއަށްފަހު ކިޔަނީ ފީޓަސް) އަށް އިންސާނެއްގެ ސޫރަ ލިބެއެވެ. މަހުން ކަށިނިވާވެ އަދި ގައިގެ ހަންގަޑު އޭގެ މަތިން އުފެދެމުން ދެއެވެ. މިހާހިސާބަށް ދާއިރު މުޙިއްމު ހުރިހާ ގުނަވަނެއް ޤާއިމްވެ ބައެއް ގުނަވަންތައް މަސައްކަތްކުރަން ފަށައެވެ. نشا ސްޓޭޖްގައި އެމްބްރިޔޯނިކް ސްޓޭޖްގައި އުފެދުނު އޯގަންތަކާއި ސިސްޓަމްތަކުގެ މަސައްކަތް ފެއްޓުމަށް ތައްޔާރުވެއެވެ. نشا ސްޓޭޖް ފެށެނީ9ވަނަ ހަފްތާގައެވެ. ފީޓަސް 12 ވަނަ ހަފްތާއާއި ހަމަޔަށް ދިޔުމާއިއެކު ވަރަށް އާދަޔާޙިލާފު އަވަސް މިނެއްގައި ހެދި ބޮޑުވެތަރައްޤީވާ ސްޓޭޖަކަށް ދެއެވެ. 16 ވަނަ ހަފްތާގައި ފީޓަސްގެ ކަށްޓާއި ގޮހޮރާއި ހަންގަނޑު އުފެދެމުން އަންނައިރު ކިރުބޯއިރު އަނގަޔަށް ގެންނަހަރާކާތްތައް ގެނެވެއެވެ. 24ވަނަ ހަފްތާގައި ދުލުގައި ރަހަދެނެގަތުމަށް ހުންނަ ޓޭސްޓްބަޑުތައް އުފެދެމުންދިޔުމުގެ އިތުރަށް ކަށީގެ ބޯންމެރޯއިން ރެޑް ބްލަޑް ސެލް އުފައްދަން ފަށައި ފީޓަސް ނިދާހޭލާހަދައެވެ. ފުއްޕާމޭ އުފެދި އަދި މަސައްކަތް ނުކުރިޔަސް، ޖިންސީގުނަވަން އުފެދި، އަންހެނެއްނަމަ އުމުރަށްބޭނުންވާ ބިސްވެސް އޮވަރީގައި އުފެދެއެވެ. 32 ވަނަ ހަފްތާއާއި ހަމަޔަށް އަންނައިރު ފީޓަސްގެ ހުރިހާ ކަށިތަކެއްހަމަޔަށް އުފެދިދާނެއެވެ. އަތާ ފައިގެ ހަރަކާތްތައް އިތުރުވެ ލޯހުޅުވައި ލެއްޕުމުގެ ޤާބިލްކަން ލިބުމުގެ އިތުރަށް ނޭވާލުމުގެ ހަރަކާތްތައްވެސް ގެނެވޭނެއެވެ. 37 ވަނަ ހަފްތާއާއި 40 ވަނަ ހަފްތާއާއި ދޭތެރޭ ހުރިހާ އޯގަންތަކެއް އަމިއްލަޔަށް މަސައްކަތް ކުރަން ފަށައި ހަށިގަނޑުގެ ބޮޑީ ފެޓްސް އިތުރުވެ، 16 އާއި 19 އިންޗީގެ ސައިޒަކަށް އަންނާނެއެވެ.\nއިންސާނާ އުފެދެމުން އަންނަގޮތް. ސޯސް- sonobabystudio.com\nيَخْلُقُكُمْ فِي بُطُونِ أُمَّهَاتِكُمْ خَلْقًا مِّن بَعْدِ خَلْقٍ فِي ظُلُمَاتٍ ثَلَاثٍ….\nތިޔަބައިމީހުންގެ މައިންގެ ބަނޑުގައި ތިން އަނދިރިކަމެއްގެ ތެރޭގައި، އެއްއުފެއްދެވުމަކަށްފަހު، އަނެއްއުފެއްދެވުމަކުން، އެކަލާނގެ ތިޔަބައިމީހުން ހައްދަވަތެވެ. (ޤުރުއާން، 39:6)\nسورة الزمر ގެ6ވަނަ އާޔަތުން އެނގެނީ މާތް ﷲ އިންސާނާ އުފައްދަަވަނީ ތިން އަދިރިކަމެއްގައި ކަމާއި އަދި އެކިއެކި ސްޓޭޖް ތަކެއްގައި ކަމެވެ. މި ސްޓޭޖްތަކުގެ ވާހަކަ ކުރިން ނަންގަނެދިޔައީއެވެ. މިތާގައި ބަލާނީ އެ ތިން އަދިރިކަމަކީ ކޮބައިތޯއެވެ. އަޅުގަނޑުމެންނަށް އެނގެނީ ކުޑަކުޑަ އެމްބްރިޔޯއާއި ފީޓަސް ރަހިމުގައި އޮންނައިރު އެއީ ވަރަށް ނިކަމެތި ބަލިކަށިއެއްޗެއްކަމެވެ. ހޫނާއި ފިންޏާއި ލޮޅުންތަކުން ރައްކާތެރިނުވިނަމަ އެ ފީޓަސް މަރުވާނެކަމެވެ. މި ނުރައްކާތަކުން ސަލާމަތްކޮށްދެނީ އެބްޑޮމަން ވޯލާއި، ޔުޓެރިން ވޯލާއި އެމްނިއޮޓިކް ސެކް އެވެ. ވީމާ މިތިން އަދިރިކަމަކީ މީ ކަމުގައި ދިރާސާވެރިން ބުނެއެވެ.\nރަހިމުގެ އަދިރިކަމުގެ ތެރެއިން އަލިކަމުގެ ތެރެއަށް ނިކުންނައިރު އެތުއްތު ދަރިފުޅަށް ބޭނުންވާ ރައްކާތެރި ކާނާ ﷲ މައިމީހާގެ ކިރުގައި ލައްވާފައިވެއެވެ، މަންމައާއި ބައްފަގެ އަޅާލުމާއި ރައްކާތެރިކަމުގައި ބޮޑުވަމުން އައިސް ބިންމަތީ ފިރުކި އޭގެ ފަހުގައި ކޮޅަށްތެދުވެ ހިނގަންފަށައެވެ. އެއާއިއެކު ފަހަރަކު ބަހަކުން ވާހަކަ ދައްކަމުންގޮސް ބަސްކޮށާރަ މުއްސަދިވެ އަހަރު ދެއަހަރުވާއިރު ވާހަކަ ދައްކާންދަސްވެއެވެ. އޭނާ އުޅޭމާހައުލުން، އެކުގައި އުޅޭމީހުންގެ ފަރާތުން، ކަންކަންދަސްވެ، މީހެއްގެ އެހީއެއްނެތި އުޅެވޭނެ އިންސާނަކަށް އޭނާތަސައްރަފު ފުދޭއިރުވެދެއެވެ. އަދި އެކުގައި އުޅޭނެބައިވެރިއެއް ލިބުމަށްފަހު ކައިވެނިކޮށް އެދެމަފިރިންނަށް ދަރިންލިބިދެއެވެ. މިއީ މިދުނިޔޭގައި އިންސާނީ ނަސްލު ދެމެހެއްޓުމައްޓަކައި ﷲ ލައްވަވާފައިވާ ނިޒާމެވެ. އެންމެ އިންސާނެއްގެ ފަރާތުން މިއަދު ދުނިޔޭގައި މިތިބި އެތައްބިލިޔަން އިންސާނުން އައިގޮތެވެ. އަޅުގަނޑުމެން ކޮންމެ މީހަކު މިދުނިޔެއަށް އަންނަނީ މައެއްގެ ހަށިގަނޑުގައި އުފެދި ހެދިބޮޑުވެގެންނެވެ. ނުވަމަސްދުވަސް ވަންދެއް އެތައްގިނަ ވޭނަކާއި ބުރައެއް އެމައިމީހާ އުފުއްލުމަށް ފަހުގައެވެ. އަދި އޭގެފަހުން އަމިއްލައަށް އުޅެވެންދެން ބައްޕައާއި މަންމަގެ އަޅާލުން ލިބިގެންނެވެ. މަންމައާއި ބައްޕަގެ ބެލުމުގެ ދަށުގައި އަހަރުތަކެއް ހޭދަކުރުމަށްފަހު އަޅުގަނޑުމެންގެ އަމިއްލަ ދިރިއުޅުމަކަށް ދާއިރު ގިނަފަހަރަށް އެދެމަފިރިން ތިބެނީ މުސްކުޅިވެ އުމުރުން ދުވަސްވެ، އަޅުގަނޑުމެންގެ އަޅާލުން ބޭނުންވާ ހިސާބަށް ގޮސްފައެވެ. ކީރިތި ޤުރުއާންގައި މައިންބަފައިންނަށް ހެޔޮކޮށް ހިތުމަށް ﷲ وصية ކުރައްވާފައި ވެއެވެ. ކީރިތި ޤުރުއާންގެ سورة الأحقاف ގެ 15 އާޔަތުގައިވަނީ،\nإنسان އާއަށް އޭނާގެ މައިންބަފައިންނަށް ހެޔޮކޮށް ހިތުމަށް ތިމަންރަސްކަލާނގެ وصية ކުރެއްވީމެވެ. އޭނާގެ މައިމީހާ އުނދަގުލާއި، ތުރާލާއެކު މާބަނޑުގައި އޭނާ އުފުލިއެވެ. އަދި އުނދަގުލާއި، ތުރާލާއެކު އޭނާ ވިހެއެވެ. އަދި އޭނާއާއިގެން މާބަނޑުވުމާއި، ކިރުތުނބުން ވީއްލުމުގެ މުއްދަތަކީ ތިރީސްމަސްދުވަހެވެ. އޭނާ ފުރާފުރިހަމަވެ، ސާޅީސްއަހަރު ފުރިއްޖެހިނދު، އޭނާ ބުނެތެވެ. އަޅުގެ ވެރިރަސްކަލާކޮ! އިބަރަސްކަލާނގެ މިއަޅާގެ މައްޗަށާއި، މިއަޅާގެ މައިންބަފައިންގެ މައްޗަށް ދެއްވި نعمة އަށް شكر ކުރުމަށާއި، އިބަރަސްކަލާނގެ ރުހިވޮޑިގެންވާ صالح عمل ކުރުމަށް މިއަޅާއަށް إلهام ކުރައްވާނދޭވެ! އަދި މިއަޅާގެ ދަރިފަސްކޮޅު، މިއަޅާއަށްޓަކައި إصلاح ކޮށްދެއްވާނދޭވެ! ހަމަކަށަވަރުން، ތިމަންއަޅާ އިބަރަސްކަލާނގެޔަށް توبة ވެއްޖައީމެވެ. ހަމަކަށަވަރުން، ތިމަންއަޅާވަނީ مسلم ންގެ ތެރެއިންނެވެ. (ޤުރުއާން، 46:15).\nއެކަލާނގެއަށް މެނުވީ، ތިޔަބައިމީހުން އަޅުކަން ނުކުޅައުމަށާއި، މައިންބަފައިންނަށް ހެޔޮކޮށް ހިތުމަށް، ކަލޭގެފާނުގެ ވެރިރަސްކަލާނގެ ކަނޑައަޅުއްވައި އެންގެވިއެވެ. އެ ދެމީހުންކުރެ އެކަކު، ނުވަތަ އެ ދެމީހުން ތިބާގެގާތުގައި ތިބެ، މުސްކުޅިކަމާ ހަމަޔަށް ފޯރައްޖެނަމަ، އެދެމީހުންނަށް أُف ވެސް ނުބުނާށެވެ! (އެބަހީ: ނުރުހުމުގެ ކިތަންމެ ކުޑަ ބަހެއްވިޔަސް ނުބުނާށެވެ!) އަދި އެ ދެމީހުންނަށް، އަޑުލައި ނުހަދާށެވެ! އަދި މާތް ބަހަކުން އެ ދެމީހުންނަށް ބަސްބުނާށެވެ! (23) އަދި އޯގާވެރިވުމުގެގޮތުން، ނިކަމެތިކަމުގެ ފިޔަ، ތިބާ އެ ދެމީހުންނަށްޓަކައި ތިރިކޮށްލާށެވެ! އަދި ބުނާށެވެ! އަޅުގެ ވެރިރަސްކަލާކޯއެވެ! ކުޑަކުއްޖަކު ކަމުގައި މިއަޅާވީދުވަހު، އެދެމީހުން މިއަޅާ ބަލައިބޮޑުކުރި ފަދައިން، އެ ދެމީހުންނަށް رحمة ލައްވައިފާނދޭވެ! (24) (ޤުރުއާން، 24-17:23)\nނެތުމުގެ ތަރެއިން ކޮންމެއެއްޗެއްވެސް އުފެއްދެވުމުގެ ކުޅަދުންވަންތަކަށް ﷲ އަށް ލިބިވޮޑިގެންވެއެވެ. ކުޑަކުޑަ ދެސެލްއިން އަޅުގަނޑުމެން އިންސާނުން އުފެދޭގޮތް ﷲ މެދުވެރިކުރެއްވިއެވެ. މިއުފެއްދެވުގެ މަރުޙަލާގެ ތެރެއިން އަޅުގަނޑުމެންގެ މައިންބަފައިންގެ ފަރާތުން ވާރުތާވާ ސިފަތަކެއްލެއްވިއެވެ. އޭގެސަބަބުން އެކަކު އަނެކަކާއި ދެމެދު ލޭގެގުޅުން އުފެދި، ކުލުނު އުފެދެއެވެ. ނަތީޖާއެއްގެގޮތުން އެކަކުގެ ފަރާތުން އަނެކަކަށް ލޯތްބާއި އަޅާލުމާއި ރައްކާތެރިކަން ލިބޭނެގޮތްމެދުވެރި ކުރެއްވިއެވެ. މިއީ އިންސާނުން ޖާމާއަތްތަކުގެ ގޮތުގައި އުޅެން ﷲ ލައްވާފައިވާ ނިޒާމެކެވެ. ނުރައްކަލުންނާއި އަނިޔާއިން ސަލާމަތްވުމަށްޓަކައި ލައްވަވާފައިވާ ނިޒާމެއްވެސް މެއެވެ. މީގެ އިތުރުން އަޅުގަނޑުމެން ކޮންމެ އިންސާނަކީވެސް ވަކި ފަރުދަކަށްވުމަށްޓަކައި ޖެނެޓިގޮތުން ސިފަ ތަފާތުކުރެއްވިއެވެ (ވޭރިއޭޝަން). އެހެންނޫންނަމަ އެންމެން އެއްވައްތަރުޖަހައި އަނބިދަރިންނާއި އަޚުންނާއި އުޚުތުން ވަކިނުވެ، ގިނަ އިޖްތިމާއީ މައްސަލަތައް ކުރިމަތިވާނެއެވެ. މިމަޒްމޫނުގައި އަޅުގަނޑު މަސައްކަތްކުރީ ކީރިތި ޤުރުއާނާއި ސައިންސްގެ އަލީގައި އިންސާނާ އުފެދޭގޮތް ކިޔުންތެރިޔާއަށް ބުނެދެވޭތޯއެވެ. ހަމަކަށަވަރުން އިންސާނާ އުފެދޭ ގޮތަކީވެސް ﷲ ގެ އެއްކައުވަންތަކަމާއި ކުޅަދުންވަންތަ ކަމުގެ ފުރިހަމަ ހެއްކެކެވެ. އަދި ޤުރުއާނުގައިވާ މަޢުލޫމާތާއި ސައިންސްގެ ހޯދުންތަކުން އެނގިގެންދަނީ ކީރިތި ޤުރުއާނަކީ ﷲ، މުޅި އިންސާނިއްޔަތައް ބާވާލެއްވި ފޮތެއްކަމުގައެވެ. އެއީ އަޅުގަނޑުމެންގެ މާތްރަސޫލާގެ އަމިއްލަ ބަސްފުޅެއްނޫންކަމުގައެވެ. އަޅުގަނޑަށް މިމަޒްމޫނު ލިޔުމުގެ ހެޔޮތައުފީޤް ދެއްވިކަމަށްޓަކައި ﷲއަށް ޙަމްދުކުރަމެވެ. އަދި ތިޔަ ކިޔުންތެރިޔާއަށް މިމަޒްމޫނު ކަމުދިޔަނަމަ އެހެން ބޭފުޅުންނާއި ޙިއްސާކޮށްދެއްވާނެ ކަމުގެ އުއްމީދުގައި ނިންމާލަމެވެ.\nAbdulla, I. (2012). Embryology in the Qur’an: Fetus acquiresaskeleton. Retrieved from https://islampapers.com/2012/04/01/bone-and-muscle-2/\nAdam. M. M. (2009). When does soul (ruh) enters foetus? Retrieve from http://seekershub.org/ans-blog/2009/05/30/when-does-the-soul-ruh-enter-the-foetus/\nGoeringer G.C. et al. (2000). Human development as described in the Qur’an and Sunnah. Riyadh, Saudi Arabia: Muslim World League.\nHuffman, J.W. (2018). Pregnancy. In Ecyclopaedia Britannica. Retrived from https://www.britannica.com/science/pregnancy#ref607303\nMoore, K.L. (1988). The Developing Human, Clinically Oriented Embryology, 4th ed., W.B. Saunders Co., Philadelphia.\nSites.google.com. (n.d.). Creation of Life on Earth. Retrieved from\nއިންސާނީ ނަސްލުގެ ނިމިދިޔުން\nCustomized by BoldThemes\tAlithari Proudly powered by WordPress


Badr Hanguraama aa behey muhimmu 10 kameh (Part 1) | Dhiislam\nބަދުރު ހަނގުރާމަަ އާއި ބެހޭ މުހިންމު 10 ކަމެއް (ބާބު 1)\nފާތިމަތު ކިފާޙު ޤުބާދު މެއި 12, 2020\nބަދުރު ހަނގުރާމައަކީ މުސްލިމުންގެ ތާރީޚުގައި ހިނގައިދިޔަ އެއްމެ މުހިއްމު އެއް ޙާދިޘާއެވެ. އެއީ އިސްލާމީ ތާރީޚުގެ މިޞްރާބު އާކޮށްލާ، މުޝްރިކުންގެ ހިތްތަކުގައި މުސްލިމުންނާއިމެދު ބިރުވެތިކަމާއި، ޤަދަރު އުފައްދާ، މުސްލިމުންނަކީ ނިކަމެތިން ފަދައިން ތަޞައްވުރު ކުރެވިފައިވުން ބަދަލުކޮށްލި ހަނގުރާމައެކެވެ. އެއީ މުސްލިމުންތަކެއް ﷲ ގެ މަގުގައި، ޢަދަދު މަދުކަމާއި އެކުވެސް، ފަސްނުޖެހި ޖާނާއި، ނަފްސުން ޤުރުބާންވި ދުވަހެކެވެ. އަދި އެއީ އެބޭކަލުންގެ ޢަމަލުގެ އިޙްސާންތެރިކަމުގެ ފުރިހަމަކަމުން ﷲ ތަޢާލާ އެބޭކަލުންނަށް ބައްލަވާ ވޮޑިގެން، އެޢަމަލުތައް ޤަބޫލުކުރައްވާ، ރުއްސެވުމާއި، ފުއްސެވުން އެބޭކަލުންގެ މައްޗަށް ބާއްވާލެއްވި ހަނގުރާމައެވެ. މިހެން ކަމުން މިހަނގުރާމައިގެ ވާހަކައިން އަޅުގަނޑުމެންވެސް، އަދި އަޅުގަނޑުމެންގެ ކުޑަ ދަރީންވެސް ފައިދާ ޙާޞިލްކުރުމަކީ މުހިއްމުކަމެކެވެ. މިހެންކަމުން މިލިޔުމުގައި ބަލާލެވިފައިވާނީ ބަދުރު ހަނގުރާމައާއި ގުޅޭ ޢާއްމު 10 މަޢުލޫމާތެވެ. ކުރު ވަޤުތުކޮޅެއްގައި އަވަހަށް ކިޔާލެވޭ ފަދަ ގޮތަކަށެވެ.\n1. ބަދުރު ހަނގުރާމަ ހިންގީ ކޮން އިރަކު؟\nއެނގިވަޑައިގަންނަވާނޭ ފަދައިން ބަދުރު ހަނގުރާމަ ހިނގީ މާތް ނަބިއްޔާ ޞައްލަ ﷲ ޢަލައިހި ވަސައްލަމް، މައްކާއިން މަދީނާއަށް ހިޖުރަ ކުރެއްވިތާ2އަހަރު ފަހުންނެވެ. އެބަހީ ހިޖުރައިން2ވަނަ އަހަރުގެ ރަމަޟާން މަހުގެ 17 ވަނައަށް ވީދުވަހުއެވެ. މީލާދީ ގޮތުން ބަލާނަމަ 17 މާރޗް 624 ގައެވެ.\n2. މިއީ އިސްލާމީ ތާރީޚުގައި ހިނގައިދިޔަ އެއްމެ ފުރަތަމަ ބޮޑު ހަނގުރާމައެވެ.\nމިއީ މުސްލިމުންނާއި، ޢަދުއްވުންނާއި ދެމެދު ހިނގައިދިޔަ ފުރަތަމަ ބޮޑު ހަނގުރާމައެވެ. މީގެ ކުރިން 8 ކުރިމަތިލުމެއް މުސްލިމުންނާއި މުޝްރިކުންގެ ދެމެދުގައި ހިނގާފައިވެއެވެ. މިތަނުން4ކުރިމަތިލުމުގައި މާތް ނަބިއްޔާ ޞައްލަ ﷲ ޢަލައިހި ވަސައްލަމަވެސް ބައިވެރިވެ ވަޑައިގެންފައިވެއެވެ.\n3. ބަދުރަކީ ހަނގުރާމަކުރެވުނު ސަރަޙައްދަށް ކިޔާ ނަމެކެވެ.\nގިނަ ބޭފުޅުންނަށް އެނގިވަޑައިގަންނަވާނޭ ފަދައިން ބަދުރަކީ ސަރަޙައްދެކެވެ. ބަދުރު ވަޅުކޮޅު ހުންނަނީ މިތަނުގައެވެ. ބަދުރު ހުންނަނީ މަަދީނާގެ ހުޅާނގުދެކުނުގައެވެ. މަދީނާއިން ނިކުންނަ ޤާފިލާތަކާއި، ސޫރިޔާއިން މައްކާއަށްދާ ޤާފިލާތަށް ދިމާވާނީ ބަދުރުގެ ސަރަޙައްދުންނެވެ.\nބަދުރަކީ ވަރަށް ގިނައިން ފެން ވަޅާއި، ކަދުރު ރުއްތައް ހުންނަ ތަނެކެވެ. މާތް ނަބިއްޔާ ޞައްލަ ﷲ ޢަލައިހި ވަސައްލަމަގެ ޒަމާނުގައި ޖަމަލުތަކަށް ފެން ދިނުމަށްޓަކައި ޤާފިލާތައް މިތަނުގައި މަޑުކުރެއެވެ. އަދި އަހަރަކު އެއްފަހަރު މިތަނުގައި ބާޒާރެއް ބޭއްވެއެވެ. މިހާޜު ބަދުރުގައި ދިރިއުޅެނީ ޙަރްބު ވަންހައިގެ މީހުންނެވެ.\n4. މުސްލިމުން ޤުރައިޝުންގެ ޤާފިލާއަކަށް ޙަމަލާ ދިނެވެ.\nބަދުރު ހަނގުރާމަ ހިނގަން ދިމާވި ސަަބަބަކީ މުސްލިމުން މައްކާގެ ޤާފިލާއަކަށް ޙަމަލާދިނުމެވެ. މާތް ނަބިއްޔާ ޞައްލަ ﷲ ޢަލައިހި ވަސައްލަމަގެ އަމުރުފުޅަށް2ޞަޙާބީއަކު ޤުރައިޝުންގެ ޤާފިޅާގެ ޚަބަރު ބައްލަވަން ވަޑައިގަތެވެ. އަލްޙައުރާއާއި ހިސާބުން އެބޭކަލުންނަށް އަބޫ ސުފްޔާން ޤާފިލާއައިގެން އަންނަނިކޮށް ފެނުމުން އަވަހަށް މަދީނާއަށް ވަޑައިގެން މާތް ނަބިއްޔާ ޞައްލަ ﷲ ޢަލައިހި ވަސައްލަމަށް ޚަބަރު ދެއްވިއެވެ. އެހިނދު މާތް ނަބިއްޔާ ޞައްލަ ﷲ ޢަލައިހި ވަސައްލަމް ހަގުރާމައަށް ނިކުމެވަޑާއިގަތެވެ.\nމުސްލިމުން މަދީނާއަށް ހިޖުރަ ކުރެއްވިއިރު ގިނަ ބޭކަލުން ވަޑައިގަތީ ހުރިހާ މުދާތަކެއް ދޫކުރައްވާފައެވެ. މިތަނުން އެބައިބޭބޭކަލުންނަށް މައްކާގެ އަހުލުވެރިން އެބޭކަލުންގެ މުދާތައް ދޫކުރުމަށް މަޖުބޫރުވިއެވެ. އަދި އަނެއްބައި ބޭކަލުން، ހިޖުރަކުރައްބވާހިނދު މައްކާގެ އަހުލުވެރިންނަށް ފެނިއްޖެނަމަ ހުއްޓުވާ، އަނިޔާކުރާނޭ ކަމުގެ ޔަަޤީންކަން އޮތުމުން ސިއްރިއްޔާތުގައި އެއްވެސް މުދަލެއްނެތި ހިޖުރަ ކުރެއްވުމަށް މަޖުބޫރުވެވަޑައިގަތެވެ. ޤުރްއިޝުންގެ ވިޔަފާރި ޤާފިލާގައިވަނީ މިފަދަ މުދާތަކެވެ.\n5. މުސްލިމުންގެ ލަޝްކަރުގެ ޢަދަދު މުޝްރިކުންގެ ޢަަދަދަށްވުރެ ގިނައެވެ.\nމުސްލިމުންގެ ލަޝްކަރުގައި ތިއްބެވި މުހާޖިރިއްޔަ އަދި އަންޞާރީ ބޭކަލުންގެ ޢަދަދަކީ 313 އާއި 317އިގެ ދެމެދުގެ ޢަދަދެކެވެ. އެބޭކަލުންގެ މެދުގައިވަނީ2އަހާއި 70 ޖަމަލެވެ. މުހާޖިރިއްޔަ ބޭކަލުންގެ ޢަދަދަކީ 86 އެކެވެ. ބާކީ ތިއްބެވީ އައުސާއި ޚަޒްރަޖު ވަންހައިގެ އަންޞާރިއްޔަ ބޭކަލުންނެވެ.\nމުޝްރިކުންގެ ލަޝްކަރުގެ ޢަދަދަކީ 1000 އެވެ. އޭގެ ތެރެއިން 200 މީހުންނަކީ އަސްވާރުންނެވެ. މިއީ މުސްލިމުންގެ ލަޝްކަރުގެ ގާތްގަނޑަކަށް3ގުނައެވެ.


Gomez ge musaaraige ehbai FIFA in dhenee | Mihaaru\nގޯމޭޒްގެ މުސާރައިގެ އެއްބައި ފީފާ އިން ދެނީ\n15 ނޮވެމްބަރ 2020 - 11:02\nލަންޑަން (ނޮވެމްބަރު 15) - އިންގްލެންޑްގެ ފަރިތަކުރުންތަކުގެ ތެރެއިން އަނިޔާވެ ދިގު މުއްދަތަކަށް ކުޅުމާ ދުރަށްދާން ޖެހުނު ލިވަޕޫލްގެ ޑިފެންޑަރު ޖޯ ގޯމޭޒްގެ މުސާރައިގެ އެއްބައި ފީފާ އިން ދޭ ގޮތަށް ހަމަޖައްސައިފި އެވެ.\nގައުމީ ޓީމަށް ކުޅެނިކޮށް އަނިޔާވާ ކުޅުންތެރިންގެ ހަރަދުގެ މާލީ ބަދަލުތައް ކަވަރުކޮށްދޭ އިންޝުއަރެންސް ޕެކޭޖެއް ފީފާ ކްލަބް ޕްރޮޓެކްޝަން ޕްރޮގްރާމްގައި ހިމެނެ އެވެ. މި ޕްރޮގްރާމްގައި އިންގްލެންޑް ގައުމީ ޓީމުން ވަނީ ބައިވެރިވެފަ އެވެ.\nއުމުރުން 23 އަހަރުގެ ގޯމޭޒްގެ ކަކުލަށް އިނގިރޭސި ފަރިތަކުރުންތަކުގެ ތެރެއިން އަނިޔާވުމުން މިހާރު އޭނާ ވަނީ އޮޕަރޭޝަނެއް ކޮށްފަ އެވެ. ގޯމޭޒްގެ ކަކުލަށް އަނިޔާވީ ފަރިތަކުރުމުގެ ތެެރެެއިން އެކަނި ބޯޅަ ހިފައިގެން ކުޅުމުގެ ތެރޭގައި ކަމަށް އިންގްލެންޑްގެ ކޯޗު ގަރެތު ސައުތުގޭޓް ވަނީ ބުނެފަ އެވެ. އަދި އެ މައްސަލައިގައި ލިވަޕޫލްގެ ކޯޗު ކްލޮޕާއި ސައުތުގޭޓް ވަނީ ވާހަކަތަކެއް ދައްކައިފަ އެވެ.\nއަނިޔާއިން ރަނގަޅުވެ ގޯމޭޒަށް ކުޅުމުގެ ތެރެއަށް މި ސީޒަނުގައި އެނބުރި އާދެވޭނެ ކަމަށް ލިވަޕޫލުން އުއްމީދުކުރެ އެވެ. ގޯމޭޒްގެ އަނިޔާގެ ސަބަބުން ލިބުނު ގެއްލުމުގެ ބަދަލު ހޯދުމުގެ ގޮތުން ލިވަޕޫލުން އިނގިރޭސި އެފްއޭ އާއި ފީފާ އަށް ހުށަހެޅުމުން އެ ދެ އިދާރާ އިން ވަނީ އިންޝުއަރެންސް ޕެކޭޖްގެ ތެރެއިން ގޯމޭޒަށް ހަރަދެއް ދޭން ނިންމައިފަ އެވެ.\nއެގޮތުން ފީފާ އިން ވަނީ ކްލަބް ޕްރޮޓެކްޝަން ޕްރޮގްރާމް މެދުވެރިކޮށް ގޯމޭޒަށް ލިވަޕޫލުން ދޭ މުސާރަ ކަމަށްވާ ހަފްތާ އަކަށް 80،000 ޕައުންޑް ބަހާލުމަށް ފަހު ސީޒަނުގެ ބާކީ ބަޔަކަށް ޖެހޭ އަދަދުގެ އެއް ބައި ދޭން ނިންމައިފަ އެވެ. ރިޕޯޓްތައް ބުނާގޮތުން ފީފާއިން ގޯމޭޒަށް ކުރާ ހަރަދު 2.3 މިލިއަން ޕައުންޑާ ގާތްކުރާނެ އެވެ.\nކޮވިޑް-19ގެ ނުރައްކާ އޮތް މިންވަރާއި ކްލަބް މުބާރާތްތަކުގެ ޝެޑިއުލް އޮތްގޮތުން މި ވަގުތަކީ ގައުމީ ޓީމުގެ މެޗުތައް ކުޅެން އެންމެ ރަނގަޅު ވަގުތު ނޫން ކަމަށް ޔޫރަޕްގެ ގިނަ ކޯޗުން އަންނަނީ ބުނަމުންނެވެ. އޭގެ ތެރޭގައި ލިވަޕޫލްގެ ކޯޗު ކްލޮޕް ވެސް ހިމެނެ އެވެ. ގައުމީ ޓީމަށް ގޮސްގެން ފަހަކަށް އައިސް އެންމެ ގިނަ އަނިޔާގެ މައްސަލަތަކާ ކުރިމަތިލާން ޖެހުނު އެއް ޓީމަކީ ލިވަޕޫލް އެވެ.\nއިތުރު ލިޔުންތައް ފީފާ ލިވަޕޫލް އިގިރޭސިވިލާތުގެ ގައުމީ ޓީމް


21 Rashehge Sihhee Hidhumaiytherinnah "Vaguthu" In Hadhiyaa Dhenee - Vaguthu\n1 މަސް ކުރިން ( މެއި 14, 2020 )\nވަގުތު ރޯދަ ހަދިޔާ ތައްޔާރު ކުރަނީ؛- ވަގުތު އިމޭޖަސް؛- މމުހައްމަދު އަފްޒަލް\n21 ރަށެއްގެ ހޮސްޕިޓަލްތަކާއި ހެލްތު ސެންޓަރުތަކުގައި މަސައްކަތް ކުރާ ޑޮކްޓަރުންނާއި ނަރުހުން ހިމެނޭހެން ހުރިހާ މުވައްޒަފުންނަށް ހަދިޔާއެއް ދިނުމުގެ މަސައްކަތް "ވަގުތު" އިން ފަށައިފިއެވެ.\nހަދިޔާ ދިނުމަށް އަދި ނިންމާފައި ވަނީ "ވަގުތު" މުވައްޒަފުން ނިސްބަތްވާ ރަށްތަކަށެވެ. އެއީ އައްޑޫ ސިޓީ ހިތަދޫ، ފޭދޫ، މަރަދޫ، މަރަދޫ ފޭދޫ، ހުޅުދޫ، މީދޫ، ލ.އަތޮޅު ގަން، ފޮނަދޫ، ހިތަދޫ، ނ.މާފަރު، ކުޑަފަރި، ބ.އޭދަފުށި، ހއ.މޮޅަދޫ، ކ.ކާށިދޫ، ގއ.ކަނޑުހުޅުދޫ، ގދ.ތިނަދޫ، ހއ.ދިއްދޫ، ހދ.ނޭކުރެންދޫ، ރ.އަލިފުށި، އއ.ހިމަންދޫ އަދި އދ.ހަންޏާމީދޫއަށެވެ.\n"ވަގުތު" ގެ އޮފިޝަލަކު ވިދާޅުވީ ސިއްހީ ޚިދުމަތްތެރިނަށް ހަދިޔާއެއް ދިނުމަށް "ވަގުތު" އިން ނިންމީ ސިއްހީ ޚިދުމަތްތެރިން ކުރަމުން އަންނަ މަސައްކަތުގެ އަގުވަޒަންކޮށް، އުނދަގޫ މިވަގުތު ވެސް އެމީހުންނާއި އެކު ތިބިކަން ދައްކުވައި ދިނުމުގެ ގޮތުން ކަމަށެވެ. މުވައްޒަފުންނަށް ދޭ ހަދިޔާ އަކީ ކޮންމެ މުވައްޒަފަކަށް ވެސް ވަކިން ބޭނުން ކުރެވޭނެ އަގުހުރި ހަދިޔާއަކަށް ވާނެއެވެ.\n"އަޅުގަނޑުމެންގެ މަޤުޞަދަކީ ނުރައްކާތެރި މިހާލަތުގައި ވެސް އެއްވެސް ވަރުބަލިކަމެއް، ޖެހިލުންވުމެއް ނެތި މަސައްކަތް ކުރަމުން ގެންދާ ސިއްހީ ޚިދުމަތްތެރިންގެ އަގުވަޒަންކުރުން، އަދި އެބޭފުޅުންނާއި އެކު އަޅުގަނޑުމެން ތިބިގެން ހާމަކުރުން." އޮފިޝަލް ވިދާޅުވިއެވެ.\n"ވަގުތު" އިން ހަދިޔާ ދިނުމަށް ނިންމާފައިވާ ރަށްތަކަށް ހަދިޔާ ފޮނުވުމުގެ މަސައްކަތް މިހާރު ވަނީ ފަށާފައެވެ. ކުރިއަށް އޮތް ހަފްތާއެއްހާ ދުވަސް ތެރޭގައި ގިނަ ރަށްތަކަށް ހަދިޔާ ފޯރުކޮށްދެވޭނެ ކަމަށް އުއްމީދު ކުރެވޭ ކަމުގައި "ވަގުތު" އިން ބުނެއެވެ.\n"ވަގުތު" ގެ އޮފިޝަލް ވިދާޅުވީ ސިއްހީ ޚިދުމަތްތެރިންނަށް ހަދިޔާ ދިނުމަށް ބޭނުންވާ ފަރާތްތަކަށް "ވަގުތު" އާއި ގުޅިގެން ހަދިޔާ ދިނުމުގެ އިންތިޒާމް ހަމަޖައްސައިދޭނެ ކަމަށެވެ. ސިއްހީ ޚިދުމަތްތެރިންނަށް ހަދިޔާ ދިނުމަށް ބޭނުންވާ ފަރާތްތަކުން "ވަގުތު" ނަމްބަރު 7999681 އަށް ގުޅުމަށް "ވަގުތު" އިން އެދެއެވެ.\n"ވަގުތު" އިން ވަނީ ދާދިފަހުން ރާއްޖޭގެ ހުރިހާ ނޫސްވެރިންނަށް ވެސް ހަދިޔާ ދީފައެވެ.\nމެއި 14, 2020 03:57\nއަހަރުންނައް ހެޔޮ ވަގުތުން އަހަރުންގެ ރަށައް އެހީ ނުވިޔަސް. އަހަރުން ބޭނުމެއްވެސް ނޫން ވަގުތުގެ އެހީއެއް.\nމެއި 14, 2020 10:42\nމި ރަށު ސިއްޙީ ޚިދުމަތްތެރިން މަސައްކަތެއް ނުކުރޭކޭ ނުބުނަން. އެކަމަކު މިރަށުގައި ތިބޭ ސިއްޙީ ޚިދުމަތްތެރިން ވަރަށްބޮޑަށް ގައިން ކަންކަން ނައްޓުވާކަް ފާހަގަ ކުރެވޭ. ބައެއްފަހަރަށް އެ ދާއިރާގައި ކަންކަން ހުންނަގޮތް ނޭނގޭ އަހުރެމެންގެ ޕޭޝަންޓުންނަށް ވަރަށް ހާލު ޖައްސާފައި އެބަހުރި. ދާން ޖެހޭ ދިމަ ދިމަ ނޫން އެހެން ދިމާލަށް ފޮނުވާލާ ފަހަރުވެސް އާދޭ.\nމެއި 14, 2020 11:52\nހާދަ ހިތްހަމަ ނުޖެހިފަ.މިދުވަސްވަރު ވަގުތު ވެސް އޮތީ ވަރަށް ނިކަމެތިވެ ކަރުތާ ފެނުގައި. ޢެހެން ނޫންނަމަ ހުރިހާ ރަށަކަށް ދޭނެ. ސޮރީ\nމެއި 14, 2020 05:30\nސުކުރިއްޔާ ވަގުތު އަދި ޓީމް.\nމެއި 14, 2020 10:39\nއަޅުގަނޑުމެން ރަށުގައި ތިއްބެވި ސިއްޙީ ޚިދުމަތްތެރިންނަކީވެސް ވަރަށް ހީވާގި ބައެއް. ތީގެ ތެރޭގައި ހިމެނޭއެހެން ރަށްރަށު މީހުނަށްވުރެވެސް އަޅުގަނޑުހިތުން ރަނގަޅު ބައެއް. އަދި ތި ހަދިޔާ ލިބޭ ރަށްރަށުން ނުވާ އެތައްކަމެއް ކުރުމަށް އެ ރަށްރަށުގެ ބަލިމީހުން އައުމުން އެމީހުނަށްވެސް ޚިދުމަތް ދިނުމުގައި ޤާއިމުވެ ތިބޭ ބައެއް. ނަމަވެސް މިފަހަރު އަޅުގަނޑުމެން ރަށު ސިއްޙީ ޚިދުމަތްތެިން ނުހިމެނުނު ނމަވެސް ވަގުތުން ތިފަދަ ކަމެއް އިންތިޒާމު ކުރީތީ ވަރަށް އުފާކުރަން. އެހެން ފީލްޑެއްގައި މަސައްކަތް ކުރާ މީހެއްގެ ހައިސިއްޔަތުން ދަންނަވާނީ "ސިއްހީ ޚިދުމަތްތެރިންގެ އެ ޚިދުމަތަކީ އަދި އެމީހުންގެ އެ އޯގާތެރިކަމާއި އެމީހުންގެ އެ އަޅާލުމަކީ ދުވަހަކުވެސް އަގު އަދާކުރެވޭނެ ކަމެއްކަމަށް ނޫންކަމަށް".\nމެއި 14, 2020 22:57\nޥަގުތު ވަރެއް ނެތް\nމެއި 15, 2020 01:02\nތިޔަ ކިޔާ ސިއްހީ ހިދުމަތްތެރިންގެ ތެރޭގައި ލެބޯޓަރީ ޓެކްނޮލޮގިސްޓުންވެސް ހިމެނޭނެ ކަމުގައި އުންމީދު ކުރަން. އެބޭފުޅުންނަކީ މިކަމުގަ ނަރުހުންނެކޭ އެއްފަދައިން ވަރަށް މުހިންމު ބައެއް. ފަރުދާގެ ފުރަގަހުގައި ތިބި ނަމަވެސް ކޮވިޑް 19 ޖެހިފައި ތިބި މީހުން އިނގެނީ އެބޭފުޅުންގެ ބުރަ މަސައްކަތުން


Redhan balan gina bayaku Hulhumale gondudhoshah\nރެދަން ބަލަން ގިނަ ބަޔަކު ހުޅުމާލެ ގޮނޑުދޮށަށް\n21 ޑިސެމްބަރ 2020\nހުޅުމާލެ ދެވަނަ ފިޔަވަހީގެ ގޮނޑުދޮށް ސަރަހައްދުގައި އާންމުން: ރެދަން ލާފައިވާ މަންޒަރު ބަލަން ގިނަ ބަޔަކު ހުޅުމާލެއަށް މިރޭ ޖަމާވި-- ފޮޓޯ/ ހަތާވީސް\nރާއްޖޭގައި މަދުން ނޫނީ ނުފެންނަ ރެދަން، ހުޅުމާލެ ގޮނޑުދޮށުގައި ލާފައިވާތީ، އެ މަންޒަރު ބަލާލުމަށް ގިނަ ބަޔަކު ހުޅުމާލެ ގޮނޑުދޮށަށް މިރޭ ޖަމާވެއްޖެއެވެ.\nހުޅުމާލޭ ގޮނޑުދޮށުގައި ރެދަންލާފައިވާތާ ހަފްތާއަކަށް ވުރެ ގިނަ ދުވަސްވެއްޖެއެވެ. ނަމަވެސް ފާއިތުވި ދެ ރޭގައި އާދަޔާ ހިލާފަށް ރެދަންގެ އަލިގަކަން ވަނީ ގަދަވެފައެވެ. ކަޅުފޮއި އަނދިރި ރޭރޭ ރީއްޗަށް ފެންނަ ރެދަންއަކީ ވަކި ދުވަސްވަރެއްގައި ފެންނަ އެއްޗެކެވެ. ފެންނަނީ ވެސް ރާއްޖޭގެ މަދު ރަށްތަކުންނެވެ.\nރެދަން ބަލަށް ގިނަ ބަޔަކަު ހުޅުމާލެ ގޮނޑުދޮށުގައި– ފޮޓޯ/ ހަތާވީސް\nސޯޝަލް މީޑިއާގައި ރެދަންގެ ފޮޓޯތައް ދައުރުވާން ފެށުމާ އެކު، މާލޭގައި ދިރިއުޅޭ ގިނަ ބަޔަކު ވެސް ވަނީ އެ މަންޒަރު ބަލާލުމަށް ހުޅުމާލެއަށް މިރޭ ގޮސްފައެވެ. ރައްޓެހިންނާއި އާއިލާތަކުގެ ކުދި ބޮޑު ގިނަ ބަޔަކު މިރޭ ހުޅުމާލެ ގޮނޑުދޮށަށް ޖަމާވިއެވެ. އެންމެ ގިނަ ބަޔަކު ޖަމާވީ ހުޅުމާލެގެ ދެ ވަނަ ފިޔަވަހީގެ އިތުރުމަތީ ފަރާތު ގޮނޑުދޮށަށެވެ.\nރެދަން ބަލާލުމަށް ދިޔަ ބައެއް މީހުން ބުނީ ދުވަހަކު ވެސް އެގޮތަށް ރެދަން ލާފައިވާތަން ނުފެންނަ ކަމަށެވެ. ރާއްޖޭގެ ވެށީގައި އުޅެ، ބޮޑުވި ނަމަވެސް ރެދަން އަލަށް ފެނުނު މީހުން ވެސް އުޅެއެވެ. ރާއްޖޭގެ އާބާދީގެ ބޮޑުބައި ދިރިއުޅޭ މާލޭ ސިޓީގެ، ފަސް ވަނަ އަވަށް، ހުޅުމާލޭ ގޮނޑުދޮށުގައި ރެދަން ލުމުން، ގިނަ ބަޔަކަށް އެކަން ވެފައި ވަނީ އުފާވެރި އީދަކަށެވެ.\nހުޅުމާލެ ގޮނޑުދޮށުގައި ރެދަންލާފައި– ފޮޓޯ/ ހަތާވީސް\nރާއްޖެ އަންނަ ޓޫރިސްޓުން ވެސް ރެދަން ބަލާލުމަަށް ކެތްމަދުވެފައިވެއެވެ. މަދުން ނޫނީ ނުފެންނަ މި މަންޒަރު، މި ދުވަސްކޮޅު ސޯޝަލް މީޑިއާގައި އާންމުވުމާ އެކު، ރާއްޖެއަށް އިތުރު މަގުބޫލުކަން ލިބިގެންދާނެއެވެ. ރާއްޖެ އަންނަ ޓޫރިސްޓުން އިތުރުވެގެންދާނެއެވެ.


ޝިިރުކު4– DhiSalafiyyah\n04/02/2015 އުލޫހިއްޔާ, ޢަޤީދާއާއި ފިރުޤާތައްއައްޝައިޚު މުޙައްމަދު އިބްރާހީމް (އަބޫ ލުޤްމާން)\nމި ހުރިހާ ދަލީލުތަކުން ގޮވާލަނީ ޝިރުކުން ދުރުހެލިވެ ރައްކާތެރިވުމަށެވެ. ޝިރުކަށް ބިރުވެތިވާނަމަ ޝިރުކަކީ ކޮބައިކަން ދެނެގަންނަން ޖެހެއެވެ. އެއީ އެކަމުން ރައްކާތެރި ވުމަށްޓަކައެވެ. އެހެނީ އެއްޗެއް ރަނގަޅަށް ނޭނގޭނަމަ، އެ އެއްޗަކަށް ވެއްޓުން ގާތް ވެގެންވެއެވެ.\nބޮޑު ޝިރުކަކީ : މާތް ﷲ އާ އެހެން ފަރާތެއް އެއްފަދަ ކުރުމެވެ. އެއީ ރުބޫބިއްޔާ ، ނުވަތަ الأسماء والصفات\nނުވަތަ އުލޫހިއްޔަތުގައި ކަމުގައި ވިޔަސް މެއެވެ. މާތް ﷲ އަށް ޚާއްޞަ ވެގެންވާކަމެއްގައި ، އެހެން ފަރާތަކާ އެއްފަދަ ކޮށްފިކަމުގައި ވަނީ ނަމަ ، އެމީހަކު ބޮޑު ޝިރުކު ކޮށްފިއެވެ. މީގެ ސަބަބުން އެމީހަކު އިސްލާމީ މިއްލަތުން ބޭރުވެގެން ދާނެއެވެ.\nކުޑަ ޝިރުކަކީ : ޤުރްއާނާއި ސުއްނަތުގައި އެއީ ޝިރުކެއް ކަމަށް ސިފަކޮށްފައިވާ ޝިރުކުގެ ބާވަތްތަކުގެ ތެރެއިން، ބޮޑު ޝިރުކަށް ނުވާ ބާވަތްތަކެވެ. މިސާކަލަށް ﷲ ނޫން ފަރާތެއް ގަންދީ ހުވާ ކުރުން ފަދަ ކަންކަމެވެ.\nއާޚިރަތުގެ ޙުކުމަށް ބަލާއިރު ވެސް ދެބައި ތަފާތެވެ. ބޮޑު ޝިރުކު ކޮށްފިމީހަކީ އަބަދުގެއަބަދަށް ނަރަކައިގައި ދެމި އޮންނާނެ މީހެކެވެ. މަރުވުމާއި ޢަޛާބު ލުއިކުރެއްވުން އެމީހަކަށް ނުވެއެވެ.\nކުޑަ ޝިރުކުކުރާ މީހަކީ ނަރަކައިގައި އަބަދުގެއަބަދަށް ދެމި އޮންނާނެ މީހެއް ނޫނެވެ. ކުޑަ ޝިރުކަކީ ބޮޑު ޝިރުކަށްފަހު، ފާފަތަކުގެ ތެރެއިންވާ އެންމެ ބޮޑު ފާފައެވެ. عبد الله بن مسعود رضي الله عنه ވިދާޅުވިއެވެ.\nމާނައީ: ” ތެދެއްގެ މައްޗަށް ﷲ ނޫން ފަރާތެއް ގަންދީ ހުވާކުރުމަށްވުރެ، ﷲ ގަންދީ ދޮގު ހުވާކުރުންވެސް ތިމަންކަލޭގެފާނަށް މާ ލޮބުވެތިކަން ބޮޑެވެ.”\nސަބަބަކީ ﷲ ނޫން ފަރާތެއް ގަންދީ ހުވާކުރުމަކީ ޝިރުކަކަށް ވުމުންނެވެ. އެހެނެއްކަމަކު ﷲ ގަންދީ ހުވާކޮށް ދޮގު ހެދުމަކީ ފާފައެކެވެ. ފާފައަކާ ޝިރުކާ އެއްފަދަ ނުވާނެތީއެވެ.\nއޭ ލޮބުވެތި އަޚުންނާއި އުޚްތުންނޭވެ! ޝިރުކަށް ބިރުވެތިވާށެވެ! އަބަދާއަބަދު توحيد އާއި ، އޭގެ އިދިކޮޅު ކަމަށްވާ ޝިރުކު ދެނެގަތުމަށް ގަދައަޅައި މަސައްކަތް ކުރައްވާށެވެ!\nދުޢާއަކީ މާތް ﷲ އަޅަމެން އެންމެންނަށް އެކަމަށް توفيق ދެއްވުމެވެ.\nوآخر دعوانا أن الحمد لله رب العالمين وصلى الله وسلم وبارك وأنعم على عبد الله ورسوله نبينا محمد وآله وصحبه أجمعين.\nލިޔުނީ : أبو لقمان محمد إبراهيم\n المعجم الكبير – الطبراني، 8902.


111 thaneh balai 15 thankah bandhu notice\nލުއިތަކާ ގުޅިގެން އުސޫލަށް ނުފެތޭ ތަންތަން ދަނީ ބަންދު ކުރަމުން - ފޮޓޯ: އަހްމަދު އަޝްހާދު- އަވަސް\nއެޗްޕީއޭގެ އިންސްޕެކްޝަންގައި ކޮވިޑް-19 އިގެ އުސޫލުތަކަށް ނުފެތޭތީ އިތުރު 15 ތަނެއް ބަންދު ކޮށްފި އެވެ.\nއެޗްޕީއޭއިން މިއަދު ބުނީ އިއްޔެގެ އިންސްޕެކްޝަންގައި 111 ތަނެެއް ބެލި އިރު އޭގެ ތެރެއިން 15 ތަނެއް އުސޫލަށް ނުފެތޭތީ ބަންދު ކޮށްފައިވާ ކަމަށެވެ. އެއީ ކާބޯތަކެތީގެ ހިދުމަތް ދޭ ހަ ތަނަކާއި ހަ ފިހާރައެއްގެ އިތުރުން ތިން ސެލޫނެކެވެ.\nމާލެ ސަރަހައްދުގައި ކޮވިޑް-19 ފެތުރުން އިތުރުވަމުން ދާތީ، ރައްކާތެރިކަމުގެ ފިޔަވަޅެއްގެ ގޮތުން ކޮންމެ ރެއެއްގެ 10:00 އިން ފަތިހު 5:00 އަށް ބޭރަށް ނުކުމެ އުޅުން ސަރުކާރުން މިހާރު ވަނީ މަނާ ކޮށްފަ އެވެ. ރޭގަނޑު ކާފިއު ހިންގާ ވަގުތު އެކަމަށްޓަކައި، ރޭގަނޑު 9:30 އިން ފެށިގެން ފިހާރަތަކާއި ކެފޭ / ރެސްޓޯރަންޓުތައް ވެސް ބަންދު ކުރުމަށް ވިޔަފާރިވެރިންނަށް ވަނީ އަންގާފަ އެވެ.


ޗައިނާއިން ބޭރުން ކޮރޯނާވައިރަސް ފެންނަމުންދާ ނިސްބަތް އިތުރުވަމުންދާތީ ކަންބޮޑުވުން އިތުރުވަނީ – ދިވެހި ނޫސް\nHome ⁄ ރިޕޯޓް ⁄ ޗައިނާއިން ބޭރުން ކޮރޯނާވައިރަސް ފެންނަމުންދާ ނިސްބަތް އިތުރުވަމުންދާތީ ކަންބޮޑުވުން އިތުރުވަނީ\nޗައިނާއިން ބޭރުން ކޮރޯނާވައިރަސް ފެންނަމުންދާ ނިސްބަތް އިތުރުވަމުންދާތީ ކަންބޮޑުވުން އިތުރުވަނީ\nކޮރޯނާވައިރަސް ޗައިނާއިން ބޭރު ގައުމުތަކުން ފެންނަމުންދާ ނިސްބަތް އިތުރުވަމުންދާތީ ޤައުމުތަކުގެ ކަންބޮޑުވުން މިވަނީ އިތުރުވާން ފަށާފަ އެވެ.ދުނިޔޭގެ ސިއްހަތާއި ބެހޭ ޖަމިއްޔާ ޑަބްލިޔުއެޗްއޯގެ ޑިރެކްޓަރ ޖެނެރަލް ޓެޑްރޯސް ހުކުރުދުވަހު ވިދާޅުވެފައިވަނީ ޗައިނާއިން ބޭރަށް މިވައިރަސް ފެތުރިދާނެ ކަމަށާއި ނަމަވެސް އެކަމުގެ ފުރުސަތު ކުޑަކަމަށެވެ. ޑަބްލިޔުއެޗްއޯއިން ވަނީ ގައުމުތަކަށް މިވައިރަސް އަށް ސަމާލުވުމަށް އަޅަންޖެހޭ ފިޔަވަޅުތައް އެޅުމަށާއި މީހުން ހޭލުންތެރިކުރުމުގެ ގޮތުން މައުލޫމާތު ދިނުމަށް ގޮވާލާފަ އެވެ. އަދި މިވައިރަސް އަދިވެސް ފެތުރިގެން ހިނގައިދާނެކަމަށް ޑަބްލިޔުއެޗްއޯއިން ބުނެ އެވެ.ޑަބްލިޔުއެޗްއޯއިން މިމޭރުމުން ވާހަކަ ދައްކާފައިވާއިރު ޗައިނާ އިން ބޭރު އެހެން ގައުމުތަކުން މިވައިރަސް ޖެހިފައިވާ މީހުން ފެންނަ އަދަދު ވަނީ މައްޗަށް ދާން ފަށާފަ އެވެ. ވަކިން ޚާއްސަކޮށް އިރާނާއި ސައުތުކޮރެއާ އިން ވަނީ މިވައިރަސް ޖެހުނު މީހުންގެ އަދަދު މައްޗަށް ގޮސްފަ އެވެ. އިޓަލީގައި ވަނީ މިވައިރަސް ޖެހިގެން ދެ މީހުން މަރުވެފަ އެވެ.ހޫބޭ ޕްރޮވިންސުން ހުކުރު ދުވަހު ބުނެފައިވަނީ އަލަށް މިވައިރަސް 366 މީހުންގެ ގައިން ފެނިފައިވާކަމަށެވެ. ޗައިނާއިން މިހާތަނަށް މިވައިރަސް ޖެހިގެން 76،200 މީހުން ވަނީ ރިޕޯޓްކޮށްފަ އެވެ. ޗައިނާއިން ބޭރުން މިހާތަނަށް އާއިރު 17 މީހަކު ވަނީ މިވައިރަސް ޖެހިގެން މަރުވެފަ އެވެ.\nސައުތުކޮރެއާގައި މިވައިރަސް ޖެހޭ މީހުންގެ އަދަދު އިތުރުވަނީ\nޗައިނާއިން ބޭރުން މިވައިރަސްގެ އަސަރު އެންމެ ބޮޑަށް ކޮށްފައިވަނީ ސައުތުކޮރެއާ އިންނާއި ޖަޕާނުންނެވެ. ޖަޕާނުގެ ޑައިމަންޑް ޕްރިންސެސްގައި ތިބި ބައެއް މީހުންނަށް މިވައިރަސް ވަނީ ޖެހިފަ އެވެ. ސައުތުކޮރެއާ އިން ހޮނިހިރު ދުވަހު ބުނެފައިވަނީ 24 ގަޑިއިރު ތެރޭގައި އެގައުމުން 229 މީހުންނަށް މިވައިރަސް ޖެހިފައިވާކަމަށެވެ. އެއާއެކު ސައުތުކޮރެއާގައި މިވައިރަސް ޖެހިފައިވާ މީހުންގެ އަދަދު ވަނީ 433 ށް އަރާފަ އެވެ. މިހާތަނަށް އާއިރު އެގައުމުން ދެ މީހަކު ވަނީ މިވައިރަސް ޖެހިގެން މަރުވެފަ އެވެ. މިވައިރަސް ސައުތުކޮރެއާއިން ފެނިފައިވަނީ ޑޭގޫގެ ޝިންޗިއޯންޖީ ދީނީ ގްރޫޕެއްގެ މީހުންތަކެއްގެ ތެރެއިންނެވެ. އެގްރޫޕްގެ 9300 މީހުން އެކަހެރިކުރުމަށްފަހު ޓެސްޓްތައް ހަދަމުންދާކަމަށް ސައުތުކޮރެއާއިން ވަނީ ބުނެފަ އެވެ.\nމެދުއިރުމަތީގައި ކަންބޮޑުވުން އިތުރުވަނީ\nމެދުއިރުމައްޗަށް ބަލާއިރު އިރާނުން ކޮރޯނާވައިރަސް ޖެހިފައިވާ މީހުންގެ އަދަދު ފެންނަލެއް މަތިވަމުންދާތީ އެސަރަހައްދުގައި ވަނީ ނުތަނަވަސްކަން ވެރިވެފަ އެވެ. ހޮނިހިރު ދުވަހު އެގައުމުން ބުނެފައިވަނީ އަލަށް 15 މީހެއްގެ ގައިން ކޮރޯނާވައިރަސްގެ އަސަރު ފެނިފައިވާކަމަށެވެ. އެގައުމުން ވަނީ މިވައިރަސް ޖެހުނު ހަ މީހަކު މަރުވެފަ އެވެ. އިރާނުން ބުނެފައިވަނީ އެގައުމުން ކޮރޯނާވައިރަސް ފެނިފައިވަނީ ކޫމް ގައި މަސައްކަތްކުރަމުން އައި ޗައިނާގެ މަސައްކަތު މީހެއްގެ ގައިންކަމަށެވެ.ކޫމް އިން މިވައިރަސް ފެނިފައިވާއިރު އިރާނުގެ އެހެން ސިޓީތައް ކަމަށްވާ ތެހެރާން، ބާބޮލް، އަރަކް، އިސްފަހަން ފަދަ ސިޓީތަކުންވެސް ވަނީ މިވައިރަސް ފެނިފަ އެވެ. އެހެންކަމުން މިހާރު މުޅި އިރާނުގައިވެސް މިވައިރަސް ޖެހިފައިވާ މީހުން ތިބިދާނެކަމަށް އެގައުމުން ވަނީ ބުނެފަ އެވެ. އަނެއްކޮޅުން ހުކުރު ދުވަހު ލުބުނާން އާއި އިސްރާއީލުންވެސް ވަނީ އެގައުމުތަކުން ކޮރޯނާވައިރަސް ޖެހިފައިވާ މީހުން ފެނިފައިވާ ކަމަށް ބުނެފަ އެވެ.ޖަޕާނުގެ ޔޮކޮހާމާގައި ބަނދަރުކޮށްފައި އޮންނަތާ ދެ ހަފްތާ ފަހުން ޑައިމަންޑް ޕްރިންސެސް ކްރޫޒް ލައިންގައި ތިބި މީހުން މިހާރުވަނީ ދޫކޮށްލާފަ އެވެ. އެ ކްރޫޒްލައިންގައި ތިބި 639 މީހަކަށް ވަނީ ކޮރޯނާވައިރަސް ޖެހިފަ އެވެ.ތައިވާނާއި ސިންގަޕޯރުންވެސް ވަނީ މިވައިރަސް ޖެހިފައިވާ މީހުންގެ އަދަދު މަތިވެފަ އެވެ. އަނެއްކޮޅުން އެމެރިކާއިން ވަނީ އެގައުމުން މިވައިރަސް ޖެހިފައިވާ 35 މީހަކު ފެނިފައިވާކަމަށް ބުނެފަ އެވެ.\nޕައިނެޕްލް އެން ޓޮމާޓޯ ޕިއްޒާ